
PAROHIA - element esenţial al pastoraţiei 
tinerilor 


Ritmul accelerat al mersului societăţii umane de astăzi, 
cu transformările rapide ce au loc pretutindeni şi în toate 
domeniile, necesită un răspuns adecvat din partea Bisericii. 
Structurile misionare ale acesteia sunt chemate spre o 
actualizare permanentă pentru a nu deveni, într-o bună zi, un 
fel de getto, cu toate consecințele acestei stări. Acest fapt nu 
implică, desigur, schimbări în conținutul mesajului creştin, 
rătăcire cu mult mai mare, ci găsirea unor noi forme de 
propovăduire a lui Hristos, care „ieri şi azi şi în veci, este 
acelaşi” (Evrei 13, 8), pentru a răspunde unor frământări şi 
căutări specifice timpului. 

În căutarea continuă a formelor noi de misiune 
fundamentate pe eterna: „Cale, Adevăr şi Viaţă — Hristos, 
Dumnezeu-Omul”, parohia rămâne aceeaşi străveche 
instituție, continuu pregătită pentru înnoirea cerută de 
exigenţele misionare ale timpului. 

Bazată pe comunitatea euharistică locală, parohia oferă 
cel mai potrivit mijloc de creştere duhovnicească a membrilor 
ei de toate vârstele şi categoriile sociale. Tânărul, ca şi cel în 
vârstă, omul fără multă carte ca şi intelectualul, cel cu multe 
nevoi ca şi cel înstărit, pot găsi în comunitatea parohială din 
care fac parte ambianța necesară unei viețuiri creştine 
autentice. Toate celelalte forme ale misiunii Bisericii Ortodoxe 
prezente în afara parohiei: religie în şcoală, armată, spital, 
penitenciar, orfelinat sau învățământul teologic etc. au 
importanţa lor în măsura în care persoana cuprinsă în atare 
formă de misiune este orientată spre integrarea plenară în 
comunitatea euharistică locală — parohia. 

În ce măsură, tinerii români ai anilor 1990-2003 au 

descoperit calea spre participarea lor ca mădulare active în 
viaţa euharistică mai întâi, dar şi în cea administrativă, 
intelectuală, socială a parohiei? 

Răspunsul nu poate fi, desigur, un „da” sau un „nu” 
categoric. Totul, aici, are nuanțele sale, dependente de o serie 
de considerente, dintre care nu pot, desigur, lipsi: patosul 
misionar al preotului, puterea cu care s-a exercitat presiunea 
ideologiei atee înainte de 1990, subtilitatea şi tăria tentațiilor 
de tot felul care cuprind viaţa tinerilor în aceste timpuri, criza 
economică prin implicaţiile sale în favorizarea prostituţiei, a 
rezervei în fața formării unei familii datorită lipsei unei 
locuinţe sau a unui loc de muncă, etc. 

Complexitatea unui număr felurit de factori arată 
varietatea modalităţilor de abordare de către tineri a partici- 
pării lor la viaţa Bisericii prin intermediul parohiei din care 
fac parte, în primul rând, trebuie afirmat că după 1989 foarte 
puţini tineri declară că nu cred în Dumnezeu. Avem aici 
consecința faptului că ideologia atee n-a reuşit să-l schimbe 
structural pe român, că misiunea Bisericii şi în perioada 
1948-1989 a fost prezentă în ciuda obstacolelor de tot felul şi 
a lipsei de curaj misionar a unora dintre clerici şi că încărcă- 
tură religioasă a momentelor din Decembrie 1989 a orientat 
mulți tineri spre întâlnirea cu Dumnezeu şi Biserica Sa. 

Consecința firească a realității expuse este observată în 
numărul considerabil de parohii, parohii atât din mediul 
urban cât şi de la sate, în care prezenţa tinerilor la jertfa 
cuharistică, precum şi la preocupări de ordin administrativ 
sau activități culturale sau diaconale, este evidentă. Imaginea 
grupurilor de tineri aşteptându-şi rândul pentru Taina 
Spovedaniei sau pentru primirea Sfintei Euharistii, timpul 
săptămânal consacrat întâlnirilor preotului cu tinerii din 
parohie, participarea acestora ca membri în consiliile şi 
comitetele parohiale cu tot impactul acestei participări asupra 
aspectelor administrative sau sociale, sunt câteva elemente 

uşor de sesizat şi care constituie semnul evident de schimbări 
petrecute în viaţa societății româneşti şi a Bisericii sale 
Ortodoxe în ultimul timp. 

În acelaşi timp, orice analiză obiectivă arată că, paralel 
cu viețuirea creştină definitorie pentru mulți tineri, se 
desfăşoară, în contextul societăţii româneşti a ultimilor 18 
ani, şi o altă viaţă, cea a tinerilor aflați departe de Biserică, 
fie prin indiferență, fie printr-un comportament străin de 
valorile Sfintei Evanghelii. 

Aceşti tineri, din păcate într-un număr destul de mare, 
constituie sau ar trebui să constituie prioritatea misionară a 
Bisericii, în primul rând a parohiilor din care fac ei parte. 
Lucrarea nu este deloc uşoară, în mediul urban, conştiinţa 
apartenenței la biserica parohiei s-a micşorat foarte mult în 
ultima jumătate de veac, în cazul în care ea n-a dispărut cu totul 
în unele părți. Mulţi tineri nu cunosc de care parohie aparțin şi 
cine este preot acolo. Trecerea prin biserică cu ocazia unor 
botezuri, cununii sau înmormântări nu este, în majoritatea 
cazurilor, suficientă pentru a forma sentimentul clar al 
necesității participării la viața parohiei. Cu toate că în ultimul 
timp s-au construit în cartierele mărginaşe ale marilor oraşe 
biserici, numărul acestora este relativ mic față de nevoile zecilor 
de mii de suflete care, uneori, sunt ataşate la o singură parohie. 

La sate, viața creştină a tinerilor are specificul ei. 
Greutățile nu lipsesc nici aici, precum nu puţine şi 
diversificate sunt tentaţiile. Localurile care adăpostesc 
discoteci sau baruri de noapte, în general, absente la sat 
înainte de 1990, constituie o atracţie de cele mai multe ori 
nocivă, căreia puţini tineri pot să-i reziste, în unele părți ale 
țării, mai ales în zonele de câmpie, există moştenirea unei 
atitudini foarte rezervate a majorităţii tinerilor de a participa 
la viaţa parohiei, atitudine ce caracterizează aceste zone de 
multe decenii. Din cele arătate foarte succint, rezultă totuşi 
complexitatea pastorației îndreptată către tinerii parohiilor 

urbane sau de la sate. Lucrarea nu este uşoară, dar nici 
obstacolele de nedepăşit, în primul rând, preotul conştient de 
importanța misiunii sale printre tinerii parohiei, are în 
sprijinul demersului său pastoral faptul că tinerii români, ca 
de altfel majoritatea populației, nu manifestă ostilitate față de 
Biserică. Rare sunt cazurile, chiar extrem de rare, în care 
părinții nu-şi botează copiii. Cununia religioasă este 
considerată de toţi ca indispensabilă pentru formarea unei 
familii. La întrebarea dacă au credință în Dumnezeu, cvasi- 
totalitatea tinerilor răspund afirmativ. 

Pornind de la constatarea acestei situații, mult diferită 
din fericire de ceea ce se întâmplă în țările occidentale şi 
chiar în unele din cele vecine nouă, preotul are posibilitatea 
să creeze felurite momente misionare la nivelul parohiei sale, 
prin care să conştientizeze tinerii că mărturisirea credinţei în 
Dumnezeu trebuie urmată de o atitudine corespunzătoare în 
viaţa de familie, şcoală, la locul de muncă sau de petrecere a 
timpului liber. Căci nu putem să nu constatăm diferența 
foarte mare între declaraţia că au credință în Dumnezeu şi 
comportamentul multora dintre tinerii României anului 2007. 
Organizarea de întâlniri săptămânale cu tinerii parohiei în 
cadrul cărora aceştia să-şi deschidă inima curajos, fără 
complexe, preotului, inițierea de pelerinaje, favorizarea 
alegerii unor tinen în structura consiliilor şi comitetelor 
parohiale, implicarea în predarea religiei în şcoală, 
organizarea unor coruri parohiale de tineri, ajutorul acordat 
unor tineri cu probleme, sunt câteva din aspectele misiunii 
preotului în sânul generației tinere. Toate acestea implică 
însă prezenţa unui preot responsabil, conştient de răspunsul 
pe care-l va da în faţa Dreptului Judecător pentru fiecare 
suflet pierdut din parohie din cauza lipsei sale de angajament 
misionar sau a vieții sale personale derulată în contradicție cu 
preceptele pe care le propovăduieşte. 

Tineretul român actual este supus unui număr extrem de 

mare şi diversificat de chemări, structurate, în linii mari, în 
două categorii. Pe de o parte, vocea lumii secularizate, în 
viziunea căreia Biserica nu poate avea cuvânt în cetate, ci 
doar în viaţa particulară, se face auzită în tot ceasul şi prin căi 
din ce în ce mai sofisticate. Această voce este dublată, sau 
mai bine zis — constituie izvorul a tot mai felurite tentaţii prin 
care tânărul este cuprins în vraja unei pseudolibertăţi care se 
transformă, în scurt timp, în lanţurile celei mai aprige sclavii. 

Glasul Bisericii, pe de altă parte, răsună cu insistenţă la 
poarta vieţii tinerilor români actualmente, iar urmările acestei 
atitudini misionare, în reuşitele şi carenţele ei, au fost analizate 
neexhaustiv în rândurile de față. 

Starea actuală şi calea de perspectivă ale societății 
româneşti actuale permit ca cele două feluri de chemări să 
poată fi auzite, înţelese, admirate, urmate de tânărul 
contemporan. 

Depinde de înţelepciunea şi patosul pastoral al clericilor 
şi al laicilor angajați în misiunea Bisericii printre tineri ca 
aceştia să rămână sau să devină iubitori şi următori de 
Hristos, bucurându-se în acelaşi timp, de entuziasmul, 
veselia, spontaneitatea, dorinţa de libertate specifice vârstei. 

„„Caietul” de faţă este rodul unei strădanii îndelungate a 
unui grup inimos de persoane implicat activ, aparținând 
Centrului de Consiliere şi Formare „Sfinți Arhangheli Mihail 
şi Gavriuil"din cadrul Arhiepiscopiei Craiovei, îmbogăţit acum 
cu câteva experienţe din parohie. 

Informaţiile teoretice şi exemplificările practice cuprinse 
în. acest „Caiet” sunt puse la îndemâna preoţilor ca suport 
pentru pastorația tinerilor din parohie. 

Fie ca acest bob de grâu să încolţească şi rodească în Via 
Domnului! 


ie + TEOFAN, 
Mitropolitul Olteniei 


PARTEA 1 


SUPORT TEORETIC PENTRU 
ORGANIZAREA ŞI MODERAREA UNUI 
SEMINAR 


Capitolul 1 CE ESTE UN SEMINAR 


Definiţia seminarului 


Seminarul: 


Este o formă de învăţare pentru adulţi, în afara 
învățământului instituționalizat, centrată pe aspecte 
ale vieţii participantului şi ale comunității sale. Cel 
care învaţă oferă la rândul său informaţii privind 
cunoştinţele sale anterioare, punctul său de vedere 
şi atitudinea sa față de acestea. 

Este o formă participativă de învăţare, adică, 
informaţiile noi nu mai sunt doar oferite unor 
participanţi pasivi, ci li se cere acestora să 
contribuie prin întrebările, răspunsurile şi reacțiile 
lor. Astfel, se asigură nu numai informarea celui 
care învaţă, ci şi formarea lui. Formarea cuprinde 
dobândirea deprinderilor de comunicare, de 
exprimare clară şi concisă a ceea ce are de spus, de 
ascultare activă, de respect şi încredere în sine şi în 
ceilalți, de curaj pentru a se întreba şi a întreba, 
pentru a cere ajutorul celorlalți, etc. 

Este o formă antrenantă de învăţare şi oferă o 
atmosferă plăcută, ceea ce stârneşte interesul 
participanților pentru a învăţa lucruri noi. 

Oferă cursanților posibilitatea de a experimenta 
cele învăţate şi de a reflecta asupra lor în vederea 
folosirii în viaţa personală şi socială. 

Oferă un cadru în care cursantul este respectat atât 
de moderator, cât şi de ceilalți participanţi, ceea ce 
îi sporeşte încrederea în sine şi îl ajută să înveţe cu 
uşurinţă lucruri noi. 

Oferă fiecărui participant posibilitatea cunoaşterii 
reacției moderatorului şi a celorlalţi la intervențiile 

sale (feedback), ceea ce îi va stimula interesul, îl 
va încuraja şi îl va ajuta să se corecteze dacă este 
cazul. 

Se poate organiza atât pentru învăţarea de lucruri 
noi, cât şi pentru rezolvarea unor probleme apărute 
într-o comunitate. 

Fără a se fi desfăşurat în maniera pe care o 
descriem acum, este o formă de învățare bine 
cunoscută în Biserică: cateheze şi convorbiri 
duhovniceşti. 


Forma de organizare 


Un seminar se desfăşoară în mai multe întâlniri (6-16), 
cu o durată de 1,5-2, ore numite sesiuni. 

Sesiunile pot avea loc într-o zi, în mai multe zile la 
rând, sau o dată pe săptămână. 

Sesiunile seminarului nostru vor avea loc o dată 
pe săptămână, la două săptămâni, sau după 
posibilități. 


Moderatorii 


Sunt persoane care au învăţat să organizeze şi să 
coordoneze activităţile unui seminar. 

Este bine să aibă, sau să-şi dezvolte, calitățile 
amintite în Capitolul 3. 

În cazul nostru moderatorul este preotul care 
lucrează cu tinerii. 


Participanţii 


Sunt persoane care doresc să înveţe ceva nou şi 
cum să rezolve unele probleme. 
Numărul participanților poate fi de 16-22 persoane. 

Timpul 


Locul 


Perioada din zi şi din săptămână în care are loc 
seminarul, poate influența participarea şi, în felul 
acesta, va determina componenţa grupului. 

Un seminar cu durata de o zi va cuprinde 3 sau 4 
sesiuni. 

Un seminar de 2 până la 6 zile va cuprinde în 
fiecare zi câte 4 sesiuni şi activităţi de petrecere a 
timpului liber în mod plăcut şi instructiv. 

O perioadă de timp mai consistentă este mai uşor 
de ţinut minte. 


Locul în care se desfăşoară seminarul poate influenţa 
eficiența acestuia. Este bine să alegem un loc plăcut, care 
să-i ajute pe participanți să se desprindă de grijile 
cotidiene şi să ne întrebăm dacă: 


Mărimea camerei este corespunzătoare? 

Locul este „neutru” pentru toți participanţii? (Va 
favoriza acesta pe unii participanți în defavoarea 
altora? Toată lumea se va simţi bine aici?) 

Este nevoie de mijloace de transport? 

Există acces pentru persoane handicapate? 

Există grupuri sanitare? 


Materialele ajutătoare cuprind: 


Suportul teoretic al seminarului = învățătura pe 
care dorim să o transmitem participanţilor 
formulată scurt şi simplu. 
Sfânta Scriptură 

Diferite tipărituri 

Ilustrații, casete video, audio, albume, etc. 

Pregătirea seminarului 


Pentru o bună pregătire a unui seminar este bine să 
respectaţi următoarele etape de lucru: 


Întocmiţi lista participanţilor 


e  Încercaţi să stabiliți care vor fi participanţii la 
seminar şi numărul lor. 

e  Vorbiţi cu, sau scrieţi viitorilor participanţi despre 
seminar. 

e  Continuaţi cu o vizită, dacă este posibil, pentru a-i 
lăsa să înţeleagă că doriţi cu adevărat să-i revedeţi 
în cadrul seminarului. 

e  Întocmiţi lista cu cei care şi-au exprimat dorinţa de 
a participa, precizând vârsta, ocupaţia, adresa şi 
(dacă au) numărul de telefon. 


Întocmiţi agenda de lucru 


e  Stabiliți la ce oră trebuie să sosească participanții. 
Stabiliți cât timp le acordaţi înainte de începerea 
sesiunii. 

e  Stabiliți cât durează o sesiune. 

e Este bine să vă stabiliți ca limită de timp o oră şi 
jumătate pentru sesiune, dar fiți flexibili şi 
continuaţi discuțiile atâta timp cât este necesar şi 
folositor. 

e Implicații cât mai mulți participanţi în activitățile de 
pregătire şi desfăşurare a seminarului. 


Intocmiţi şi o agendă de lucru ascunsă cu aşteptările 
viitorilor participanţi 
e  Rugaţi una sau mai multe persoane care îi cunosc 
pe viitorii participanţi, să le pună întrebări 
referitoare la ce aşteaptă, ce ar dori să întrebe şi să 

afle în timpul seminarului. 
e  Notaţi-vă informaţiile ascunse şi folosiți-le pentru 
pregătirea seminarului şi pe parcursul lui. 


Adaptaţi programul seminarului 


e  Bazaţi pe ceea ce ştiţi despre participanți, faceți 
orice schimbare posibilă în program pentru a le 
crea o ambianță plăcută şi a le răspunde 
aşteptărilor. 


Studiaţi materialele 


e Veţi primi de la Mitropolie materiale orientative 
pentru desfăşurarea seminarului. Încercaţi să vă 
gândiţi la posibilele întrebări din parte partici- 
panţilor. Folosiţi fără teamă ceea ce ştiţi. 


Rezolvaţi problemele legate de sală 


e  Salatrebuie să fie suficient de mare pentru a permite 
aranjarea unui cerc de scaune egale cu numărul 
participanţilor. Scaunele libere se scot din cerc. 

e Scaunele se aşează în cerc pentru ca toţi 
participanţii să se poată vedea la față. 

e Pe măsură ce participanţii sosesc, faceţi loc pentru 
fiecare în cercul mare. 

e Este bine ca moderatorul să fie parte egală a 
adunării. 

e Respectaţi şi includeți obiceiurile sociale şi 
culturale ale tuturor participanţilor. 


Pregătiţi din timp materialele şi echipamentul 
necesare: 


e Copii ale eventualelor materiale ajutătoare primite 
de la Mitropolie, ce vor fi distribuite partici- 
panțţilor. 


17 


Tablă, un suport special (flipchart) sau un perete 
gol pe care să se lipească foile mari de hârtie pe 
care se vor nota răspunsurile în grupurile mici sau 
numai în grupul mare. 

Hârtie de ambalaj pentru notarea răspunsurilor î în 
grupurile mici, sau cel puţin în grupul mare. 
Markere: pentru fiecare grup mic, sau cel puţin 
pentru grupul mare. 

Caiete sau coli albe de scris pentru fiecare 
participant. 

Creioane sau pixuri pentru fiecare participant (dacă 
nu sunt posibilități se va cere participanților să-şi 
aducă de acasă). 

Materiale audio-vizuale dacă este cazul şi sunt 
posibilități. 


Pregătiţi pauze şi o ambianţă plăcută 


Pauzele sunt o parte importantă a seminarului 
pentru că uşurează formarea grupului, stabilirea de 
noi legături şi generează noi idei. 

Pauze se consideră şi perioadele de timp dinaintea 
şi de după sesiunea propriu zisă a seminarului. 

În timpul pauzelor sau după sesiune, se poate bea 
un ceai, se pot oferi prăjituri sau biscuiţi, eventual 
pregătite de participanți, pentru a oferi timp 
participanților să discute între ei sau să se cunoască 
mai bine. 

Gustările favorizează buna dispoziție. 

Este bine să cereți participanţilor să se ofere pentru 
organizarea pauzelor. 


Evaluaţi seminarul 


Evaluare înseamnă aflarea părerii participanților 

despre fiecare sesiune şi, la sfârşit, despre întregul 
seminar. 

Pentru evaluare participanţii vor răspunde la 
întrebările: 1.) Ce v-a plăcut în acest seminar (sau 
în această sesiune)? 2.) Ce nu v-a plăcut? 3.) Ce aţi 
dori să fie mai bine în viitor? 

Este bine să le cereţi participanţilor să răspundă la 
întrebările evaluării pe o foaie de hârtie fără să 
semneze, pentru a fi siguri de sinceritatea opiniilor. 
Aceste evaluări vă vor ajuta să vă îmbunătățiți 
stilul şi ritmul de moderare, atât în timpul 
seminarului, cât şi pentru seminariile viitoare. 


Ţineţi o „arhivă” a seminarului 


Materialele şi concluziile fiecărui seminar, 
împreună cu modificările făcute în funcție de 
necesitățile de moment, constituie o experiență 
valoroasă ce poate fi fructificată în viitor. 


Inaintaţi la Mitropolie următoarea situaţie: 


Numărul participanților. 

Lista aşteptărilor formulate de participanți. 
Lista întrebărilor puse de participanți. 
Copii ale evaluărilor făcute de participanți. 
Evaluarea Dumneavoastră. 

Capitolul 2 MODALITĂȚI DE LUCRU 
CU UN GRUP DE TINERI IN CADRUL 


1. 


SEMINARIILOR DE FORMARE 


DISCUȚII ÎN GRUPURI MICI 


Definiţie: 


Discuţia în grupuri mici este o modalitate de lucru prin 
care participanţii îşi comunică unii altora cunoştinţele şi 
experiența legate de tema propusă şi se deschid pentru a 
asimila noi cunoştinţe. Este o activitate care permite atât 
învăţarea de lucruri noi într-o formă atractivă, cât şi 
rezolvarea unor probleme. 


Avantajele față de o lecţie obişnuită: 


Oferă posibilitatea ca fiecare participant să-şi 

împărtăşească ideile şi experienţa. 

Permite fiecărui participant să fie ascultat cu 

atenție şi să perceapă reacția celorlalți la ideile 

sale. 

Îi ajută pe participanţi să înveţe unii de la ceilalți. 

Măreşte interesul participanților față de cele ce li 

se oferă spre învăţare şi îşi fac cunoscut nivelul la 

care se află. 

Sporeşte responsabilitatea participanților față de 

sine şi de comunitate. 

Dezvoltă capacitatea de a rezolva problemele în 

colaborare cu ceilalți, în echipă. 

Ajută la sporirea încrederii în posibilitatea 

rezolvării unor probleme sau a învățării de lucruri 

şi deprinderi noi. 

Oferă posibilitatea de a cunoaşte mai multe opinii 

înainte de a lua o hotărâre. 

Îi încurajează şi pe cei mai timizi, oferind chiar 
posibilitatea unei „ascunderi” a persoanei care 
doreşte să comunice o opinie sau să pună o 
întrebare mai „îndrăzneaţă”. 

Permite revizuirea şi clarificarea informațiilor 
dobândite. 

Oferă moderatorului posibilitatea de a-şi transmite 
învăţătura de la persoană la persoană, în funcție de 
nevoile, deschiderea şi interesul fiecărui 
participant. 

Când sunt organizate de Biserică, oferă 
posibilitatea  simţirii prezenței lui Dumnezeu 
„acolo unde sunt doi sau trei adunaţi în numele 
Lui”. 


Folosirea acestei modalităţi în pastorația tinerilor se 
impune deoarece: 


Mulţi tineri nu sunt familiarizați cu învățătura sau 
cu anumite aspecte ale vieții Sfintei Biserici. 
Această modalitate porneşte de la dezvăluirea 
nevoilor imediate ale unei persoane, pentru a se 
ajunge la cunoaşterea nevoilor ei adevărate, 
fundamentale (după cum a procedat Mântuitorul în 
convorbirea cu femeia samarineancă la fântâna lui 
Iacob). 

Mijloceşte transmiterea valorilor de credință în 
funcţie de nivelul cultural şi frământările 
duhovniceşti ale fiecărei persoane. 


În atenţia moderatorului: 


Formulați foarte clar tema discuţiei şi scrieți-o pe 

tablă. 

Pentru stimularea discuţiilor folosiți un text din 

Sfânta Scriptură, o istorioară, o scenetă, un caz 
relatat de cineva, etc., legate de tema propusă. 
Puneţi 2, 3 sau 4 întrebări pe marginea textului 
propus pentru orientarea discuţiilor. 

Anunţaţi de la început timpul pe care îl acordați 
pentru desfăşurarea discuțiilor. 

Explicați participanților că fiecare trebuie să-i 
asculte pe ceilalți membrii ai grupului, fără să-i 
întrerupă, chiar dacă nu sunt de acord cu ceea ce 
spun. Se notează toate răspunsurile şi apoi se 
comentează. Fiecare îşi spune părerea, acordul sau 
dezacordul, motivându-şi poziția. 

Aveţi grijă ca discuţiile să nu fie dominate de unul 
sau doi membri ai grupului. 

Desemnaţi, în fiecare grup, pe cineva (un 
facilitator) care să antreneze participarea tuturor. 
Grupul trebuie să aibă între 4-7 membri. 


Cum se formează grupurile mici 


Pentru că, de obicei, participanţii se aşează unii 
lângă alţii pe criterii de prietenie sau simpatie este 
mai bine ca grupurile mici să se formeze după o 
metodă aleatorie. De exemplu: se cere 
participanților să numere până la 2, 3 sau 4, în 
funcție de numărul lor. Apoi fiecare număr se 
adună într-un grup (cei cu numărul 1 formează un 
grup, cei cu numărul 2 alt grup ş.a.m.d.). 
Participanţii vor mişca scaunele formând mici 
cercuri pentru fiecare grup mic, pentru a uşura 
comunicarea şi a nu influenţa celelalte grupuri prin 
discuţiile lor. 

Modalitatea de lucru 


Prezentaţi tema care trebuie discutată în fiecare 
grup. 

Puneţi întrebările care vor conduce discuţiile. 
Cereţi participanților ca fiecare să spună în grupul 
său tot ce-i trece prin minte despre subiectul 
propus. 

Explicaţi că este nevoie de rezumarea fiecărei idei 
pentru a putea fi notată şi prezentată în grupul 
mare. Când cineva are mai multe de spus poate 
formula mai multe răspunsuri. 

Fiecare grup îşi notează răspunsurile pe foi mari de 
ambalaj pentru a fi prezentate în grupul mare, sau, 
când nu este posibil din cauza spaţiului sau a 
materialelor, pe coli mici sau în caiete. 

Fiecare grup îşi alege un purtător de cuvânt care va 
aduna toate răspunsurile grupului şi le va prezenta 
sau dicta în grupul mare. 

Verificaţi dacă fiecare grup a înţeles ce are de 
făcut. 

Anunţaţi timpul acordat pentru rezolvarea temei. 
După trecerea timpului stabilit, întrebaţi dacă mai 
este nevoie de o prelungire. 

Dacă toate grupurile au terminat discuţiile şi 
notarea răspunsurilor, se formează iarăşi grupul 
mare. 

Participanții rămân în formaţia care rezultă după 
activitatea în grupul mic. 


Strângerea răspunsurilor şi concluziilor din grupurile 


mici 


Dacă răspunsurile grupurilor mici au fost notate pe 
foi mari de hârtie, fiecare purtător de cuvânt va 

afişa răspunsurile grupului şi le va prezenta în 
grupul mare. Avantajul acestei modalităţi se face 
simțit când participanţii nu au răbdare să se dicteze 
răspunsurile. 

Dacă răspunsurile grupurilor mici au fost notate pe 
coli mici sau în caiete, purtătorul de cuvânt le va 
dicta unui voluntar care le va nota pe o singură 
foaie mare pentru tot grupul. Avantajul dictării 
răspunsurilor este atât învăţarea ascultării active de 
către toți membrii grupului mare, cât şi o mai 
potrivită ocazie de a comenta un răspuns. Pentru a 
stimula răbdarea, se poate cere ca fiecare grup să 
dicteze câte un singur răspuns, când îi vine rândul. 
Scrierea răspunsurilor poate fi întreruptă de 
comentarii, apoi se revine. 

Se prezintă răspunsurile de la fiecare întrebare, pe 
rând, până se epuizează şi apoi se trece la 
întrebarea următoare. 

Dacă în timp ce se prezintă sau dictează 
răspunsurile cineva mai are ceva de spus, o poate 
face, şi se adaugă direct pe foaia mare. 

Dacă au fost idei contradictorii în grupurile mici se 
menţionează toate răspunsurile şi se va comenta în 
grupul mare divergența. 


Discutarea şi comentarea răspunsurilor în grupul mare 


Moderatorul va încerca să creeze o atmosferă care 
să nu permită critică sau conflicte, aşa încât 
participanţii să poată învăţa cât mai multe de la 
celelalte grupuri. 

Moderatorul va comenta răspunsurile şi va apela la 
participanți pentru a le vedea punctul de vedere, 
fără a face observaţii sau judecăţi de valoare asupra 
persoanei. 

e Dacă o afirmaţie nu este corectă, din punctul de 
vedere al învățăturii Sfintei noastre Biserici, se va 
arăta de ce nu este corectă şi ce implicaţii are 
pentru cel care o foloseşte în viaţa sa, fără a judeca 
persoana. 

e Orice comentariu va începe cu 0 rezumare a 
opiniei adusă în discuţie, însoţită de aprecierea 
aspectelor ei bune. Abia apoi va fi comunicat 
punctul de vedere al moderatorului (în cazul 
nostru, învățătura Bisericii despre problema 
respectivă). 

e Vor fi încurajate discuţiile pe marginea unor 
afirmaţii, se vor asculta toate opiniile şi se va avea 
grijă ca fiecare să fie ascultat de toată lumea. 

e Participanţii vor fi încurajați să-şi exprime 
sentimentele şi gândurile pe care le au. 

e  Moderatorul va avea grijă ca fiecare vorbitor să fie 
ascultat până termină ce are de spus, dar şi ca 
fiecare vorbitor să fie concis şi să nu se îndepărteze 
de la subiect. 

e Înainte de a răspunde întrebărilor puse, 
moderatorul va întreba membrii grupului dacă pot 
sau nu să ofere ei un răspuns. Moderatorul va 
adăuga punctul său de vedere. 

e  Moderatorul fmalizează discuția atunci când toate 
aspectele importante au fost elucidate şi obiectivele 
au fost atinse. 


2. JOCUL DE ROL 
Definiţie: 


Jocul de rol este activitatea care presupune 
interpretarea unui scenariu pentru aducerea în atenția 
participanţilor o situație din care, participând şi 

conştientizând, pot învăţa ceva nou. Pot fi implicați toți 
participanţii, unii dintre ei sau doar unul singur care joacă 
în faţa celorlalți. 


Modalitatea de lucru 


Jocul de rol se poate desfăşura în două forme: cu 
roluri inventate ad-hoc, pe o temă dată, sau cu o 
pregătire prealabilă a scenariului şi a rolurilor. 
Prima variantă se recomandă atunci când se 
urmăreşte stimularea exprimării libere, spontane şi 
ea permite identificarea unor atitudini şi 
comportamente exprimate fără frică de control sau 
autocontrol, fiind asigurată acoperirea de „rol”. 
Cea de-a doua variantă cere o bună structurare a 
situației propusă drept scenariu şi identificarea 
atentă a personajelor. 

Distribuirea rolurilor poate fi la libera alegere a 
participanţilor sau impusă de moderator. Este 
nevoie să se fixeze o limită de timp. Se recomandă 
ca jocul de rol să conţină totdeauna cel puţin un 
observator, care poate fi moderatorul sau unul 
dintre membrii grupului. 

În timpul jocului se urmăreşte păstrarea atmosferei 
adecvate situației. 

La sfârşit, se felicită „actorii”, se cere împărtăşirea 
stării pe care au simţit-o în timpul jocului. Se 
discută şi se motivează în grup reacțiile din timpul 
jocului, comportamentul diferitelor personaje, 
situațiile create. Se cere desprinderea elementelor 
care pot fi preluate, care au relevanță pentru 
experienţa lor proprie de viaţă. 

O variantă a jocului de rol o reprezintă simularea — 
realizarea artificială a unei situații din viaţa reală. 
Metoda este utilă în aplicarea cunoştinţelor 

dobândite, în formarea unor deprinderi şi 
comportamente. 


Avantajele activităţii 


O 


3; 


ajută la schimbarea atitudinilor; 

mediază relaţiile dintre participanți; 

oferă sentimentul de securitate sub  „„masca 
rolului”; 

permite identificarea efectelor diferitelor compor- 
tamente; 

permite accesul spre probleme „delicate” din viața 
reală; 

este amuzant şi stimulativ; 

menţine atenția grupului; 

stimulează spontaneitatea şi creativitatea. 


STUDIU DE CAZ 


Studiul de caz oferă participanţilor la seminar o 
imagine a realității, punând o problemă care se cere 
rezolvată. Cazul trebuie sa fie scurt, să conţină toate 
informaţiile necesare întâlnite în viața reală şi să permită 
participantului să soluţioneze problema care îi este 
propusă. Un caz este ca o scurtă poveste, care dezvoltă 
complet o situaţie. 

Cazurile propuse studiului pot fi: 


De tip analitic = se prezintă o situaţie şi se cere să 
se analizeze caracteristicile, notele particulare în 
vederea generalizării lor; 
De tip anticipativ = se prezintă o situaţie ipotetică 
ŞI se cere asumarea unui comportament, sau 
identificarea unui sfârşit posibil; 
Orientate spre luarea unei decizii într-o dilemă sau 
o situaţie dată. 

DI 


Metoda permite antrenarea grupului în discuții şi ajută 
la exersarea capacităţii de rezolvare de probleme. 


În atenţia moderatorului: 


4. 


Cazul trebuie să fie legat de experiența membrilor 
grupului. 

Soluţionarea cazului trebuie să comporte 
răspunsuri variate. 

Cazul trebuie să fie întocmit în prealabil cu atenție 
astfel încât să conţină suficientă informaţie pentru 
realizarea obiectivului propus. 

Cazul nu trebuie să reprezinte nimic în sine, ci să 
ridice o problemă care pune la încercare abilităţile 
participanților. 

Studiul de caz şi întrebările pot fi scrise pe o tablă 
sau flipchart, sau pot fi înmânate participanţilor ca 
un material scris. 

Studiul de caz poate fi rezolvat individual sau în 
grupuri mici. 

Să se acorde destul timp pentru discuţii. 

După studiul de caz, urmează discuţiile în grupul 
mare. 


PRELEGEREA (PREZENTAREA) 


Definiţie 


Prezentarea este o activitate condusă de un specialist 
capabil să ofere, unui grup mai mare, informaţii, teorii sau 
principii pentru a introduce participanții într-un subiect 
nou sau a le transmite o vedere de ansamblu, fapte şi 
statistici. 

Avantaje: 


Permite transmiterea unui material mai mare într- 
un timp scurt. 

Este util pentru grupuri mari. 

Poate fi adaptat oricărui tip de participant. 


Câteva reguli importante pentru moderator: 


Deoarece nu permite comunicarea decât într-un 
singur sens şi nu implică experienţa 
participantului, prezentarea trebuie să fie scurtă şi 
întotdeauna însoțită de alte modalități de formare. 
Lectorul trebuie să posede reale calități de 
prezentator pentru a stârni interesul participanţilor 
şi a-i provoca să participe la alte forme de învăţare 
în grup. 

Prezentatorul să se asigure că toată lumea înțelege 
cele prezentate. 


5. ACVARIUL 


Definiţie 


Este o activitate prin care membrii unui grup de 
aproximativ 20 de participanți îşi pot consolida 
aptitudinile de comunicare şi ascultare activă, trecând 
alternativ de la ascultare la expunerea punctului de vedere. 


Procedura: 


Scaunele se aranjează în două cercuri concentrice, 
unul mai mic în interior (2-3 scaune) şi restul în 
exterior. 

Pe scaunele din cercul interior se aşează 3-4 
participanţi care încep o discuţie referitoare la 
subiectul dat. După începerea discuţiei orice 
membru din cercul exterior poate interveni în 

discuţie înlocuind unul din cei 3-4 participanţi 
inițiali. 

e Înlocuirea se poate face atingând ușor cu mâna 
umărul unei persoane din cercul central, atunci 
când aceasta tace. Pot fi oricât de multe mişcări 
între participanții din cercul exterior şi cel interior, 
dar înlocuirea se poate face numai când unul din 
participanţii din interior tace. 

e  Moderatorul va participa şi el la discuţii tot în acest 
mod. El poate interveni fie la început, pentru a 
încuraja participarea, fie mai târziu, pentru a 
redirecționa discuţia. 

e Activitatea trebuie să ocupe numai jumătate din 
sesiune, pentru ca în cealaltă jumătate să se discute 
experiența. 


6. PIRAMIDA (Bulpărele de zăpadă) 


Este o activitate care începe cu fiecare participant în 
parte şi sfârşeşte prin participarea întregului grup. 
Participanții sunt rugați să rezolve o sarcină în mod 
individual, apoi se unesc câte doi şi discută în perechi 
concluziile la care au ajuns, încercând să găsească un 
consens. Exercițiul se repetă prin unirea grupurilor de 2, 4, 
8 participanți, până se uneşte întregul grup. De fiecare dată 
grupurile îşi aleg câte un raportor care să prezinte mai 
departe concluziile comune. 

Important: 

e  Exerciţiul trebuie să aibă o limită de timp. 

e  Raportorii să prezinte fidel concluziile 
grupului pe care-l reprezintă şi asupra cărora 
grupul a căzut de acord, şi nu propriile sale 
concluzii. 

7. SPĂRGĂTORUL DE GHEATĂ 
Definiţie 


Spărgătoarele de gheaţă, sau energizantele sunt 
activităţi neconvenţionale, jocuri care se folosesc pentru: 

e A-i ajuta pe participanţi să se obişnuiască cu 
cei din jur; să se simtă în largul lor; 

e  Încălzeşte atmosfera şi energizează participanţii 
după o pauză sau o sesiune. 

e  Introduce obiective specifice sau face legătura 
cu subiectul de prezentat; 

e  Defineşte personalitatea grupului şi dă 
moderatorului imaginea generală a grupului; 

e  Identifică personalităţile puternice sau mai 
slabe din grup; 

e Îi ajută pe membrii grupului să-şi dea seama de 
nivelul de cunoştinţe sau aptitudini fără a 
genera un climat competitiv; 

e  Construieşte şi menţine încrederea în sine a 
participanților; 

e  Dezvoltă încrederea reciprocă între participanţi; 

e  Armonizează participanţii cu moderatorul. 


In atenţia moderatorului: 


e  Ascultaţi menținând contactul vizual cu participanţii. 

e Când daţi cuvântul unui participant, spuneţi-i pe 
nume. 

e  Puneţi în primul plan nevoia participanţilor de a 
învăţa ceva nou. 

e Când vă întreabă cineva ceva, adresaţi întrebarea 
întregului grup şi abia apoi răspundeți şi 
dumneavoastră. 

e  Păstraţi-vă entuziasmul până la capăt. 

Amintiţi-vă mereu ce este important pentru cursanţi 
să ştie. 

Apreciați răspunsurile corespunzătoare. 

Evitaţi contradicţiile în public. 

Evitaţi conflictele de personalitate. 

Daţi direcții precise de lucru. 

Respectaţi limitele de timp stabilite. 

Evitaţi să fiți nerăbdător. 

Fiţi politicos şi atent cu fiecare. 

Capitolul 3 MODERATORUL 


„Definiţie 


Moderatorul este persoana care coordonează lucrările 
unui seminar sau a unei întâlniri de lucru. În cazul nostru, 
preotul-moderator conduce lucrările şi transmite adevăru- 
rile de credinţă solicitate de participanți. 


Calitățile unui bun moderator: 


Iubire de Dumnezeu şi de aproapele. 

Arta şi bucuria de a comunica. 

Capacitatea de a rezuma şi de a evidenția ideile 
principale ale vorbitorilor. 

Virtutea de a asculta cu atenție pe oricine. 

Puterea de a practica o ascultare activă. 

Prezenţă de spirit, perseverenţă, sinceritate, răbdare, 
flexibilitate. 

Capacitatea de a-şi conştientiza şi controla emoțiile. 
Capacitatea de a sesiza şi a răspunde emoţiilor 
celorlalți. 

Capacitatea de a organiza un grup şi timpul unei 
întâlniri. 

Priceperea de a antrena grupul în discuții. 

Talentul de a stimula spontaneitatea şi creativitatea 
participanţilor. 

Talentul de a întrerupe pe cei care vor să acapareze 
discuţiile şi de a-i încuraja pe cei timizi. 
Capacitatea de a-i accepta pe ceilalți. 

Încrederea în posibilitatea de schimbare a oricărui om. 
Capacitatea şi disponibilitatea de a înțelege proble- 
mele aproapelui. 

e  Delicateţea de a nu judeca persoana, ci conţinutul 
celor spuse de persoana respectivă 

e  Priceperea de a transmite noile cunoştinţe sub 
formă de răspunsuri la aşteptările şi întrebările 
participanţilor. 

e Deschidere spre nou şi capacitatea de a învăţa de la 
alții. 
Simţul umorului. 
Entuziasm şi putere de dăruire. 
Înţelepciunea de a nu pretinde autoritate şi de a nu-şi 
impune punctul de vedere. 

e Virtutea de a apela la rugăciune, mai ales în 
momentele dificile. 

e Curajul de a primi observaţii şi înţelepciunea de a 
ţine cont de ele. 

e Curajul de a mărturisi că nu este atotcunoscător, 
dar că este gata să caute răspunsul la orice 
întrebare în altă parte. 


Câteva sfaturi pentru moderator 
Aspecte non-verbale: 


e  Realizaţi contactul vizual cu fiecare membru al 
grupului. Focalizaţi-vă atenţia în mod egal pentru a 
nu crea senzaţia că favorizați pe cineva. 

e  Mişcaţi-vă prin încăpere fără a avea un 
comportament deranjant pentru grup (nu vă plasați 
şi nu vă adresați grupului dintr-un loc unde 
participanții nu vă pot vedea). 

e  Rcacţionaţi la ceea ce spun participanţii, aprobând 
din cap sau zâmbind, arătând în acest fel că 
ascultați ceea ce spun. 

e Este important să păreţi relaxat şi, în acelaşi timp, 
încrezător. 

Aspecte verbale: 


Formulaţi întrebările în aşa fel încât să încurajați 
participanții să vorbească. Folosiţi întrebări 
deschise. 

Întrebaţi participanţii dacă sunt de acord cu 
declaraţiile făcute de colegi. 

Conştientizaţi felul în care vorbiţi (să fie clar). 
Aveţi grijă ca participanţii să vorbească mai mult 
decât dumneavoastră. 

Nu încercaţi să răspundeţi la toate întrebările. Nu 
uitaţi că participanții îşi pot răspunde unul altuia la 
întrebări. Puteţi întreba: „Poate răspunde cineva la 
această întrebare?”. 

Parafrazaţi ceea ce spun participanţii. Veţi avea 
posibilitatea de a verifica dacă aţi înțeles întrebarea 
şi să accentuaţi aspectele aduse în discuţie de 
participanți. 

Rezumaţi ceea ce s-a spus pentru a fi siguri că 
participanţii au înțeles şi pentru a menţine cursul 
evenimentelor sub control. Este un moment bun 
pentru a observa dacă au rămas aspecte neînţelese 
şi pentru a trage concluzii. 

Întăriţi ceea ce a spus un participant povestind pe 
scurt o experiență a dumneavoastră relevantă 
pentru subiectul în discuţie. Aţi putea spune: „Asta 
îmi aminteşte de ceva întâmplat anul trecut...” 

Capitolul 4 CUM VORBIM ÎNTR-UN 
SEMINAR 


Ce contează în exprimarea verbală 


e Tonulvocii 
După ce vorbeşti o perioadă de timp, sunetul poate 
deveni monoton dacă nu se încearcă introducerea unor 
variaţii. Încercaţi să vorbiţi natural, nu folosiţi mereu 
aceeaşi tonalitate. 
e Ritmul 
Prezentarea nu trebuie făcută prea rar, aceasta putând 
irita asistenţa, dar nici prea rapid, deoarece audiența 
trebuie să aibă timp să integreze informaţiile. Vorbiţi clar. 
Măriţi sau micşoraţi ritmul în funcţie de context. Micşoraţi 
ritmul pentru mesajele importante. 
e Pauza 
Folosiţi pauzele pentru a sublinia ceea ce vi se pare 
important. Faceţi pauze şi între secțiunile prezentării 
pentru a contribui la înțelegerea mesajului pe care doriți 
să-l transmiteţi. Utilizaţi pauza ca semn de punctuație. 
Folosind pauza în mod corect nu veți rămâne fără răsuflare 
în mijlocul unei fraze. 
e Volumul 
Vorbiţi clar, dar nu țipaţi. Ridicaţi puţin vocea când 
doriţi să accentuaţi ceva. Aveţi grijă: dacă audiența trebuie 
să facă un efort pentru a vă auzi, mai mult ca sigur n-o s-o 
facă! 
e Ţinuta 
Controlați-vă ţinuta, poziţia şi gesturile. Evitaţi gestu- 
rile nervoase de genul schimbării dese a poziției picioa- 
relor sau bătutul darabancei cu vârful piciorului în podea. 

Cum vorbim într-un grup 


Hotărâţi-vă asupra principalelor idei pe care vreţi 

să le transmiteţi şi apoi prezentaţi-le cât mai simplu 

şi mai clar posibil. 

Nu încercaţi să introduceţi un număr prea mare de 

subiecte, oamenii vor obosi şi vor uita totul. 

Vorbiţi clar şi la obiect. Nu deschideţi prea multe 

paranteze. 

Faceţi o repetiție a prezentării cu voce tare şi 

sfătuiţi-vă, eventual, cu un prieten apropiat; asta vă 

va da încredere şi vă va face conştienţi de 

eventualele greşeli. 

Gândiţi-vă la auditoriu şi vorbiţi pe înțelesul 

acestuia. 

Folosiţi propoziţii care încep cu „Eu cred...”, 

„părerea mea este...”, pentru a evita lezarea 

sensibilităţii celorlalți, care, poate, au alte opinii. 

Folosiţi exemple personale, povestiri, glume, 

pentru a nu plictisi. 

Nu citiți, încercați să vorbiți liber, folosind, 

eventual, scurte notițe. 

Priviţi auditoriul permanent, mişcaţi-vă privirea de 

la o persoană la alta. 

Încercaţi să implicaţi şi auditoriul în conversaţie. 

Puneți întrebări şi cereţi să vi se pună întrebări. Un 

auditoriu activ învaţă mult mai mult decât unul 

pasiv. 

Fiţi convingători şi motivaţi auditoriul pentru a 

acționa. 

Folosiţi limbajul corpului. 

Vorbiţi cu entuziasm şi emoție. 

Vorbiţi tare, clar şi nu prea repede. 

Explicaţi termenii sau conceptele de care nu sunteți 

siguri că sunt cunoscute de toată lumea. 

e Aşteptaţi până la sfârşitul prezentării pentru a 
împărți eventualele materiale, altfel oamenii le vor 
răsfoi şi nu vă vor mai asculta. 

e  Mulţumiţi întotdeauna auditoriului. 


Cum punem întrebări 
Câteva sfaturi privind formularea întrebărilor: 


e Întrebările trebuie formulate clar şi concis. 

e Se pune o singură întrebare după care se aşteaptă 
răspunsul la ea. 

e După punerea întrebării se lasă o pauză pentru a-i 
oferi posibilitatea celui ce va răspunde să-şi 
formuleze răspunsul. 

e Nu folosiţi întrebări care au răspunsul conținut în 
ele. 

e  Puncţi întrebarea într-o manieră pozitivă. 

În loc să întrebaţi: „Ce a mers rău în seminarul 
acesta? ”, întrebaţi „, Ce am fi putut face în seminarul 
acesta ca rezultatul să fi fost mai bun?”. 

e  Pregătiţi întrebări din timp. 

Acest lucru este folositor când doriți să subliniați ceva 

sau când doriți să faceţi o legătură cu un exercițiu. 

e Gândiţi-vă la scopul întrebării. 

Când ați conceput întrebarea, puneţi-o prietenilor. 

Dacă ați stabilit scopul întrebării dumneavoastră, este 

bine să vă gândiţi dacă răspunsul ar ajuta în acel moment 
al întâlnirii. 

e  Formulaţi întrebări deschise: 

Întrebările deschise încurajează răspunsurile şi încep 

cu „ce? ”, „de ce?”, „„când?”, „unde? ”, „cum? ”, cine? ”. 

Întrebările închise permit numai răspunsuri cu „da” 

sau „nu ” şi sunt „încărcate”, dirijate”, sau amenințătoare. 

Exemple de întrebări dirijate sau încărcate: 


„Sunteţi de acord cu asta, nu? ” sau „N-ar fi mai bine 
să facem aşa?” 
„Nu-i aşa că nu ştii ce să răspunzi? ”. 


Exemple de întrebări deschise: 


„Ce părerea ai despre ce s-a spus aici?” 

„Ce expresie ai văzut pe fața lui?” 

„Cum crezi că o să te simţi după acest seminar? ” 

„Cum crezi că poţi să-ți îmbunătățeşti stilul de 
muncă?” 

„Cine îşi poate asuma răspunderea în această 
problemă? ” 

Capitolul 5 CUM ASCULTĂM 


Definitia ascultării 


A asculta este o artă şi o disciplină. Ca şi în cazul 
altor măiestrii (abilităţi) este nevoie de autocontrol. Cine 
doreşte o bună comunicare trebuie să înţeleagă ce 
presupune ascultarea şi să-şi dezvolte stăpânirea de sine 
necesară pentru a fi tăcut şi a asculta, lăsând deoparte 
propriile sale preocupări şi nevoi pentru a-şi concentra 
atenția asupra celui care vorbeşte. 

Ascultarea se bazează în mod evident pe perceperea 
şi înţelegerea lucrurilor pe care ceilalţi ni le spun. A auzi 
se transformă în a asculta numai atunci când dăm atenţie 
celui care vorbeşte şi urmărim cu grijă mesajul verbal şi 
non-verbal transmis. 

Calitatea comunicării şi a relațiilor dintre oameni 
este determinată şi de calitatea ascultării. 

Puţini facem diferenţa între a auzi şi a asculta. A 
asculta înseamnă a descifra, a decoda şi a interpreta cele 
auzite cu scopul de a le folosi personal. 

O bună ascultarea ne ajută: 
să înțelegem bine informaţia transmisă; 
să apreciem cele spuse; 
să construim relații de prietenie şi de alianţă; 
să lucrăm eficient într-o echipă; 
să deosebim informaţia corectă de cea falsă. 


Tipuri de ascultare 


Există trei tipuri de ascultare, corespunzătoare cu 
cele trei tipuri de vorbire: 

1. Ascultarea informativă 

Ascultarea informativă corespunde vorbirii ca mijloc 
de informare. O ascultare informativă eficientă presupune 
următoarele: 


Să nu judecăm prematur. Să ne amintim că vrem să 
învăţăm, nu să criticăm. Să ne concentrăm pe 
informaţie şi nu pe comportamentul celui care ne 
învaţă. 

Dacă vorbitorul este plictisitor, să ascultăm totuși 
gândindu-ne cum am putea folosi informaţia pe care 
o primim. 

Să căutăm elementele esențiale. Putem cere 
vorbitorului să facă un rezumat. 

Să punem întrebări şi să parafrazăm, adică să 
reformulăm cu cuvintele noastre, ideile vorbitorului. 
Să luăm notițe sau să înregistrăm pentru a nu uita 
ceva. 

Să repetăm ce am auzit şi să rezumăm. 


2. Ascultarea evaluativă 

Ascultarea evaluativă corespunde vorbirii cu intenția 
de a influența pe cineva. Pentru perfecționarea ascultării 
evaluative: 


Caută informaţia înainte de a-ți spune părerea. 
Analizează motivele vorbitorului. 

Examinează datele şi argumentele vorbitorului. 

Nu acorda credit cu uşurinţă vorbitorului. Încearcă 
să afli ce intenții are. 

Dă atenție apelurilor emoționale şi nu te baza pe 
emoții când iei o hotărâre. 

3. Ascultarea empatică 
Ascultarea empatică corespunde vorbirii cu intenţia de 
a acorda sprijin. Pentru o bună ascultare empatică este 


nevoie: 


Să nu ne grăbim să dăm sfaturi. De cele mai multe 
ori persoana care cere ajutor are nevoie doar să fie 
ascultată şi înțeleasă. 

Să analizăm bine problema vorbitorului pentru a-l 
ajuta să şi-o clarifice. 

Să punem întrebări care să-l ajute pe vorbitor să 
descopere aspecte ascunse ale problemei. 

Să ne oferim ajutorul sub forma unui suport afectiv 
şi încurajator. 

Să parafrazăm, adică să reformulăm ideile şi 
sentimentele vorbitorului în cuvintele noastre. 
Acest lucru îl ajută pe vorbitor să se simtă înțeles şi 
să descopere alte nuanţe ale problemei sale. 


Câteva sfaturi 


Ascultaţi cu adevărat şi nu aşteptaţi doar să vă vină 

rândul să vorbiți. 

Ascultaţi întotdeauna de două ori mai mult decât 

vorbiți. 

Căutaţi mai întâi să înţelegeți şi apoi să vă faceți 

înţeleşi. 

Nu faceţi alte activități în timp ce ascultați. 

Nu schimbaţi subiectul. 

Nu întrerupeţi partenerul de discuție. 

Nu încheiaţi dumneavoastră frazele pe care le 

începe el. 

Ascultaţi cu mintea deschisă. 

Ascultaţi şi „printre rânduri”. 

Înainte de a judeca, ascultați până la capăt pe toți 

cei implicați. 

Când răspundeți, dovediți că aţi ascultat cu 
adevărat cele spuse. 

La sfârşit formulați  esențialul discuţiei şi 
prezentați-l partenerilor. 


Ascultarea activă 


Ascultarea activă presupune, pe lângă primirea 


informaţiei transmise de vorbitor, şi participarea la viaţa şi 
experiența acestuia. Oamenii au încredere doar în cei care 
îi ascultă şi îi înțeleg. 


o. 


Condiţiile ascultării active: 


Acordarea de atenţie şi arătarea ei prin gesturi, 
priviri, zâmbete, etc. 

Folosirea unor cuvinte neutre, care nu înseamnă 
nici aprobare, nici dezaprobare, cu scopul de a 
încuraja vorbitorul să continue. 

Repetarea ultimei părți a frazei pentru a-l asigura 
pe vorbitor că este ascultat. 

Rezumarea ideilor şi sentimentelor exprimate de 
vorbitor. 

Parafrazarea: repetarea de către ascultător a 
afirmațiilor vorbitorului cu alte cuvinte pentru a 
arăta că a înţeles. 

Punerea de întrebări pentru obţinerea de informaţii 
suplimentare. 

Respectarea momentelor de tăcere. 


Cum parafrazăm: 


Ne concentrăm pe experienţa vorbitorului: 
„Crezi că ...” 
„Ceea ce propui este ...” 

„Te-ai mâhnit atunci când ...” 

e Observăm atât faptele cât şi sentimentele: 
„Niciodată nu ţi-au dat vreo şansă să spui 
ce gândeşti. Cred că acest lucru te doare cu 
adevărat”. 

e  Sumarizăm în mod empatic; nu judecăm: 

„Deci crezi din tot sufletul că ...” (Nu: 
„Văd că ai deja o părere despre ce s-a 
întâmplat, dar încearcă să-ți păstrezi 
calmul”). 

„Înseamnă că felul în care vezi situaţia ...” 
(Nu: „Nu crezi că ar putea fi şi altă 
modalitate de a analiza situația? ”). 

„Ai simţit că a fost total incorect atunci 
când ea / el ...” (Nu: „Și eu m-aş fi simţit la 
fel în acea situație”). 

e  Spunând în mult mai puține cuvinte ceea ce a 

spus vorbitorul. 

e Dacă parafrazarea vă pare o metodă incomodă, 
sau dacă aveţi nevoie de sprijin pentru a porni 
discuţia, puteţi spune: 

„Vreau să fiu sigur că vă înțeleg corect. 
Dumneavoastră...” 

„Permiteți-mi să văd dacă pot reda în 
cuvintele mele, înainte de a vă da un 
răspuns”. 

e Dacă folosim expresii stereotip (de ex. „Vrei să 
spui că...”), nu ascultăm cu adevărat, ci doar 
pretindem că ascultăm. 


Bariere şi blocaje în ascultare 
Presupuneri false 


O primă şi importantă barieră în ascultare o constituie 

existența unor concepții şi presupuneri greşite despre rolul 
ascultării în comunicare: 

e Credinţa că succesul comunicării depinde în 
întregime de vorbitor. Dar cea mai expresivă şi 
interesantă idee se pierde dacă nu este ascultată. 

e Concepţia că ascultarea este o activitate pasivă, că 
ascultătorul este ca un burete care absoarbe ideile 
vorbitorului. Dar ascultătorii buni sunt foarte 
activi: pun întrebări, se asigură că au înţeles bine 
sau ascultă cu atenţie. În realitate ascultarea este 
foarte obositoare consumând multă energie 
mentală. 

e Concepția că vorbirea e mai avantajoasă decât 
ascultarea. Dar în învăţare este invers: nu învăţăm 
nimic când vorbim, dar dacă ascultăm şi punem 
întrebări putem învăţa permanent. 


Ascultarea începută — oprită: 


Acest obicei nefericit de a asculta provine din faptul 
că, în mod normal, omul gândeşte de circa patru ori mai 
repede decât poate să vorbească, pentru că gândirea poate 
procesa 800 de cuvinte pe minut, iar cel mai vivace 
vorbitor poate debita doar 200 de cuvinte pe minut. Ca 
atare, ascultătorul are trei sferturi dintr-un minut de 
ascultare drept „timp liber de gândire”. Uneori, el 
utilizează acest timp suplimentar pentru a se gândi la 
propriile probleme, preocupări sau necazuri în loc să 
asculte, să facă legături şi să rezume ceea ce vorbitorul 
tocmai a spus. Acest lucru se poate depăşi acordând 
atenţie nu numai cuvintelor, ci şi semnelor non-verbale 
(gesturi, ezitări, etc.) pentru a putea sesiza nivelul 
sentimentelor. 

Ascultarea ca un steag roşu 


Pentru unii oameni, anumite cuvinte sunt ca steagul 
roşu pentru un taur. Când aud aceste cuvinte se supără şi 
încetează să mai asculte. Aceşti termeni variază în cadrul 
fiecărui grup, societăți sau organizații: „comunist”, 
„capitalist”, „bani”, „tineret modern”, „prozelitism”, etc. 
Acestea sunt semnale la care noi răspundem automat, 
împiedicându-l pe vorbitor să continue (sau încetând să-l 
mai ascultăm). În acel moment pierdem contactul cu el şi 
nu-l mai putem înţelege. Prima etapă în depăşirea acestei 
bariere constă în a afla care sunt cuvintele care apar drept 
steaguri roşii pentru noi şi să încercăm să le conştientizăm. 


Ascultarea cu gândirea blocată — Urechi deschise 


Uneori ne decidem cam repede că vorbitorul este 
plictisitor şi că ceea ce spune nu are nici un sens. Alteori 
ne grăbim să tragem concluzia că putem spune dinainte ce 
ştie sau vrea să spună vorbitorul şi, ca atare, nu are nici un 
sens să mai ascultăm. Dar este mult mai bine să ascultăm 
pentru a ne da seama cu certitudine dacă acest lucru este 
sau nu adevărat. 


Ascultarea cu ochii ca sticla 


Uneori ne uităm în mod intens la o persoană şi lăsăm 
impresia că ascultăm, dar gândul nostru poate fi în altă 
parte. Ochii ne devin ca sticla şi, uneori, ne apare pe faţă o 
expresie visătoare. Cu puțină experiență, ne putem da 
seama atunci când oamenii au o asemenea expresie. În 
mod similar şi ei pot vedea acest lucru la noi şi nu putem 
păcăli pe nimeni. Dacă veţi remarca oameni cu privirea ca 
sticla, găsiți momentul potrivit pentru a sugera o pauză sau 
schimbaţi ritmul. 

Prea complicat pentru mine ca să ascult 


Când ne sunt prezentate idei care ne par prea 
complicate suntem tentaţi să nu ascultăm. Totuşi, trebuie 
să facem un efort pentru a urmări discuția şi a o înţelege. 
S-ar putea să descoperim că subiectul şi discuţia sunt 
destul de interesante şi să înțelegem ceea ce se spune. Este 
posibil ca nici alții din grup să nu înţeleagă, şi atunci este 
foarte util să avem curajul să punem întrebări de 
clarificare, sau să cerem exemplificări, atunci când este 
posibil. 


Nu clătina barca în timp ce asculţi 


Oamenilor nu le place să li se contrazică ideile 
favorite, prejudecățile şi punctele de vedere. Ca atare, 
când un vorbitor spune ceva care este în contradicţie cu 
ceea ce gândim sau credem noi, s-ar putea ca în mod 
inconştient să încetăm să ascultăm sau chiar să intrăm în 
defensivă şi să plănuim un „contra-atac”. Chiar dacă vrem 
să facem acest lucru, este mai bine să ascultăm. După ce 
aflăm ce gândeşte vorbitorul, vom conştientiza şi cealaltă 
latură a problemei. În felul acesta, putem înțelege mai bine 
şi să răspundem într-un mod constructiv. A asculta până la 
capăt şi cu atenţie nu înseamnă neapărat să fim de acord 
cu cele spuse. 

Capitolul 6 CUM FOLOSIM 
REACŢIILE INTERLOCUTORILOR 


În comunicare un rol important îl are nu numai ce 
spunem, ci şi reacțiile şi părerile pe care le avem şi le 
transmitem față de cuvintele şi faptele celorlalți. Pentru o 
bună comunicare este nevoie ca fiecare partener să afle ce 
efect a avut comportamentul său asupra celuilalt. Acest 
lucru se obține prin oferirea şi primirea de feedback. 

Un moderator trebuie să înveţe cum să ofere un 
feedback eficient pentru a-i ajuta pe participanţi în 
comunicare şi învăţare. La rândul său, moderatorul, este 
ajutat când primeşte un feedback, adică află cum este 
percepută activitatea lui. 


Definiţie 


e Este activitatea prin care primitorul unui mesaj îl 
informează pe emițător despre: 

o felul în care a interpretat mesajul, 
o efectul acelei interpretări asupra lui 
O şi ce părere are despre acesta. 

e  Însemnă să descrii vorbitorului comportamentul pe 
care îl are în procesul comunicării şi ce ai simțit ca 
reacţie la acest comportament. 

e Este un proces de ajutor şi învăţare pentru ambii 
parteneri ai comunicării. Un feed-back constructiv 
(pozitiv sau negativ) este un instrument de învățare 
util şi eficient. 

e  Esteun moddea ajuta pe cineva să se preocupe de 
comportamentul său şi să dorească să şi-l schimbe 

dacă este supărător sau ineficient pentru partenerii 
de comunicare. 

Dacă nu este oferit şi primit la modul potrivit şi la 
timpul potrivit poate avea efecte inverse celor 
scontate. 

Poate fi distructiv dacă prin ceea ce se transmite se 
induce un sentiment neplăcut şi prea puţine sau 
nici o informaţie utilă. 


Moduri de manifestare a procesului de feed-back 


Conştient : încuviințarea prin semne. 

Inconştient : privirea în gol, pe fereastră, aţipitul. 
Spontan: „excelent”, „mulțumesc” 

Cu solicitudine: „am avut ce învăţa”, „îmi trebuia, 
o să-mi fie de folos”. 

Verbal: „da”, „nu” 

Non-verbal: schimbarea subiectului de discuţie, 
plecarea, sporirea atenției. | 

Formal: o formă sau un exerciţiu de evaluare. 
Informal: aplauze, bătaie pe umăr, îmbrăţişare, 
strângeri de mână. 


De retinut 


Nu este important ce spune vorbitorul, ci ce 
înțelege ascultătorul. Aceasta înseamnă că nu avem 
comunicare eficientă dacă nu primim nici un fel de 
răspuns = feed-back. 

Feed-back înseamnă că Vorbitorul se asigură că 
Ascultătorul a înţeles exact ce a vrut el să transmită 
ŞI că, la rândul lui, a înţeles corect ceea ce a vrut 
celălalt să-i transmită în timp sau imediat după ce 
l-a ascultat. 


49 


e Este responsabilitatea vorbitorului să se asigure că 
a fost înțeles, adică să ceară şi să ştie să 
primească un feed-back. 

e  Ascultătorul trebuie să fie conştient că este la 
latitudinea sa să ofere un feed-back, chiar dacă 
este responsabilitatea vorbitorului să-l ceară. 

e Pentru o comunicare eficientă partenerii cer, oferă 
şi primesc feed-back. 


e Este o adevărată artă să oferi şi să primeşti feed- 
back. 


Cum cerem un feed-back 


e Prin crearea unui climat de încredere şi respect 
reciproc. 

Punând întrebări doar pentru clarificarea mesajului. 
Aşteptându-ne la orice fel de reacţie. 

Punând întrebări deschise şi simple: „ce crezi 
despre asta?”, „ce ai înţeles din ce ţi-am spus?”; 
„dacă nu am reuşit să fiu destul de clar, vă rog 
să-mi punți întrebări...” 

Nu este bine să cerşim reacții, aprecieri: „v-a plăcut, 
nu-i aşa?” sau chiar „vai, mă iertaţi, nu prea mi-a 
ieşit!”. 


Cum primim un feed-back 


e Sănuo luăm de la capăt cu expunerea, ci doar să 
aducem precizările necesare pentru înţelegerea 
mesajului. 

e Sănuavem ultimul cuvânt. 

e Sănunejustificăm. 

e Să nu avem reacţii care să-l culpabilizeze pe cel 
care ni-l oferă. 

Să mulțumim pe un ton care să nu însemne:” lasă 
că îmi vine mie rândul”. 

Să nu-l întrerupem pe cel care ne comunică 
impresiile. 

Când primim un feed-back negativ să aşteptăm un 
timp, suficient de lung, pentru a calma starea 
emoțională. 

Când primim un feed-back pozitiv, să urmărim cât 
adevăr conține. 

Să ne folosim de informaţia primită în mesajele 
viitoare. 


Cum oferim un feed-back util 


> 

Este mai folositor atunci când primitorul simte că 
are nevoie de el. Este bine să aşteptăm să ni se 
ceara părerea, sau întrebăm dacă putem să spunem 
ce am simțit. 

Descriem comportamentul persoanei, nu judecăm 
persoana. 

Ne axăm pe ceea ce simțim în legătură cu 
comportamentul persoanei în procesul comunicării 
pentru a-i oferi informaţii despre efectul pe care l-a 
avut acest comportament asupra noastră şi îi lăsăm 
libertatea să decidă ce atitudine va lua în 
continuare. 

Ne vom exprima adevăratele sentimente având 
grijă să nu fie o reacţie emoțională. 

Ne referim la o situație anume, la un anume gest, 
cuvânt, comportament şi nu generalizăm. 

Ne referim numai la aspectele pe care cel din fața 
noastră le poate schimba, poate face ceva. 

ÎL situăm bine în timp: cât mai aproape de 
momentul în care am observat comportamentul 


| 


VYV YVyY 


respectiv dar numai dacă nu suntem prea încărcaţi 
afectiv. 

Verificăm dacă am fost bine înţeleşi. 

Cerem celor din jur să confirme sau să infirme 
părerea noastră. 

Să nu-l folosim pentru a ne „descărca pe cineva”. 
Nu folosim întrebarea „de ce?” care cere sondarea 
adâncului motivaţiilor persoanei respective şi 
putem trece drept psihologi amatori. 

Tot ce spunem să fie bine intenţionat şi să nu 
transmitem niciodată prin intermediari. 

Dacă persoana nu acceptă şi are tendinţa de a se 
certa cu noi înseamnă că nu am oferit corect feed- 
backul nostru. 


De ce nu ne place să primim feed-back 


>» 


vVvyYv Yv yY Y 


Ne este greu să ne recunoaştem neputințele, 
greşelile şi în fața propriei conştiinţe, darămite în 
faţa celuilalt. 

Nu ne convine că şi alţii au observat ceea ce nici 
nouă nu ne convine la noi. 

Ne este teamă pentru că, de obicei, ne aşteptăm să 
auzim numai opinii negative despre noi. 

Nu suntem convinşi că putem avea încredere în cei 
care ne observă. 

Nu credem că cineva ne poate înţelege. 

Ne e teamă să depindem de altcineva. 

Dorim mai degrabă să fim acceptați aşa cum 
suntem decât să ne schimbăm. 


De ce nu ne place să oferim feed-back 


>» 
>» 


Ne place să dăm sfaturi nu feed-back. 
Ne temem de „repercusiuni” 


Ș2 


> 
>» 
>» 


>» 


Ne e teamă că nu vom mai fi iubiţi sau „bine 
văzuţi” de persoana respectivă. 

Nu credem că oamenii vor să se schimbe. 

Ne e teamă să ne asumăm răspunderea pentru ce 
simțim şi gândim. 

Preferăm să vorbim în spate sau prin intermediari. 


Un feedback eficient trebuie să aibă următoarele 
caracteristici: 


Orice răspuns şi reacție să înceapă cu ceva pozitiv 
din comportamentul sau afirmațiile persoanei (Ex.: 
„Te-ai exprimat foarte clar şi corect, de ce te-ai 
înroşit şi te-ai oprit?”). 

Să fie descriptiv, nu evaluativ, adică să descrie ce a 
făcut sau spus persoana (Ex.: „Ai întrerupt trei 
persoane în 10 minute”) şi nu cum o considerăm 
(„Nu ești bine crescut”). 

Să fie specific şi nu general, adică să se refere la 
comportamente pe care celălalt le poate identifica 
şi recunoaşte (Ex.: „M-ai obosit cu cele 10 
întreruperi ..” şi nu „Eşti atât de obositor, mereu 
întrerupi şi vrei să domini”). 

Să fie oferit într-un timp cât mai aproape de 
evenimentul despre care vorbim în aşa fel încât 
celălalt să se recunoască în ceea ce spunem. 

Să ţină cont atât de nevoile celui care primeşte 
feedbackul ( De exemplu, moderatorul are nevoie 
să ştie care îi sunt punctele slabe pentru a le 
îndrepta), dar şi de nevoile celui care oferă 
feedback (Ex.: „„4m nevoie de cineva bine pregătit 
pe care să mă pot baza”). 

Să se refere numai la un comportament care poate 
fi modificat. Este lipsit de sens şi produce suferință 
fără nici un folos să spui unei persoane cu 


53 


deficienţa de vorbire că nu se înțelege nimic din ce 
spune. 

Să se axeze mai mult pe ceea ce simte, decât pe 
ceea ce crede persoana care oferă feedbackul (Ex. 
„Nu mă simt deloc bine când mă tot întrerupi...” şi 
nu „Ori eşti prost crescut, ori ai ceva cu mine de 
mă tot întrerupi.”). 

Să fie verificat, determinându-l pe primitor să-l 
reformuleze sub forma unei întrebări. 

Să urmărească acordarea unui ajutor, un spor de 
cunoaştere, o îmbunătăţire a comunicării şi nu o 
„descărcare” emoţională. 

Să se bazeze pe încredere şi să nu se confunde cu 
sfătuirea moralizatoare. 


Reguli de oferire a feedbackului: 


e  Întrebaţi mai întâi persoana dacă primeşte 


feedbackul pe care vreţi să-l oferiţi. 

Referiţi-vă la comportamentul persoanei respective 
şi nu la părerea pe care o aveţi despre ea. De 
exemplu: „Ai reușit să te cerți cu trei persoane în 
10 minute” şi nu „Eşti agresiv şi te cerți cu toată 
lumea!”. 

Referiţi-vă la faptele observate fără a le interpreta 
şi generaliza: De exemplu: „Ai căscat de mai multe 
ori în timpul discuţiilor şi te-ai uitat des la ceas” şi 
nu „Te-a plictisit tot ce spuneam noi, îți place doar 
Să te asculți pe tine.” 

Când dați un feedback, faceți un dar. Lăsaţi celui 
care-l primeşte libertatea de a-l folosi aşa cum 
crede de cuviință. 


Reguli la primirea feedbackului: 


Când cineva vă dă un feedback vă face un dar. 

Mulţumiţi persoanei car vi l-a oferit şi preţuiți-l. 
Puneţi întrebări de clarificare până înțelegeţi corect 
ce vi se comunică. 

Nu cereți persoanei care vă dă feedbackul să se 
justifice de ce a văzut ceea ce crede că a văzut. 

Nu vă justificați sau dezvinovăţiți, ci doar 
clarificaţi ceea ce credeţi că nu a fost bine înţeles. 
Ţineţi cont că uneori un feedback este însoțit de 
reacții emoţionale care vă pot răni. lertaţi-le şi 
păstraţi ce vă este de folos. 

PARTEA A II-A 


ÎNDRUMAR PRACTIC PENTRU 
DESFĂȘURAREA SEMINARULUI 
„EU, CEILALȚI ŞI BISERICA” 


Sesiunea I: „Eu şi Biserica” 


Urarea de bun venit şi rugăciunea de deschidere = 5 
minute 


Cuvântul moderatorului = 10 minute 


Prezentarea scopului seminarului = 5 minute 

Părintele va spune participanţilor că din iniţiativa Înalt 
Prea Sfinţiei Sale Teofan, Arhiepiscop al Craiovei şi 
Mitropolit al Olteniei, pentru pregătirea Adunării Tinerilor 
Creștini Ortodocşi din Oltenia, din iunie 2003, în fiecare 
parohie se organizează astfel de seminarii cu tinerii pentru 
a le cunoaşte frământările, nevoile, aspiraţiile şi pentru a le 
veni în întâmpinare şi sprijin cu mijloacele specifice 
Sfintei noastre Biserici. 

Această iniţiativă vine să reînnoade tradiția de două 
milenii de creştinism în care tinerii au fost parte activă a 
vieții Bisericii, chiar şi în vremurile de prigoană. Astăzi, 
datorită secularizării şi celor cincizeci de ani de educaţie 
ateistă, mulţi dintre tinerii noştri, chiar dacă se declară 
ortodocşi, nu se bucură deplin de puterea pe care Sfânta 
Biserică o pune la îndemâna credincioşilor prin slujbele şi 
Tainele ei. 

Ca urmare, prin aceste seminarii mijlocim întâlnirea 
tinerilor între ei şi cu preoții din parohie pentru a discuta, a 
fi împreună şi a redescoperi adevărul că numai în Biserică 
se găseşte puterea de a primi şi simţi ajutorul Lui. 

Scopul întâlnirilor noastre este o invitație la experimen- 
tarea, verificarea în propria viaţă, a acestui adevăr. 


Prezentarea aşteptărilor organizatorilor de la 
întâlnirile cu tinerii în acest seminar = 5 minute. 
o Crearea unei atmosfere favorabile comunicării 
pe bază de încredere. 

o Trezirea interesului participanților faţă de viaţa 
în Biserică. 

o Stabilirea de relaţii de prietenie în parohie. 

o Formarea de tineri voluntari pentru organizarea 
ATCOO 


Prezentarea participanţilor = 20 de minute 


ll; 


Moderatorul anunță că fiecare persoană are la 
dispoziţie un minut pentru a se prezenta şi începe 
prin a se prezenta pe sine. Rolul său în această 
etapă este de a asculta cu atenţie prezentarea 
fiecăruia, de a interveni cu delicateţe dacă cineva 
depăşeşte timpul stabilit. 

Fiecare participant primeşte un ecuson pe care îşi 
trece numele, sau cum doreşte să fie apelat (un 
diminutiv, de exemplu). Fiecare va păstra ecusonul 
la vedere chiar dacă este cunoscut de toți 
participanţii pentru a nu se deosebi de ceilalți. La 
plecare ecusoanele rămân în sală pentru a fi 
folosite şi la sesiunea viitoare. 

Dacă participanţii nu se cunosc între ei: fiecare 
participant se prezintă în câteva cuvinte cuprinzând 
ce crede că este necesar pentru a fi cunoscut de 
ceilalți. 

Dacă participanţii se cunosc între er: se poate cere 
fiecăruia să prezinte pe altcineva. Se poate folosi o 
modalitate înveselitoare: de exemplu să se spună 
despre fiecare câte două calități şi un defect... 


Aflarea aşteptărilor participanţilor = 10 minute 


Se cere celor prezenți să spună ce aşteaptă de la 
această întâlnire, ce ar dori să se întâmple în cadrul ei. Se 
listează aşteptările formulate pe o foaie mare de hârtie sau 
pe o tablă. 

Inceperea primei sesiuni = 5 minute 


Moderatorul explică faptul că seminarul va conţine cel 
puţin (4 întâlniri) sesiuni. 

Anunţă cele patru teme şi tema primei sesiuni. 

Se explică în ce constă modalitatea de lucru: „discuții 
în grupuri mici” şi cum se procedează. Pentru dirijarea 
discuţiilor se pun câteva întrebări la care se va răspunde în 
grupurile mici. Apoi vor fi raportate în grupul mare şi se 
vor comenta şi trage concluzii. 


Dictarea întrebărilor sesiunii: = 5 minute 


1. În ce relaţie eşti cu Dumnezeu? 

2. Ce înseamnă pentru tine Biserica? 

3. Ce crezi că s-ar putea face pentru ca mai 
mulți tineri să vină la Biserică? 


Formarea grupurilor mici = 5 minute 


e Fiecare grup mic trebuie să aibă 5 membri. 

e Sc vor forma atâtea grupuri mici câte rezultă din 
împărțirea participanţilor la 5, unul sau mai multe 
grupuri putând avea 4 sau 6 membri. Ex. 19 
participanți : 5 = 3 şi rest 4. Deci vom avea 3 
grupuri de câte 5 şi restul de 4 vor forma al 
patrulea grup. Când restul e mai mic de 4 
persoane, se distribuie câte o persoană la celelalte 
grupuri, începând de la grupul 1. De exemplu: 22 
de participanţi : 5 = 4 , rest 2. Deci vom avea 2 
grupuri de câte 6 (grupurile 1 şi 2) şi 2 de câte 5 
membri. 

e Pentru că participanţii se aşează unul lângă altul 
după criterii subiective, este bine ca grupurile să 
se formeze astfel: se numără participanţii pornind 
de la o anumită persoană până la 4, adică numărul 
de grupuri posibile. Apoi iarăşi de la 1 la 4 şi aşa 

mai departe până se termină participanţii. Apoi, 
participanţii sunt rugați să se grupeze cei cu 
numărul | într-un punct al sălii, cei cu numărul 2 
în altul şi aşa mai departe. Grupurile se vor numi: 
grupul 1, grupul 2, grupul 3 şi aşa mai departe. 

e Fiecare grup îşi alege un purtător de cuvânt care 
va centraliza răspunsurile din grupul său şi le va 
prezenta în grupul mare. 

Discuţii în grupuri mici şi formularea răspunsurilor = 
25 minute 

e Participanții sunt rugați să-şi spună fiecare părerea 
în grupurile mici şi să-şi formuleze răspunsurile în 
propoziţii scurte 

e Toate răspunsurile, fără menţionarea numelui, vor 
fi notate pe o foaie mare de hârtie sau pe foi mici. 


Prezentarea răspunsurilor în grupul mare = 10 minute 


e Se reface grupul mare. 

e Se afişează foile cu răspunsuri. Dacă răspunsurile 
au fost notate pe foi mici sau în caiete, 
răspunsurile se vor dicta pentru a fi scrise pe o 
singură foaie mare de hârtie pentru toți 
participanții. 

e Fiecare purtător de cuvânt dictează sau prezintă 
răspunsurile grupului său în ordinea întrebărilor. 
Răspunsurile care se repetă nu se mai notează. 

e Dacă mai sunt persoane care mai au ceva de 
adăugat o pot face acum. 


Discuţii şi comentarii în grupul mare =20 minute sau 
cât va fi nevoie 


În această etapă rolul moderatorului este: 
e Să stimuleze participanții să comenteze unele 
răspunsuri, să-şi exprime sentimentele şi ideile 

despre ce au spus ceilalți; 

Să-i încurajeze pe cei timizi în a-şi spune părerea; 
Să-i împiedice pe cei mai îndrăzneți să acapareze 
discuţia fără a-i împiedica să spună ce au de spus; 
Să pună întrebări suplimentare dacă este nevoie; 

Să răspundă la întrebările puse de tineri; 

Să precizeze ce oferă Biserica unui tânăr: 


Să prezinte pe scurt temeiul pastoral al temei 
seminarului! 


Evaluarea sesiunii = 10 minute 


Părintele îi îndeamnă pe participanţi să spună: 


ce le-a plăcut şi ce nu în această sesiune, 

dacă au învăţat ceva nou, 

dacă li s-a împlinit vreuna din aşteptările 
formulate, 

cum cred să s-ar putea folosi de acest lucru în viața 
lor. 


Anunţarea temei sesiunii următoare, stabilirea datei şi 
rugăciunea de sfârşit 


| Xezi Anexe 

Sesiunea a II-a: „Eu şi ceilalţi” 


Urarea de bun venit şi rugăciunea de deschidere = 5 
minute 


Prezentarea noilor veniţi = 5 minute 


Participanţii sunt rugați să-şi pună ecusoanele şi, dacă 
este cazul, noii veniţi sunt rugaţi să se prezinte în câteva 
cuvinte. 


Recapitularea întâlnirii precedente = 10 minute 


Părintele îi roagă pe participanți să spună pe scurt ce 
s-a întâmplat în sesiunea trecută, ce au învăţat, ce le-a 
plăcut şi ce nu le-a plăcut. Apoi subliniază apreciativ 
deschiderea participanților din sesiunea trecută şi îi 
îndeamnă să fie în continuare sinceri cu ei înşişi şi cu 
ceilalți şi să aibă curajul să se exprime. 

Subliniază faptul că doar în Biserică putem fi cu 
adevărat liberi şi creatori pentru că Biserica este locul 
libertăţii: „Domnul este Duh şi unde este Duhul 
Domnului, acolo este libertate” (2 Corinteni 3, 17. 


1% — 


Anunţarea temei sesiuni „Eu şi ceilalţi” = 5 minute 


Părintele spune, în câteva cuvinte că omul este o 
făptură creată după chipul lui Dumnezeu, adică o ființă 
creată dar cu existență personală. Omul este cineva, nu 
ceva, este persoană, nu individ. Acest adevăr se vede şi 
din faptul că omul învaţă să fie om, adică devine om 
numai în relație cu ceilalți, cu Dumnezeu şi cu semenii. 

În sesiunea de astăzi se va discuta despre relaţiile 


? Acest verset se poate scrie cu litere mari şi afişa pe unul din pereţii 
sălii pe timpul seminarului. 

mele, ale oricăruia dintre noi, cu ceilalți. Pentru aceasta 
vom face următorul exercițiu: 


Exerciţiul nr. 1 = 25 minute 


Prezentarea exercițiului= 5 minute 


Participanţii sunt rugaţi să răspundă la următoarea 
întrebare: 

1. Cine sunt ceilalţi pentru tine şi în ce relaţie 
eşti cu ei? 

Se pot da explicaţii: ceilalți sunt rude, prieteni, şefi, 
rivali etc. şi am relații de prietenie, de rudenie, respect, 
frică, ură, invidie etc. dar aceste precizări se dau numai 
dacă sunt cerute. 


Formarea grupurilor mici = 5 minute 

e Grupurile se formează după aceeaşi metodă ca data 
trecută şi fiecare grup îşi alege un purtător de 
cuvânt. 


Discuţii în grupuri mici şi formularea _răspun- 
surilor= 15 minute 

e Participanții sunt rugați să-şi spună fiecare părerea 
în grupurile mici şi să-şi formuleze răspunsurile în 
propoziţii scurte; 

e Toate răspunsurile, fără menţionarea numelui, vor 
fi notate fie pe o foaie mare de hârtie, fie pe una 
mică, în funcție de posibilități; 

e Când s-a terminat de răspuns, se păstrează 
grupurile mici (toată lumea rămânând pe loc) în 
aceeaşi formaţie, şi se trece la al doilea exercițiu. 


* Întrebarea se poate dicta sau scrie pe foaia mare de hârtie afişată pe 
perete sau tablă. 

Exerciţiul numărul 2:= 25 minute 


Prezentarea exerciţiului= 5 minute 
e Se citeşte capitolul 12 din Epistola Sfântului 

Apostol Pavel către Romani şi participanții sunt 

rugaţi să răspundă şi la următoarele întrebări: 

2. Ce deosebiri vedeţi între relaţiile pe care le 
avem noi şi cele pe care le cere Sfântul 
Apostol? 

3. Ce sentimente aveţi în faţa acestor cerinţe? 

4. Cum, când şi unde putem să îndeplinim 
toate aceste cerințe? 


Continuarea_discuţiilor în grupurile _mici = 20 
minute 


Prezentarea tuturor celor 4 răspunsuri în grupul mare 
= 25 minute 


Discuţii şi comentarii în grupul mare = 15 minute 


Rolul moderatorului în această etapă este, ca şi data 

trecută: 

e Să stimuleze participanții să comenteze unele 
răspunsuri, să-şi exprime sentimentele şi ideile 
despre ce au spus ceilalți; 

Să pună întrebări suplimentare dacă este nevoie; 

e Să-i încurajeze pe cei timizi în a-şi spune părerea; 
Să-i împiedice pe cei mai îndrăzneți să acapareze 
discuția fără a-i împiedica să spună ce au de spus; 
Să răspundă la întrebările puse de tineri; 

e Să precizeze ce oferă Biserica unui tânăr; 

Să prezinte pe scurt temeiul teologic al temei 
seminarului. 


4 Vezi Anexe 

Evaluarea sesiunii = 10 minute 
Părintele îi îndeamnă iarăşi pe participanţi să spună: 
e cele-a plăcut şi ce nu în această sesiune, 
e dacă au învăţat ceva nou, 
e cum cred să s-ar putea folosi de acest lucru în viaţa 
lor. 


Anunţarea temei sesiunii următoare, stabilirea datei şi 
rugăciunea de sfârşit 

Sesiunea a III-a: „Eu şi dragostea mea” 


Urarea de bun venit şi rugăciunea de deschidere = 5 
minute 


Prezentarea noilor veniţi = 5 minute 


Participanţii sunt rugaţi să-şi pună ecusoanele şi, dacă 
este cazul, noii veniți sunt rugaţi să se prezinte în câteva 
cuvinte. 


Recapitularea întâlnirii precedente = 5 minute 


Părintele îi roagă pe participanți să spună pe scurt ce 
s-a întâmplat în sesiunea trecută, ce au învăţat, ce le-a 
plăcut şi ce nu le-a plăcut. 

Părintele subliniază  apreciativ ideile cele mai 
valoroase din sesiunea trecută şi îi îndeamnă pe tineri să 
fie în continuare deschişi, sinceri şi receptivi. 


Anunţarea temei sesiuni: „Eu şi dragostea mea” = 5 
minute 


Părintele spune, în câteva cuvinte, că omul este o 
făptură creată după chipul lui Dumnezeu şi chemată să 
devină asemenea Lui. Dumnezeu este iubire, dragoste şi 
omul este chemat să devină ființă iubitoare, să iubească şi 
el cu iubirea cu care este iubit. 

Legătura dintre oameni a gândit-o Dumnezeu ca o 
legătură de dragoste, după modelul iubirii dintre 
Persoanele Sfintei Treimi. 

Dragostea dintre bărbat şi femeie este o iubire 
specială, o iubire în care cei doi devin „un singur trup”. 
După ce l-a făcut pe Adam, Dumnezeu a zis: „Nu este bine 
să fie omul singur, să-i facem ajutor potrivit pentru el” 
(Facerea 2,18). Şi a făcut-o pe Eva pe care văzând-o Adam 

a zis: „lată aceasta este os din oasele mele şi carne din 
carnea mea; ea se va numi femeie, pentru că este luată din 
bărbatul său. De aceea va lăsa omul pe tatăl său şi pe 
mama sa şi se va uni cu femeia sa şi vor fi amândoi un 
trup” (Facerea 2, 23-24). 

În sesiunea de astăzi ne propunem să discutăm despre 
dragostea dintre un băiat şi o fată în vremea în care trăim 
de la prietenie până la căsătorie. 


Dictarea întrebărilor sesiunii = 5 minute 


1. Pe ce criterii îţi alegi prietena 
(prietenul)? 

2. Ce aştepţi de la persoana cu care ai vrea 
să te căsătoreşti? 

3. Care crezi că este locul şi lucrarea lui 
Dumnezeu în relaţia de iubire dintre un 
băiat şi o fată? 

Formarea grupurilor mici = 5 minute 
e După metoda cunoscută se formează grupurile 
mici. Dacă participanţii se aşează mereu în aceeaşi 
ordine începem numărătoarea din alt punct pentru 
a face ca toți să se întâlnească în grupurile mici 
până la sfârşitul seminarului. 
e Fiecare grup îşi alege purtătorul de cuvânt. 


Discuţii în grupuri mici şi formularea răspunsurilor = 
25 minute 


Prezentarea răspunsurilor în grupul mare = 25 minute 


Discuţii şi comentarii în grupul mare = 35 minute sau 
cât va fi nevoie 


Rolul moderatorului în această etapă este, ca şi data 
trecută: 

e Să stimuleze participanții să comenteze unele 
răspunsuri, să-şi exprime sentimentele şi ideile 
despre ce au spus ceilalți; 

e Va acorda o atenţie deosebită aşteptărilor nerealiste 
sau riscante şi se va cere participanţilor să le 
sesizeze neajunsurile. 

e Săpună întrebări suplimentare dacă este nevoie; 

e Să-i încurajeze pe cei timizi în a-şi spune părerea; 

e Să-i împiedice pe cei mai îndrăzneţi să acapareze 
discuţia fără a-i împiedica să spună ce au de spus; 

e Să răspundă la întrebările puse de tineri. 

e Să precizeze ce oferă Biserica unui tânăr; 

e Să prezinte pe scurt temeiul teologic al temei 
seminaruluis. 


Evaluarea sesiunii =10 minute 


Părintele îi îndeamnă iarăşi pe participanţi să spună: 
e ce le-a plăcut şi ce nu în această sesiune; 
e dacă au învățat ceva nou; 


e cum cred să s-ar putea folosi de acest lucru în viața 
lor. 


Anunţarea temei sesiunii următoare, stabilirea datei şi 
rugăciunea de sfârşit 


5 Vezi Anexe 

Sesiunea a IV-a: „Eu şi timpul meu liber” 


Urarea de bun venit şi rugăciunea de deschidere = 5 
minute 


Prezentarea noilor veniţi = 5 minute 


Participanții sunt rugați să-şi pună ecusoanele şi, dacă 
este cazul, noii veniți sunt rugaţi să se prezinte în câteva 
cuvinte. 


Recapitularea întâlnirii precedente = 5 minute 


Părintele îi roagă pe participanţi să spună, pe scurt, ce s-a 
întâmplat în sesiunea trecută, ce au învăţat, ce le-a plăcut şi 
ce nu le-a plăcut. 

Părintele subliniază  apreciativ ideile cele mai 
valoroase din sesiunea trecută şi îi îndeamnă pe tineri să 
fie în continuare deschişi, sinceri şi receptivi. 


Anunţarea temei sesiuni: „Eu şi timpul meu liber” = 
minute 


Exerciţiul nr. 1 = 30 minute 


Prezentarea exercițiului= 5 minute 
Se cere participanților să mediteze şi să răspundă la 
următoarele întrebări: 
1. Ce este timpul pentru voi? 
2. Ce faceţi în timpul liber? 
3. Duminica este „timp liber” pentru 
creştin? De ce? 
Formarea grupurilor mici = 5 minute 


Discuţii __în __grupuri___mici _şi _ formularea 
răspunsurilor = 20 minute 

e Când s-a terminat de răspuns, se păstrează 

grupurile mici (toată lumea rămânând pe loc) în 

aceeaşi formaţie, şi se trece la al doilea exercițiu. 
Exerciţiul numărul 2 = 30 minute 


Se prezintă cuvântul Părintelui Dumitru Stăniloae care 
spune: „Timpul este răgazul pe care îl dă Dumnezeu 
omului ca să răspundă la iubirea Lui” şi se cere 
participanților să mai răspundă la următoarele întrebări: 

4. Ce aţi făcut în acest sens până acum? 

5. Ce credeţi că puteţi face pentru a 
folosi mai cu folos timpul, mai ales pe 
cel considerat liber? 


Discuţii în grupuri mici şi formularea răspunsurilor = 
20 minute 


Prezentarea răspunsurilor în grupul mare = 20 minute 


e Se reface grupul mare şi se afişează foile cu 
răspunsurile la toate cele 5 întrebări ale sesiunii 
(sau se dictează). 


..A 


Discuţii şi comentarii în grupul mare = 35 minute sau cât 
va fi nevoie 


Rolul moderatorului în această etapă este, ca şi data 

trecută: 

e Să stimuleze participanții să comenteze unele 
răspunsuri, să-şi exprime sentimentele şi ideile 
despre ce au spus ceilalți; 

e Săpună întrebări suplimentare dacă este nevoie; 

e Să le ceară participanţilor să povestească din 
experienţa lor privind folosirea sau pierderea 
timpului; 

e Să-i încurajeze pe cei timizi în a-şi spune părerea; 

e Să-i împiedice pe cei mai îndrăzneţi să acapareze 
discuția fără a-i împiedica să spună ce au de spus; 

e Să răspundă la întrebările puse de tineri; 

e Să precizeze ce oferă Biserica unui tânăr; 

e Să prezinte pe scurt temeiul teologic al temei 
seminarului“. 

Evaluarea sesiunii = 10 minute 

Părintele îi îndeamnă iarăşi pe participanţi să spună: 

e cele-a plăcut şi ce nu în această sesiune; 

e dacă au învăţatceva nou; 

e cum cred să s-ar putea folosi de acest lucru în viaţa 
lor. 


Anunţarea temei sesiunii următoare, stabilirea datei şi 
rugăciunea de sfârşit 


€ Vezi Anexe 

Sesiunea a V-a: „Eu şi pericolele vremurilor 
noastre” 


Urarea de bun venit şi rugăciunea de deschidere = 5 
minute 


Prezentarea noilor veniţi = 5 minute 


Participanţii sunt rugaţi să-şi pună ecusoanele şi, dacă 
este cazul, noii veniți sunt rugaţi să se prezinte în câteva 
cuvinte. 


Recapitularea întâlnirii precedente = 10 minute 


Părintele îi roagă pe participanți să spună pe scurt ce 
s-a întâmplat în sesiunea trecută, ce au învăţat, ce le-a 
plăcut şi ce nu le-a plăcut. 

Părintele subliniază  apreciativ ideile cele mai 
valoroase din sesiunea trecută şi îi îndeamnă pe tineri să 
fie în continuare deschişi, sinceri şi receptivi. 


Anunţarea temei sesiuni: „Eu şi pericolele vremurilor 
noastre” = 5 minute 


Părintele anunţă că în sesiunea de astăzi ne propunem 
să discutăm despre pericolele, ispitele, care îl ameninţă pe 
tânăr în zilele noastre. 

Intrebările sesiunii = 5 minute 
1. Ce capcane pândesc astăzi viaţa 
unui tânăr? 
2. Cum crezi că le poţi evita? 


3. Ce-l face pe tânăr să fie uneori 
complice cu răul din jur? 

Formarea grupurilor mici = 5 minute 


e La fel ca data trecută, se formează grupuri mici de 
câte 5, cel mult 6 persoane, numărându-se fiecare 
persoană până la 4, până se termină toți şi 
grupându-se cei cu numărul | într-un grup, cei cu 
numărul 2 în altul şi aşa mai departe. 

e  Ficcare grup îşi alege un purtător de cuvânt. 


Discuţii în grupuri mici şi formularea răspunsurilor = 
25 minute 


Prezentarea răspunsurilor în grupul mare = 20 minute 


Discuţii şi comentarii în grupul mare = 35 minute sau 
cât va fi nevoie 


Rolul moderatorului în această etapă este, ca şi data 

trecută: 

e Să stimuleze participanţii să comenteze unele 
răspunsuri, să-şi exprime sentimentele şi ideile 
despre ce au spus ceilalți; 

e Săpună întrebări suplimentare dacă este nevoie; 

e Să-i încurajeze pe cei timizi în a-şi spune părerea; 

e Să-i împiedice pe cei mai îndrăzneţi să acapareze 
discuţia fără a-i împiedica să spună ce au de spus; 

e Să răspundă la întrebările puse de tineri; 

e Să precizeze ce oferă Biserica unui tânăr; 


e Să prezinte pe scurt temeiul teologic al temei 
seminarului”. 


Evaluarea sesiunii = 10 minute 


Părintele îi îndeamnă iarăşi pe participanţi să spună: 
e ce le-a plăcut şi ce nu în această sesiune; 


7 vezi Anexe 

dacă au învăţat ceva nou; 
cum cred să s-ar putea folosi de acest lucru în viaţa 
lor. 


Evaluarea finală a seminarului = cât este nevoie 


Se afişează la vedere Aşteptările grupului 
formulate la prima întâlnire. Se ia fiecare aşteptare 
şi se discută dacă şi în ce măsură s-a împlinit. 
Părintele îşi exprimă sentimentele şi opiniile şi 
răspunde la întrebări. 

Participanții sunt rugați să completeze 
Chestionarul final de evaluare a seminarului. 
Dacă este posibil este bine să se facă fotografii. 


Rugăciunea de încheiere, rămas bun, eventual o agapă 
de sfârşit 


* Vezi Anexe (este bine ca întrebările să fie scrise pe o foaie mare de 
hârtie dinainte, sau să se multiplice chestionarul la xerox) 

PARTEA A III-A 


EXPERIENTE DIN PAROHII 


(Preot Gabriel Sorescu — coordonator al Grupului 
Parohial de Tineri „Toţi Sfinţii” de la 
Parohia Brânduşa - Craiova) 


Capitolul 1 - CUM POŢI ORGANIZA UN 
GRUP DE TINERI IN PAROHIA TA 


1. Pregăteşte-te 


e Pentru mulți este o problemă foarte dificilă să 
înceapă să lucreze cu tinerii. Vă mărturisesc din 
experiență că nu este deloc greu. Iată ce am făcut 
eu: 

e Întâi de toate am luat hotărârea să încep să lucrez 
cu tinerii. Ce a presupus asta? 


Am unde să mă întâlnesc cu ei? 


e Aici va fi nevoie să te orientezi: fie ai o cameră în 
casa parohială, fie ai o sală aproape de biserică, fie 
ai loc în biserică. 

e Locul de întâlnire mai presupune să ai scaune: de 
la început 10-15. Dacă nu ai atâtea scaune, poţi 
folosi şi mici băncuţe. 


In ce zi vor avea loc întâlnirile şi la ce oră? 


e Ca preoţi noi avem două familii: Biserica şi familia 
proprie. Trebuie să ținem cont de amândouă. Să nu 
uităm: misiunea cu tinerii din parohie este o 
problemă a familiei celei mari pe care ne-a 
încredințat-o Dumnezeu. Putem găsi şi timp şi loc 
pentru ea. 

e În ce zi? Eu am preferat sâmbăta după amiaza, de 
la ora 14,00 la 17,00. Cunosc un alt preot care a 
fixat întâlnirile cu tinerii joi după amiaza, de la 
orele 16,00 la 18,00. 

e  Aşadar,ţine cont de următoarele: 

> să fie o zi în care tinerii sunt liberi sau îşi 
mai încheie activitățile; 

» să fie o zi în care tu nu prea eşti solicitat la 
biserică şi poți lipsi din familie două ore; 
> In privinţa orei, alegi singur când. 


De ce mai am nevoie pentru seminarii? 


Ai nevoie de următoarele: de un panou pe care să 
fixezi colile mari. Nu-ţi trebuie ceva special, ci cât 
mai simplu și util. Panoul poate fi o bucata de 
polistiren pe care pot fi fixate colile cu bolduri. 
Apoi ai nevoie de mape suport pe care să se pună 
colile A4 pentru ca tinerii să-şi noteze ideile. Se 
poate rezolva uşor: o cutie de carton, ambalaj de 
televizor sau de orice alt aparat mare, tăiată în 
bucăţi de mărimea unei coli de scris A4. 

Ai nevoie de coli de hârtie A4 şi de coli mai mari 
(hârtie de ambalaj, eventual). 

Mai ai nevoie de pixuri şi de carioci sau markere. 
Şi mai ai nevoie de ecusoane. Acestea se fac şi mai 
simplu, din mici dreptunghiuri de carton subțire 
prinse cu ace de siguranță. Pe acestea tinerii îşi vor 
scrie numele. 


Ce ţi-ar plăcea să apreciezi când te duci în vizită la 
cineva? 


Ospitalitatea lui. Perfect, atunci tinerii sunt de două 
ori mai impresionați de activitate dacă le-ai 
pregătit o surpriză .... gustoasă! Colivă? Este 
minunat. Poţi să le oferi şi bomboane şi biscuiţi, 
orice. Este bun şi sucul, dar la fel de bună este şi 
apa de robinet / fântână. 


Ar mai fi ceva: 


Caietul preotului. Aici am găsit suportul pentru a 
lucra cu tinerii mei. 

e Și nu uita Biblia — una sau mai multe — şi 
Catehismul cel mare, adică Învățătura de Credinţă 
Creştin Ortodoxă. 

Acum, poți începe să-ți chemi tinerii pentru a organiza 

grupul. 

2. Etapele formării unui grup de tineri 


Din experiența grupurilor parohiale organizate, am 
observat că există câteva etape specifice de parcurs în 
primul trimestru. Acestea urmăresc realizarea obiectivului 
principal: formarea grupului. 


Etapele sunt: 


1. Chemarea / atragerea tinerilor 

2. Stabilirea activităţilor 

3. Fixarea normelor grupului 

4. Alegerea numelui grupului 

5. Angajamentul de membru 

6. Alegerea conducătorului / liderului de grup. 


3. Atragerea tinerilor 


Întâi de toate tinerii trebuie chemaţi la Dumnezeu. În 
mintea celor mai mulți, biserica din parohie este un loc în 
care majoritatea oamenilor prezenți sunt de o vârstă 
diferită de a lor, în care se citeşte şi se cântă ceva ce nu le 
este deloc obişnuit. 

lată de ce un tânăr care vine pentru prima dată la un 
grup parohial se aşteaptă să afle ceva asemenea celor 
spuse mai înainte. Aşadar, să ne pregătim ca el să 
găsească: 

e unloc luminos şi primitor (locul de întâlnire 
cu tinerii), 

e un mediu familiar (grupul de tineri), 

e o vorbă bună (primirea din partea celorlalți), 

e înțelegere (discuţii pe probleme care ne 
privesc pe toți), 

e siguranță, etc. 

Dacă la aceasta adăugăm grija unui preot binevoitor, 
atunci şansele ca tânărul nou sosit să mai vină la Grupul 
parohial şi la biserică cresc considerabil. 


Mijloace de atragere a tinerilor la Dumnezeu 


Există câteva metode eficiente de misiune. Unele se 

aplică „în afara zidurilor bisericii”, iar altele „între”. 

e Mijloace de misiune „în afara zidurilor” sunt 
acestea: misiunea prin membrii grupului (discuţia 
de la om la om), vizitele pastorale, întâlnirile dar şi 
emisiunile televizate, radio, invitaţii, reportajele în 
presa locală şi „reţeaua duhovnicească de sprijin”. 

e Mijloacele de misiune „între zidurile bisericii” 
rămân slujbele, predicile, catehezele, dar şi discu- 
țiile de la om la om. 


Mijloace de misiune „în afara zidurilor”: 


Misiunea prin membrii grupului 


e Tinerii care vin la grupul parohial şi rămân 
înseamnă că au găsit un mediu care să le ofere ceea 
ce ei căutau. Ei manifestă entuziasm față de 
misiunea pe care o desfăşurați voi şi doresc să 
transmită şi altora bucuria lor. Este ca în pilda 
spusă de Mântuitorul cu femeia care, pierzând o 
drahmă (ban de argint valoros) a căutat-o în toată 
casa măturând peste tot. Apoi, aflându-o, s-a dus şi 
a spus şi vecinelor ca să se bucure împreună cu ea. 
(Luca 15, 8-10) 

Misiunea de la om la om 


În cadrul vizitelor pastorale pe care ca preot le faci 
enoriaşilor tăi cu diverse ocazii, poți anunţa tinerii 
pe care-i întâlneşti despre grupul tău de tineri şi 
avantajele sale (excursii, drumeţii, cântăm cântece, 
jocuri, etc.). În cazul că tânărul abordat se arată 
interesat, cere-i un angajament: la spune, vii 
sâmbătă la 14,00 la întâlnirea tinerilor? 


Misiunea în şcoală 


Pentru preoţii care predau religia în şcoală este 
destul de uşor să cheme tinerii la grup şi la 
biserică. 

Pentru cei care nu mai predau, misiunea se poate 
realiza în urma unei înțelegeri între preot şi 
direcțiune. După ce a primit acceptul directorului şi 
al profesorilor, preotul face vizite scurte la clasele 
de tineri elevi. Să nu depăşească 10-15 minute, şi 
să fie cât mai atractivă întâlnirea. Folosește câteva 
pilde şi exemple de întâmplări pentru a te face 
plăcut, apoi adresează invitaţia: Ştiţi, putem 
continua discuţia la grupul de tineri organizat de 
biserica noastră. Ne întâlnim în ziua .... la ora... 
Plec şi vă mărturisesc Sincer că aştept cu drag să 
vă revăd. 


Misiunea prin Mass-Media 


Aceasta se referă la emisiunile televizate în care 
protagoniştii sunt membri ai grupului parohial, 
emisiuni radio realizate de ei, reportaje despre 
grupul tău parohial, anunţuri în presa locală despre 
evenimentele din viața grupului (ziua grupului, 
hramul grupului, vizita unei personalități, schimbul 
de experienţă cu alte grupuri). 

Mijloace de misiune în biserică: 


Predica la subiect şi chemarea 


În acest caz tu, ca preot care doreşti să lucrezi cu 
tinerii, ai un rol principal. Tema predicilor pentru o 
perioadă de timp poate fi îndrumată spre subiecte 
care îi preocupă pe toți, dar în mod special pe 
tineri. (viitor, viață, profesie, prietenie/relaţii, etc.). 
Apoi, la finalul slujbei, fie adresezi o chemare 
generală pentru toţi tinerii (În ziua de ..., la ora..., 
invităm tinerii prezenți să discutăm mai multe 
despre subiectul atins în cuvântul meu.”). 

Sau, mai eficient, la momentul miruitului ori după 
slujbă, preotul sau unul ori câțiva tineri prezenți şi 
instruiți să facă aceasta, invită ceilalți tineri la 
întâlnirile lor. („„Bună! Eu sunt Ionel. - Eu sunt 
Mircea! - Ştii Mircea, la noi la biserică se 
organizează întâlniri pentru tineri. Te-ar interesa 
să participi? - Da! — Să-ţi spun câte ceva despre 
noi:.....). 


Slujbele organizate de tineri şi pentru tineri 


S-a constatat că şi tinerii pot organiza şi pot 
participa în număr mare la slujbe precum: 
privegheri, acatiste, hramuri, etc.? La anumite 
perioade de timp, cere-le tinerilor şi tuturor celor 
prezenți duminica la biserică să participe la o 
rugăciune special făcută de tine pentru tineri. Îţi 
sugerez Rugăciunea Sfântului Stelian ocrotitorul 
copiilor. 

Capitolul 2 - PRIMA ACȚIUNE 


Organizarea acţiunii 


Câţi tineri crezi că ai anunţat? 10, 20, 25? Foarte bine, 
acum ia aminte: chemarea ta este bine să primească un 
răspuns aproximativ. Dacă acţiunea este programată să 
aibă loc peste o săptămână sau mai mult, eventual solicită- 
i să-ți lase un număr de telefon sau adresa. Ca preot roagă 
un apropiat al bisericii să noteze aceste informaţii. Numai 
dacă îi cunoşti foarte bine sună-i pentru a le aduce aminte, 
dar nu fără a le cere voie să o faci. 

Aşadar, după confirmările telefonice, câţi au rămas pe 
listă? 10, 15? Este bine, te aştepţi ca la prima acţiune să ai 
8-10 tineri. 

Pregătirea ta ca preot presupune să punctezi, pe lista 
următoare, ca rezolvate acestea: 

e Câţi au spus că vor veni? 


e Am aranjat locul de întâlnire? 

e Sala / biserica este pregătită? Da / Nu (scaunele 
puse în cerc, masă pentru pixuri şi mape etc.) 

e Materialele auxiliare sunt la îndemână? Da / Nu 
(coli, pixuri, mape pentru a scrie pe ele, Biblia, 
etc.) 

e Amclar în minte ce le voi spune? Da / Nu (fă-ți un 
planificator pe puncte, ca cel ce urmează mai jos) 

e Am pregătit un protocol (o gustare) pentru tineri 
(în special dacă acţiunea are loc după Liturghie)? 
Da / Nu 

e Sunt dispus ca întâlnirile să aibă loc şi la o altă oră 
şi în altă zi după cum vor hotărî tinerii? 

e Am la îndemână o foaie de prezență? (vezi la 
sfârşitul Caietului un model de fişă de prezenţă pe 
care o poţi folosi). 


De ce ai nevoie? 


Pentru această primă acțiune ai nevoie de: 

e Curaj, credinţă şi răbdare! 

e Pixuri, markere sau carioci, ecusoane; 

e Baloane de diferite culori sau bomboane de diferite 
culori sau un ghem cu aţă mai rezistentă; 

e Un tânăr dinainte stabilit care să scrie pe Fişa de 
prezență numele, vârsta, ocupaţia şi toate 
răspunsurile. Tot el va împărți tinerilor coli, pixuri, 
markere, ecusoane şi va strânge eventualele 
răspunsuri scrise. 


Vin tinerii! 

Acum trebuie să dai dovadă de credință. Câţi au venit? 
Doar 5 sau 7 sau 9? Este minunat, nu doar bine! Cunosc 
un caz când s-a început cu 4 tineri. 

Acum că au venit, fii bucuros şi arată aceasta. Poți fi 
apropiat de ei, inițiază mici discuţii particulare pentru a-i 
cunoaşte mai bine. 

Apoi, fii atent la ceas: s-a făcut ora de a începe? 
Foarte bine, urmează structura de mai jos şi roagă-L pe 
Dumnezeu să vă ajute. 


Acum treci la fapte: 


1. Urare de: Bun venit! 


Bine aţi venit dragi tineri la prima activitate de acest 

gen organizată în biserica noastră. Cu unii ne cunoaştem 
de la sfintele slujbe, dar mă bucur să văd şi tineri noi. 
Începând de astăzi, sper că vom reuşi să realizăm un grup 
de tineri care nu doar să se cunoască, dar şi împreună să-L 
cunoască pe Dumnezeu mai bine. (Timp: 3 minute). 


Foarte important: Comentariile făcute în material sunt 
modele care nu urmăresc să limiteze originalitatea 
fiecărui moderator, ci doar să ghideze ideile în lucru. 


2. Rugăciunea de început 


Acum, pentru că suntem în biserică / în curtea 
bisericii, aş vrea să începem cu o rugăciune. Hai să rostim 
împreună rugăciunea „Tatăl nostru”. (Tinerii pot sta la 
locurile lor, în picioare, sau, dacă sunteți în biserică, se pot 
orienta spre Altar cu faţa). Timp: 2 minute 


3. Prezentarea tinerilor 


(Oferă-le ecusoane şi markere pe care să scrie numele 
mic, de botez, aşa cum doresc să fie ei chemaţi. ) 

Vă rog să luaţi loc pe scaune. 

Deoarece nu vă cunosc şi nu vă cunoaşteţi, doresc să 
vă notați numele pe ecusoanele pe care le primiţi. Notaţi 
numele de botez, aşa cum vă place să fiți chemați. Și încă 
ceva, scrieţi-l mare, ca să-l putem vedea cu toţii. Aveţi 5 
minute la dispoziţie. 

Timp: 6 minute 
4. Activitatea de „spargere a gheții” 

Activitatea de spargere a gheții este un joc menit să 
apropie tinerii şi să-i facă să se cunoască şi să se accepte 
cu uşurinţă. Acum fii atent: sunt unele activități recreative 


ce pot fi desfăşurate în biserică şi alte ce nu pot fi 
desfăşurate în biserică. Vom face mențiunea pentru ca tu, 

ca preot coordonator să înţelegi anumitele rezerve şi să ţii 
cont de ele. 

Aşadar, voi prezenta două feluri de activități: una care 
poate fi desfăşurat în biserică, iar alta în alt loc neutru 
(sală, pridvor, curtea bisericii, etc.). 

Activităţile de acest gen pot sau nu să fie însoţite de 
prezentarea membrilor. 

Acum, vă rog să fiți puţin atenți. Vom participa 
împreună la un experiment foarte interesant. Sunteţi de 
acord? Foarte bine! Vă rog să vă ridicaţi în picioare. Am 
format un cerc, nu? Acum luaţi aminte: am în mână un 
ghem de aţă. Voi începe eu prin a mă prezenta cum mă 
cheamă şi despre mine două calități şi un defect. Apoi, 
ținând de capătul firului, voi arunca ghemul la altcineva 
care va spune la fel despre sine”. Când va termina acel 
cineva va arunca la altul şi aşa până toți vor spune despre 
sine. Începem? Perfect. 

Eu Sunt... Acum arunc la el. 

După ce toți au răspuns şi secretarul a notat toate 
răspunsurile, întreabă-i următoarele: 

Ce am realizat aici? Scoate în evidenţă tinerilor că s-a 
format o plasă, o rețea destul de rezistentă. 

Tinerii vor răspunde diferit. Apreciază orice răspuns şi 
mulţumeşte-le pentru intervenție. Apoi se dă drumul la fir: 

Voi doi (unul din dreapta, altul din stânga ta) dați 
drumul la fir. Ce se întâmplă? Sugerează-le tinerilor că 
plasa, reţeaua a slăbit foarte mult şi s-a destrămat. 

Ce ne învaţă acest joc? Cum putem să-l aplicăm în 
viață? Dar în Biserică? Ce legătură vedeţi între această 
reţea şi ceea ce dorim noi să realizăm, un grup de tineri 
creştini? 


” prelucrare după „Fă-i să vorbească” de Mike Yaconelli şi Scott 
Koenigsaecker, p. 80. 

Roagă pe fiecare să-şi spună opinia şi laudă-i pentru 
intervenţie. 


Baloanele care se umflă sau dezumflă conform răspun- 
surilor 


Activitatea cu baloane presupune să ai un număr de 
baloane de diferite culori egal cu numărul de participanți. 
Fiecare va primi un balon şi o aţă cu care va lega balonul. 
După ce toţi au primit, moderatorul va adresa întrebări 
diferite, participanții umflând sau dezumflând câte puţin 
baloanele la fiecare întrebare în funcție de răspuns: 

>» Umflă, pentru da! 
> Dezumflă, pentru nu! 
Exemple de întrebări: 
> Văplace să fiţi aici? 
> Văplace să ascultați muzică? 
> Văplace să dansaţi cu un tigru flămând? 
>» Văplace să staţi la şcoală în vacanţă? 

După ce toți au răspuns, moderatorul îi roagă să-şi 
scrie numele pe baloane cu markerul. Apoi să le arunce în 
sus cu toţii. Balon prins când moderatorul spune: Stop! va 
fi înmânat persoanei care are numele pe el. Faceţi asta de 
două sau trei ori. Astfel tinerii vor ajunge să se cunoască 
mai bine între ei, pe nume. 

După aceasta roagă-i să-şi lege fiecare balonul de 
picior. Apoi la Sart! să încerce să spargă balonul 
vecinului lui, călcând pe el, în acelaşi timp ferindu-l pe al 
său. Cel al cărui balon va fi spart va lua loc pe scaun. 
Câştigătorul este cel care nu are spart balonul. 

După activitate, roagă-i să stea pe scaunele lor şi 
întreabă-i: 

- Al cui balon l-aţi prins prima dată? 

- Dar a doua oară? Lasă pe mai mulți să răspundă. 

- Cine a câştigat la spartul baloanelor? 

- Cum vă simţiți după acest joc? 

- V-a folosit la ceva? Aţi ajuns să vă cunoaşteţi mai 
bine, nu? 

Timp: 15-20 minute 


Pauză pentru protocol 


Acum le sugerezi tinerilor să ia o pauză şi să servească 
ceea ce le-ai pregătit. Prinde foarte bine, dacă activitatea 
este organizată sâmbăta, să le oferi tinerilor colivă. 

Timp: 15 minute 


5. Discuţia despre grupul de tineri 


După ce revin în sală / biserică, roagă-i pe tineri să 
se aşeze şi să răspundă la întrebările acestea: 

» Ce credeţi voi că este un grup? 

> Dar un grup de tineri creştini? 

> Care ar fi rolul unui grup parohial de tineri? 


e Lasă-i să răspundă apoi arată ce şi cum trebuie să 


fie un grup parohial de tineri. Apoi continuă 
dialogul: 

» Dacă ar fi să faceţi parte dintr-un astfel de 
grup de tineri creştini, ce ați dori să faceţi la 
întâlnirile voastre? 

> Ce teme aţi dori să se abordeze? 

Notează cu atenție răspunsurile şi, în cazul când 

cineva a dat un răspuns care atinge tema viitoare 

propusă, anunţ-o: 

> Aşa cum doriţi, data viitoare vom vorbi despre 

> Când doriţi să aibă loc următoarea noastră 
întâlnire? 


Timp: 20 min. 

6. Evaluarea întâlnirii 


e lasă vedem, repede, ce v-a plăcut astăzi? Și ce nu 
v-a plăcut sau ce aţi dori să fie mai bine? 

e Poţi ruga tinerii să răspundă pe rând folosind 
expresiile: „Din fericire mi-a plăcut...”, „Din 
nefericire nu mi-a plăcut...”. Secretarul să-şi 
noteze toate răspunsurile. 

Timp: 10 minute 


7. Rugăciunea de final 


Vă mulțumesc pentru participare, dragi tineri. Aţi fost 
cu toţii minunaţi. Înainte de a pleca doresc să Îi mulțumim 
lui Dumnezeu pentru această prea frumoasă întâlnire. Să 
spunem împreună „Tatăl nostru”. 

Capitolul 3 — O SESIUNE DE DISCUȚII 
IN GRUPURI MICI 


Înainte de a-ţi prezenta cum am desfăşurat noi un 
seminar, este bine să ştii că am ţinut cont de următoarele: 

e Sala să fie pregătită pentru a-i primi pe tineri. 

+ Tema să fie cunoscută de moderator. În cazul că 
moderează altcineva, ca preot să fi prezent cel puţin în 
partea de final, în momentul concluzionării. În materialul 
de faţă vei avea o „schemă” de aplicare. Poţi ataşa pe 
schemă orice temă vrei de acum înainte. 

Moderatorule, alege-ţi din vreme unul sau mai mulți 
colaboratori care să îndeplinească funcția de secretar (să 
scrie ce trebuie) şi de ajutor al tău (să distribuie şi să adune 
materialele, la protocol, etc.). 

Pentru „după activitate”, gândeşte-te la cei care vor 
rămâne să facă curat. 


1. Urare de: Bun venit! 

Bine ați venit dragi tineri. Mă bucur să văd printre voi 
şi tineri noi. Împreună vom căuta să realizăm un grup de 
tineri care nu doar să se cunoască între ei, ci, împreună, 
să-L cunoască pe Dumnezeu mai bine. 

Timp: 3 minute. 


2. Rugăciunea de început 


Acum, pentru că suntem în biserică (în curtea bisericii 
sau un grup al Bisericii), aş vrea să începem cu o 
rugăciune. Hai să rostim împreună rugăciunea „Tatăl 
nostru”. Tinerii pot sta la locurile lor, în picioare, sau, 
dacă sunteți în biserică, se pot orienta cu fața spre Altar. 

Timp: 2 minute 

3. Prezentarea tinerilor nou veniți 


Dacă sunt mulţi tineri nou veniţi care nu se cunosc, 
sau pe care nu-i cunoşti pe nume, oferă-le ecusoane şi 
markere pe care să-şi scrie numele mic, de botez, aşa cum 
ar dori să fie ei chemaţi. De aceasta se ocupă secretarul 
ales de tine. 

Vă rog să luaţi loc pe scaune. Pentru că nu îi 
cunoaştem pe cei nou veniţi şi nu vă cunoaşteţi între voi, 
doresc să vă notați numele pe ecusoanele pe care le 
primiţi. Notaţi numele de botez, aşa cum vă place să fiţi 
chemați. Şi încă ceva, scrieți-l mare, ca să-l putem vedea 
cu toţii. Aveţi 2 minute la dispoziție. 

Acum, voi cei noi, o să vă rog să vă prezentați. 
Spuneți-ne despre voi ceva: cum vă numiţi, ce vârstă aveţi 
şi de ce ați ajuns astăzi aici. 

Timp: 6 minute 


4. Activitate de cunoaştere 


Activitatea de cunoaştere este un joc menit să apropie 
tinerii şi să-i facă să se cunoască şi să se accepte cu 
uşurinţă. Voi prezenta două feluri de activităţi: unul ce 
poate fi desfășurat în biserică (Î.B.), iar altul în alt loc 
neutru (sală, pridvor, curte, etc. A.B.). 

ÎB. Vă rog să fiți puţin atenți. Vom lua parte la un 
experiment foarte interesant. Sunteţi de acord? Foarte 
bine! Vă rog să vă prezentaţi fiecare, spunând cum vă 
numiți şi cum vă simțiți acum, dar nu prin cuvinte, ci 
folosind figuri de stil: metafore, comparații, personificări. 
Aveţi un minut Să vă gândiţi apoi să răspundeți. ....... 

Am să încep eu: Eu sunt Preotul (N) şi mă simt ca o 
albină. Altcineva. Tu, lonel. 

- Eu sunt lonel şi mă simt ca un munte. 

Tinerii vor răspunde pe rând. Dacă este un răspuns 
mai straniu sau care ţi se pare pornit din vreun motiv 
anume, roagă pe tânăr să-ți dea explicații. 

De ce ai spus că te simţi aşa? Comentariile le păstrezi 
pentru tine, aceasta fiind mai degrabă o ocazie de a afla 
mai multe despre tinerii din biserica ta. După ce au vorbit 
toți, le mulțumeşti şi treci la anunţarea temei de azi. 


5. Joc de cunoaştere 


Acest gen de activitate presupune ca tinerii să se 
descrie prin ceea ce cred ei că-i defineşte, ce le place să 
facă, şi să exprime aceasta printr-un gest. Spre exemplu: 
Eu sun lonel şi îmi place să joc fotbal — aici Ionel face un 
gest ca şi cum ar lovi o minge. Distractiv este faptul că 
celălalt tânăr va spune întâi despre ceilalți dinaintea lui, 
apoi se va descrie pe sine: El este Ionel şi-i place să joace 
fotbal (face gestul făcut de Ionel), ea este Maria şi-i place 
să schieze (face gestul făcut de Maria), iar eu sunt Ştefan 
şi-mi place să cânt (face gestul corespunzător). 

Timp: 15-20 minute 


6. Anunţarea temei şi întrebările de discutat în grupuri 
mici 

După joc, roagă-i să ia loc şi prezintă-le tema. Tema 
poate fi prezentată doar verbal, sau şi în scris. În acest caz 
secretarul va nota cu markerul pe coală titlul temei 
propuse. Momentul anunțări temei este foarte important şi 
depinde de anumiţi factori: de entuziasmul tău când anunţi 
tema, de modul în care o faci — şi aici poți să-ți foloseşti 
din plin imaginaţia astfel încât tema să trezească interesul 
participanţilor. Poţi începe cu o pildă, cu o comparaţie, cu 
istorisirea unei întâmplări a căror concluzie să fie titlul 
activităţii propuse. Sau pur şi simplu, le spui: 

Astăzi, vom vorbi despre .............. 

În timp ce tu ca moderator enunţi întrebările la care 
vor răspunde tinerii, secretarul împarte mape, coli şi pixuri 
la fiecare participant, dacă nu a făcut-o înainte. 

Întrebările nu trebuie să fie nici prea multe nici prea 
puţine: 3 sau 4 este suficient. 

Acum, eu vă voi prezenta un număr de trei 
întrebări la care voi o să trebuiască să răspundeți. 
Dar, ca să răspundeţi la întrebări o să ne împărțim în 
grupuri mai mici. 


7. Impărțirea în grupuri mici 


Într-un seminar metoda de lucru este cea a grupurilor 
mici. Acum poţi interveni cu un alt joc de animare. Îţi 
propun următoarele jocuri: 

Î.B. În linişte, fără să vorbiţi unul cu altul, vă aranjaţi 
în funcţie de înălțime. Aveţi 5 minute la dispoziţie. 
Începeţi. După ce tinerii s-au aşezat, îi numeri de la 1 la 3 
sau 4 în funcţie de câte grupuri mici doreşti să ai. Vezi ca 
în fiecare grup mic să fie 4 sau 5 tineri. 

A.B. (Pentru acest joc din timp pregăteşte patru 
cartoane sau cinci, în funcţie de numărul de echipe pe care 
doreşti să le faci. Pe ele scrii nume de animale: porc, cal, 
vacă şi oaie şi câine. Apoi, îi rogi pe tineri să-şi aleagă, în 
gând, unul din aceste animale. La start, voluntarii vor face 
ca animalele alese iar tinerii care au ales un astfel de 
animal, vor merge la voluntarul care îl imită.) 

Am nevoie de 4 voluntari. Voi trageţi câte un carton şi 
mergeţi în colțurile camerei. La start veți face ca animalul 
notat. Voi ceilalți, vă alegeți unul din aceste animale 
(porc, oaie, cal, câine). Când veţi auzi pe unul din cei 
patru că face ca animalul ales de voi, mergeţi la el. Aţi 
înțeles? Aveţi 3 minute. 

8. Dezbateri în grupuri mici 

După ce tinerii s-au împărțit în grupuri mici, îl rogi să 
fie atenţi la regulile pe care le prezinți. 

Pe foaia voastră, în particular, fără să staţi de vorbă 
între voi, răspundeți la întrebări. Este minunat dacă veţi 
formula răspunsurile în propoziţii scurte. Fiecare grup să 
vă alegeţi un tânăr care să scrie pe coala mare pe care o 
veți primi toate răspunsurile voastre, indiferent de felul 
lor. Răspunsurile vor fi trecute toate, pe rând, la fiecare 
întrebare. În formularea răspunsurilor fiţi personali şi 
sinceri. Aveţi 25 minute. 

Timp: 30 minute 


Pauză pentru protocol. 


După terminarea timpului destinat întrebărilor, le ceri 
să lase pixurile jos şi să ia o pauză şi să servească ceea ce 
le-ai pregătit. Prinde foarte bine, dacă activitatea este 
organizată sâmbăta, să le oferi tinerilor colivă. 

Timp: 10 minute 


9. Prezentarea răspunsurilor 


După terminarea pauzei, cheamă-i pe tineri şi cere-le 
să se aşeze. Apoi unul din cei patru aleşi să raporteze 
răspunsurile, toate, de la grupul lui. La final, întreabă 
tinerii grupului dacă au ceva de explicat sau adăugat. Poți 
face în două moduri prezentarea: 1. să răspundă la fiecare 
întrebare în parte, pe rând, sau 2. să răspundă la toate 
întrebările deodată, fiecare raportor. În cazul când apar 
discuţii legate de subiect, nu trece repede peste, ci dezbate 
tema mai amplu. Implică pe cât mai mulți să vorbească: la 
să vedem, ce părere are lonel. Opreşte pe vorbăreţi: Am 
ascultat pe Ionel, să ascultăm şi părerea lui Marius. 

În timp ce tinerii prezintă, subliniază cu un marker 
ceca ce trebuie lămurit sau este interesant. 

Acum rog raportorii să vină şi să ne prezinte ce crede 
grupul lor despre subiectul de azi. Se oferă cineva primul? 
Mai aveţi ceva de adăugat, cei din grupul 4 ? Nu? 
Mergem mai departe? Bine, să răspundă cei din grupul 1. 

Timp: 20 minute. 


10. Prezentarea opiniei Bisericii (Atenţie: acest punct 
trebuie neapărat prezentat de un preot). 


După ce toți au răspuns, mulţumeşte tuturor pentru 
răspunsuri şi expune învățătura Bisericii. Nu căuta să 
critici direct răspunsurile care nu sunt conforme cu 
învăţătura Bisericii. Mai degrabă propune grupului să le 
aprecieze: Ja să vedem aici, credeți că Biserica este doar a 
preoţilor? Ce părere aveţi? Caută legături cu ceea ce au 
afirmat participanții. 

Aşadar, avem aici pe tablă toate răspunsurile 
voastre? Mai este ceva de adăugat? Bine, atunci am să vă 
prezint care este învățătura Bisericii referitor la această 
temă. Aşa cum aţi afirmat deja unii dintre voi, Biserica 
învață Că... 

Este cineva care nu a înțeles ce am spus eu? Aveţi 
nelămuriri? 


11. Evaluarea sesiunii 


Ia să vedem, repede, ce v-a plăcut astăzi? Și ce nu v-a 

plăcut sau ați dori să fie mai bine? 

e Poți ruga tinerii să răspundă folosind următoarea 
tehnică: dă la toți bilete pe care să scrie ce le-a 
plăcut şi ce nu le-a plăcut, bilete pe care la plecare 
le vor da secretarului. 

Timp: 10 minute 

12. Rugăciunea de final. 


Vă mulțumesc pentru participare, dragi tineri. Aţi fost 
cu toţii minunaţi. Acum, înainte de a pleca doresc să îi 
mulțumim lui Dumnezeu pentru această prea frumoasă 
întâlnire. Să spunem împreună „Tatăl nostru”. 

Timp: 5 minute 


Sugestie: pentru următoarele teme cu tinerii, foloseşte 
programa din Caietul de față şi temele prezentate aici. 

Capitolul 4 —- O DEZBATERE 


Ce trebuie să cunosc? 


Dezbaterea este o discuţie în cadrul căreia se 
abordează şi tratează un anumit subiect şi toţi cei prezenți 
îşi spun părerea, argumentând-o pentru a ajunge la o 
concluzie pozitivă. 

Din experiența noastră vă propunem două modalități 
de a dezbate un subiect în grupul vostru. 

A. Prima este clasică, în sensul că împarți tinerii, 
după criterii diferite (sex, vârstă, opțiuni), în 
două tabere, anunți tema şi le laşi un timp de 
gândire. Apoi rolul tău este doar de a conduce 
discuţia prin întrebări şi de a modera astfel 
încât să nu apară certuri sau să se ivească 
animozități. 

B. A doua modalitate de aplicare a unei dezbateri 
este „neutră” în sensul că tinerii nu sunt nevoiți 
să se convingă unii pe alţii asupra unui punct 
de vedere. 

lată, pe scurt, modul de aplicare a acestei metode. 

e  Anunțţi tema. 

e  Introduci tema printr-o activitate practică ale 

cărei rezultate conduc spre subiectul tău. 

e Prezintă tinerilor întrebările din cadrul temei şi 

oferă-le timp spre a le dezbate individual. Dave 
Lynn, în lucrarea sa „Schițe de discuţie” propune 
moderatorilor din grupurile de tineri creştini ca 

întrebările, prezentate separat în lucrarea sa, să fie 
foto-copiate şi împărțite într-un anume moment 
participanţilor spre a fi rezolvate. 

e  Dezbate în plen răspunsurile notate de fiecare 
participant. 

e Compară răspunsurile lor cu ceea ce scrie în 
Sfânta Scriptură. Poţi folosi, ca ortodox, şi un 
Catehism! 

e La final, punctează opinia Bisericii evidențiind 
răspunsurile care concordă cu aceasta. 


Cum să susțin o dezbatere? 


Înainte de a începe, asigur-te că sunt pregătite: sala, 
mapele, pixurile, colile şi / sau xeroxurile, bileţele şi 
Biblii, celelalte materiale necesare unei eventuale activități 
practice. De asemenea, să ai pregătită o coală pe care scrii 
eventualele întrebări şi alta pe care desenezi un trup uman 
şi care-ţi va folosi la evaluare. 

Fă o scurtă trecere cu privirea asupra materialului de 
prezentat, propunând un timp pentru fiecare moment. 

Structura unei dezbateri poate fi următoarea: 


1. Primirea participanţilor. Pentru a evita aglomerarea 
materialului, îți sugerez să cercetezi primele teme din 
această parte unde vei găsi sugestii practice. 


2. Rugăciunea de început 
3. Prezentarea noilor veniţi 


- Să vedem, cine este nou venit? Cine doreşte să se 
prezinte primul? (Vezi punctul 3 de la tema anterioară.) 


19 Carte de învățături de credință creştin ortodoxă, ediţie aprobată de 
Sfântul Sinod şi tipărită de Institutul Biblic şi de Misiune al Bisericii 
Ortodoxe Române. 

Secretarul va nota răspunsurile date de noii veniţi şi 
prezenţa tinerilor. 
Timp: 15 minute 


4. Activitate practică: 


Într-o dezbatere un succes major îl are introducerea 
subiectului, a temei, printr-o activitate practică. Avantajele 
sunt multiple: captivează atenţia participanților, măreşte 
gradul de implicare fizică, emoţională şi intelectuală; 
conduce la cimentarea relațiilor între membrii grupului, etc. 

Îţi sugerez să aplici fie un joc, fie să prezinţi tema 
printr-o dramatizare. Spre exemplu, un joc dacă eşti afară 
din biserică, o mică scenetă dacă eşti în biserică. 

e Propunem spre exemplu, tema: Îi acceptăm sau 

nu pe toți tinerii care vin în grup? 

- Acum vă rog să fiți atenţi la mine. 

A.B. Vă rog să vă împărțiți astfel: băieţii vor forma un 
cerc din trupurile lor, având mâinile şi picioarele 
încrucişate reciproc. Fetele vor face tot posibilul să îi 
despartă. 

După circa $ minute de încercări, opreşti jocul. 

Acum vă opriţi, şi luaţi loc pe scaune. 

După ce tinerii s-au aşezat pe scaune formând cercul mare, 
comentezi reacțiile: 

Cum v-aţi simţit? A fost greu sau nu să îi desprindeți pe 
băieți din cerc? Dacă a fost greu să fiți acceptate de băieți 
în cercul lor, cum credeţi că se simt alți tineri care vor să 
între în grupul vostru şi nu sunt aşa bine primiţi? 


Î. B. Înainte de a începe dezbaterea, în circa 2-3 minute, 
selectează câțiva tineri din grup. Mergi cu ei într-o încăpere 
separată şi explică-le ce doreşti să facă. Îţi propun să 
dramatizezi pilda cu samariteanul milostiv. Astfel unul va fi 
cel atacat de hoți, altul va fi preotul legii vechi, altul levitul, 

altul samariteanul. Pentru fluidizare, pune pe unul din ei să 
fie povestitorul. Acesta va introduce sceneta în timp şi 
atmosferă: Acum aproape două mii de ani, în Ţara Sfântă, 
un om cobora de la Ierusalim la lerihon După prezentarea 
noilor veniţi, introdu tinerii care vor juca sceneta. 

Ne-am prezentat toți? Foarte bine. Acum o să vă rog 
să fiți atenţi la colegii voştri care vor prezenta o mică 
scenetă. Să-i primim cum se cuvine! 

e După terminarea scenetei, rogi tinerii actori să se 

reintegreze în grupul mare. 

După ce tinerii au format iar cercul mare, prin 

întrebări conduci discuţia spre anunţarea temei. 
V-a plăcut cum au jucat colegii voştri? (...) Cine poate să 
ne povestească ce a văzut? (...) Ce atitudine au avut 
preotul legii vechi şi levitul față de cel rănit? (...) 
Atitudinea lor era determinată de faptul că evreii 
considerau că doar faţă de evrei au datoria de a se 
comporta bine, corect, cinstit, de a-i ajuta. Noi întâlnim 
astfel de reacții de respingere în viața de zi cu zi? (...) lată 
că întâlnim în viaţă şi o putem spune că există uneori şi în 
grupul nostru. 

Timp: 15-20 minute 
5. Anunţarea temei 

Astăzi vom discuta chiar subiectul acesta: Îi acceptăm 
sau nu pe toți cei vin în grupul nostru de tineri? 

Timp: 5 minute 

Astăzi vom vorbi despre acest subiect: Îi acceptăm sau 


nu pe toţi cei vin în grupul nostru de tineri? 
Timp: 5 minute 


6. Întrebările şi dezbaterea temei individual 


Întrebările pe care le adresezi tinerilor în cadrul unei 
dezbateri urmăresc să atingă mai multe ţinte. Unele caută 

să testeze nivelul de înţelegere al participanţilor, referitor 
la subiectul dezbătut. Altele urmăresc gradul de acceptare 
/ respingere pe care tinerii îl au faţă de subiectul în 
discuţie. Altele urmăresc problematizarea, implicarea 
personală a participantului printr-o situaţie dată ca 
exemplu. În fine, comparaţia cu textele Sfintei Scripturi 
prezintă  participantului posibilitatea unei confruntări 
imediate cu opinia divină asupra temei pe baza căreia el 
abia s-a pronunţat. Toate acestea creează cadrul propice 
concluziilor pe care tu ca moderator le vei trasa la finalul 
dezbaterii. Plecând de la subiectul dat mai sus, putem 
aplica următoarele întrebări: 

În continuare vă rog să vă notaţi pe foile voastre (în 
cazul în care nu ai pregătit deja foi xerocopiate cu 
întrebările) următoarele întrebări: 

1. Ce vă sugerează vouă termenii acceptare şi 
discriminare? 
2. Cât de dispuşi ați fi să primiţi în rândul vostru tineri 
bolnavi de SIDA? 
Aveţi următorul caz dat pe care va trebui să-l analizaţi: 
Într-o zi, la un grup de tineri creştini a venit o tânără mai 
puțin populară. În sală se afla Alfred, animator de grup, 
care pregătea sala pentru activități. Andrada, fata mai 
puțin populară, s-a apropiat de tânăr şi a încercat să intre 
cu el în discuţie, dar acesta manifesta un total dezinteres. 
După câteva minute, în sală intră Suzi, o tânără populară, 
simpatică față de care Alfred a manifestat un interes total. 
EI a discutat cu ea, dar a respins-o din nou pe Andrada 
când a încercat să se implice în discuţii. Ba mai mult, Suzi 
a primit un loc aproape de moderator, pe un scaun bun, 
iar Andrada a fost pusă să stea într-un colț, pe un covor. 
3. Ce crezi tu despre atitudinea lui Alfred față de cele 
două tinere? Cum te-ai simţi în situația Andradei? 

4. Ce ai face tu ca moderator dacă la tine ar veni un 
tânăr ca Andrada? 


Acum vă rog să citiți următoarele texte din Sfânta 
Scriptură: Textele sunt următoarele: 
o femeia cananeiancă (Matei 15, 21-28); 
o vindecarea leproşilor (Luca 17, 11-19); 
o vindecarea Slugii sutaşului (Luca 7, 1-10) 
şi 
O viziunea lui Petru (Faptele Apostolilor 11, 
5-18). 
Vă împărțiți în grupuri mici, numărând până la 4, şi 
fiecare grup primeşte un text pe care-l va analiza. 


Compararea opiniilor personale cu textul Bibliei 
presupune ca tu, ca moderator, să pregăteşti dinainte un 
număr de texte care să se refere la subiectul dezbătut. 
Numărul de trei sau patru texte este determinat de câţi 
tineri ai la întâlniri şi de dorinţa de a-i împărți sau nu în 
grupuri mici care să citească şi să prezinte cele citite.) 


7. Dezbaterea în comun a opiniilor 


e Vă rog să formaţi din nou grupul mare. Cine 
doreşte să înceapă?  Răspundem la prima 
întrebare:............ 

e Cine mai spune ceva?(...) Cum apreciați 
atitudinea lui Alfred? (..) Ce ne învață Dumnezeu 
referitor la subiectul de azi: acceptarea altora în grup? 
(...) Mai are cineva ceva de adăugat? 


8. Concluzii 


Vă mulțumesc pentru răspunsuri. Acum, pe Scurt, am 
să vă spun care este opinia Bisericii despre subiectul pe 
care voi l-aţi dezbătut astăzi. (....) 

Timp: 10 minute 
9. Evaluarea 

Aveţi pe coală desenat un omuleţ. Fiecare din voi veţi 
primi câte două bilețele. Vă rog să scrieţi pe acestea ce v-a 
plăcut la dezbaterea de astăzi, şi le puneţi la cap, iar ce nu 
v-a plăcut, puneţi la picioare. 

Timp: 5 minute 


10. Rugăciunea de final. 


Acum, dacă aţi terminat cu bileţelele, vă rog să vă 
ridicaţi în picioare şi să spunem împreună rugăciunea 
„Tatăl nostru”. 

Capitolul S STUDIEREA SFINTEI 
SCRIPTURI IN GRUPURILE 
PAROHIALE DE TINERI 


Meditaţia biblică: ce trebuie să cunosc? 


Este mai mult decât o simplă explicare, este o 
exegeză. Datorită impactului pe care-l are, acest tip de 
studiu al Sfintei Scripturi este de preferat să fie folosit în 
activităţile de pastoraţie a tinerilor. 

Etapele unei meditații biblice presupun atât lecturarea 
textului cât şi extragerea, de către cititor, a unor concluzii 
posibile de pus în practică, de „trăit”. 

e  Mceditaţia se desfăşoară pe parcursul a trei faze: 

I.  Observaţia, care răspunde la 
întrebarea generală: Ce spune textul? 
II. Interpretarea, răspunde la întrebarea: 

Ce înseamnă asta? şi 
INI. Aplicația, care răspunde la 
întrebarea: Ce înseamnă pentru mine? 

Îţi voi explica, pe scurt cele trei etape ale unui 
debriefing reuşit!!. 

e Dupăceai citit sau ai pus să se citească textul, dă o 
scurtă pauză pentru ca informația să fie asimilată 
de participanţi. Apoi conduci discuţia prin întrebări 
specifice: 


Faza I — Observaţia 


e Este octapă mai scurtă. La această fază întrebările 


1 Fundaţia Noi Orizonturi, „Cum să începi un club Kaizen?”, p. 44-46 

au rolul de a observa gradul de înţelegere a 
textului. Ele încep cu Ce? Ce s-a întâmplat? Ce aţi 
înțeles? Mai cunoaşteţi un alt fel de a spune ce s-a 
întâmplat? Cine ne mai povesteşte o dată? 

e În funcţie de implicarea participanţilor la 
răspunsuri îți dai seama dacă au înţeles sau nu 
textul citit. Dacă nu, mai citeşte o dată sau roagă 
pe cineva să-l explice, să-l povestească. 


Faza II — Interpretarea 


e Este un moment mai lung ca timp, în cadrul căruia 
sunt aprofundate cele citite. Întrebările sunt de 
tipul: De ce? Cum? De ce a făcut asta Domnul 
lisus? Cum credeți că s-a simţit orbul? De ce a fost 
important să se întâmple minunea aceasta? 


Faza III — Aplicația 


e Partea esenţială a meditaţiei, asupra căreia poţi 
zăbovi mai mult ca timp. Faza de aplicaţie 
presupune să te transpui tu şi participanţii în 
evenimentele istorisite de textul biblic citit. De 
asemenea se fac legături cu viața fiecăruia. 
Întrebările adresate sunt directe: Ce ai face tu dacă 
al fi în situația: (Sf. Pavel pe drumul Damascului / 
sau orbului vindecat)? A avut cineva vreo astfel de 
experienţă şi vrea să o spună? Este bine mereu sau 
rău să faceţi şi voi cum a făcut personajul...? 


Cum să fac? 


Inainte de a începe trebuie să ţii cont de următoarele: 
e Sala / locul de desfăşurare a activității: să fie 
suficiente scaune, să fie luminat corespunzător, să aveţi un 

număr corespunzător de Sfinte Scripturi, dacă nu este 
posibil pentru fiecare, câte una pentru fiecare grup mic 
(preferabil aceeaşi ediție pentru a da ca reper pagina). 

e Tema / subiectul să trateze o nevoie a 
participanţilor. Textul ales să îndeplinească următoarele 
caracteristici: să fie valoros (să cuprindă o idee morală sau 
dogmatică), să trezească interesul participanților, adică să 
atingă un nivel de provocare, şi să încânte cititorul!?. 

e Din textele Biblice putem extrage două feluri de 
învățături: morale, care răspund nevoilor vieţii şi 
dogmatice, care răspund nevoilor vieții duhovniceşti. 


Structura unei întâlniri pentru studiul Sfintei Scripturi 
poate fi următoarea: 


1. Primirea participanţilor 
2. Rugăciunea de început 
3. Prezentarea noilor veniţi 


Să vedem, cine este nou venit în mijlocul nostru? Cine 
doreşte să se prezinte primul?......Dar, cum ai ajuns aici, 
Ionel? (Secretarul va nota răspunsurile date de noii veniți 
şi prezenţa tinerilor.) 

Timp: 15 minute 


4. Activitate de animare / cunoaştere: 


e În cazul când sunt mai mulţi tineri noi sau pur și 
simplu este o oră de după amiază în care tinerii 
sunt obosiţi, oferă-le energie. Asta o poţi face 
printr-un joc de cunoaştere. 

Acum, pentru ca să ne cunoaştem mai bine, vă rog să 

fiți atenţi la mine. 


"2 Fundaţia Noi Orizonturi, „Cum să începi un club Kaizen?”, p. 41. 

A.B. Veţi participa la un test de supraviețuire. Se 
numeşte duelul. Am nevoie de un voluntar. Voluntarul va 
sta în mijlocul cercului format de voi. El împreunează 
mâinile ca şi cum doreşte să împuşte pe cineva. La start se 
va învârti şi va „ochi” o persoană zicând „pac!”. Cel 
ochit se va lăsa în jos, pe vine, iar vecinii săi, cel din 
stânga şi cel din dreapta, vor căuta să se „împuște ” unul 
pe celălalt. Cel care spune mai repede „Pac! ” şi rosteşte 
corect numele colegului vizat, îl va elimina din joc. Apoi 
voluntarul face o nouă tură, de data aceasta oprindu-se 
asupra altuia care de asemenea se va lăsa pe vine iar 
vecinii lui se vor duela. Aşa până rămâne unul singur. Cel 
care va rămâne Singur se va duela cu voluntarul pe 
acelaşi criteriu, după ce se vor pune spate în spate şi vor 
face un număr de paşi cerut de tine. 

Î.B. Doresc să îmi spuneți cum v-aţi simţit, cum vă 
simțiţi şi cum doriţi să vă simţiţi astăzi. 

e Aceste răspunsuri te ajută să-i cunoşti mai bine pe 

tineri şi să le evaluezi starea de spirit. 

Timp: 15-20 minute 


5. Anunţarea temei 


- Vă rog să vă aşezaţi pe scaunele voastre. Pentru 
astăzi, vom citi din Sfânta Scriptură. Maria, secretara 
mea, vă va oferi coli, pixuri şi mape pentru a vă nota 
impresiile. Le-aţi primit toți? Bine! 

e Împărțirea în grupuri mici este valabilă doar atunci 
când întrebările le scrii pe tablă şi-i rogi pe tineri 
să răspundă la ele. Debriefing-ul nu presupune 
obligatoriu lucru cu grupuri mici. 

Timp: 5 minute 


6. Citirea textului: 


Textul pe care doresc să-l citim astăzi este cel de la .... 

e  Menţionează tinerilor titlul cărții, capitolul şi 
versetele, precum şi pagina unde pot găsi textul 
dorit. Foarte eficient este să introduci textul printr-o 
mică dramatizare care prezintă exact ceea ce se va 
citi. Pentru aceasta, înainte de anunţarea textului, 
selectezi câțiva tineri care să prezinte în 5 minute, 
mici roluri pe care le-ai pregătit tu înainte. 

Doresc, înainte de toate să citească cineva, tare, 

pentru prima dată acest text. 

Aţi fost cu toţii atenți? Foarte bine, deoarece în 
următorul minut, făcând linişte, vom medita la cele ce am 
auzit. Începem! 

Timp: 15 minute 


7. Debriefing-ul, meditaţia 


Faza ]. Observatia 


e După scurtul moment de meditare, condu-ți 
participanţii spre o cât mai bună înţelegere şi 
interpretare a celor citite. 

Ia să vedem, v-a plăcut ce aţi citi? Cine poate să-mi 
spună despre ce este vorba în acest text? Deci ce a făcut 
Domnul lisus? Dar cu cine s-a întâlnit? Ce reacţie au avut 
fariseii? 


Faza II. Interpretarea 


Aşadar, asta a vrut să spună textul citit de voi astăzi. 
Bine! Dar, nu am fost lămurit de voi: De ce credeţi voi că 
a făcut aşa Domnul lisus? Cum credeți că s-a simţit 
tânărul? De ce este importantă întâlnirea lui Saul cu 
lisus? Tu ce părere ai, George? Are cineva altceva de 
spus? 


ISN! 


e În tot acest timp caută să fii atent la cei ce nu prea 
se implică şi fă-i activi. În acelaşi timp, redu 
şansele ca discuţia să fie monopolizată de unul sau 
doi tineri sau ca discuția să degenereze prin 
întrebări adiacente mai puțin importante. Am mai 
auzit părerea ta, Ionel. Doresc să o aflu şi pe cea 
a Corinei. (...) Oare despre asta ne vorbeşte nouă 
textul citit de voi astăzi? Eu propun să ne notăm 
subiectul, care este foarte interesant, şi să-l 
abordăm data viitoare. Sunteţi de acord? Foarte 
bine, acum să revenim la ceea ce discutam mai 
devreme. 


Faza II. Aplicația 


Acum aş dori să fiți atenţi şi să-mi răspundeţi sincer. 
Ce înseamnă pentru voi cele întâmplate în Capernaum cu 
fiica lui lair? Ce ai fi făcut tu dacă ai fi fost în situația 
Sfântului Pavel? A fost cineva dintre voi pus într-o situaţie 
asemănătoare? Este mereu bine să apelezi la Dumnezeu 
când este cineva bolnav? Este totdeauna greşit să ascunzi 
din bani ca Anania şi Safira? 

Ce credeți că a vrut Dumnezeu să ne transmită prin 
aceste cuvinte? 

Timp: 25-30 minute 


8. Concluzii 


Vă mulțumesc tuturor că ați răspuns la cele ce v-am 
întrebat. Dar, eu observ în textul citit de voi un verset / 
două versete foarte importante: primul vorbeşte despre 
(învățătura morală) iar celălalt despre (învăţătura 
dogmatică) 

Doresc, pe scurt, să vă spun care este părerea 
Bisericii despre...... 

Timp: 10 minute 
9. Evaluarea 


Ce v-a plăcut astăzi? 
Ce nu v-a plăcut astăzi? 
Timp: 5 minute 


10. Rugăciunea de final. 

Capitolul 6 -ORGANIZAREA UNEI 
INTALNIRI DE RUGACIUNE 


Ce trebuie să cunoşti? 


Ce să faci în cadrul unei întâlniri de rugăciune? Să îi pui 
pe tineri să se roage. 


De ce ai nevoie? 

De un timp în care biserica este goală. De un 
Acatistier (carte care cuprinde acatiste, ediţie a Institutului 
Biblic şi de Misiune al BOR) sau de o Psaltire (carte care 
cuprinde psalmii din Sfânta Scriptură, împărțiți în catisme: 
grupe de psalmi citite în cultul Bisericii Ortodoxe în 
anumite momente din cadrul slujbelor) sau de Ceaslov 
(carte care cuprinde cele şapte laude zilnice precum şi 
rugăciunile de dimineaţă, de seară şi la masă ş. a.). Şi de o 
mână de tineri proaspeţi şi dornici de a vorbi cu 
Dumnezeu în rugăciune. 


Cum să faci? 


e Într-o discuţie dinainte purtată  instruieşti 
moderatorul activităţii sau tu însuți faci o planificare 
de moment cu tinerii care au venit. În continuare îţi voi 
prezenta momentele posibile ale unei întâlniri de 
rugăciune. 


1. Primirea participanţilor 
e Primirea participanților poate avea loc în sala 


obişnuită pentru activităţile cu tinerii. 

2. Rugăciunea de început 


e Poate fi eliminat acest moment, dat fiind faptul că 
întreaga activitate este dedicată rugăciunii. 


3. Prezentarea noilor veniți 


e Vezi sugestiile de la activităţile anterioare. 
Secretarul va nota răspunsurile date de noii veniţi şi 
prezenţa tinerilor. 
Timp: 15 minute 


4. Prezentarea activităţii: 


e După prezentarea tinerilor, anunță activitatea propusă. 

- Astăzi, vom face ceva deosebit: vom merge în 
biserică şi vom citi o rugăciune. În momentul când intrăm 
în sfântul lăcaş, este foarte bine să ştim cum ne închinăm. 
Știe cineva dintre voi? Zi tu, lonel......... Este bine. Pentru 


e Tinerii intră în biserică şi sărută icoanele apoi se 
aşează de jur împrejur în strane sau pe scaune. Apoi 
moderatorul le prezintă ce rugăciune vor citi împreună 
în acea zi. Poţi începe prin a citi un acatist, indicat 
pentru un sfânt tânăr sau ocrotitor al tinerilor — Sfânta 
Filoteea sau Sf. loan Valahul sau Sfântul Nicolac.) 

- Astăzi vom citi împreună acatistul Sfintei Filoteea. 
Întâi de toate doresc să vă spun ceva despre rugăciunea 
numită acatist. Acatist înseamnă literar „a nu sta jos”. 
Originea acatistului este veche. Datorită faptului că în 
biserică, în vremurile vechi, când se citea un acatist era 
multă lume şi era mai greu de stat jos sau în genunchi, 
această rugăciune a fost rostită în picioare, de unde şi 
numele. Acatistul este un imn de laudă adus lui 
Dumnezeu, Maicii Domnului, Sfinţilor sau Sfinţilor Îngeri. 
Cum este alcătuit acatistul? Din 12 serii de condace şi 

icoase, imne care vorbesc despre viaţa şi minunile 
sfântului căruia i se dedică întregul Acatist. 

Astăzi, vom citi acatistul împreună. După 
binecuvântare, vom rosti rugăciunile începătoare, apoi pe 
rând câte un tânăr va citi un condac şi un icos. 

e Preotul dă binecuvântarea mică şi tinerii rostesc 
împreună rugăciunile începătoare. Apoi, pe rând, 
citesc un condac şi un icos. După ce s-a zis tot 
acatistul, preotul citeşte rugăciunea şi face sfârşitul. 

Timp: 30 minute 


5. Evaluarea activităţii 


e Dat fiind că pentru unii tineri este prima dată când 
citesc un acatist, impresiile sunt proaspete şi puternice. 
Întrebările din evaluare ajută la procesarea informaţiei şi la 
asimilarea unor cunoştinţe foarte utile în viaţa de creştin. 

Ce v-a plăcut? 

Nu v-a plăcut ceva? 

Cum vă simţiți după ce ați citit acatistul? 

Despre cine este vorba în acest acatist? 

Prin ce s-a remarcat înaintea lui Dumnezeu 
Sfânta Filoteea? 

Mai întâlnim astăzi situaţii de genul celor 
descrise în acatistul ce s-a citit? 

Cum crezi că poți să te schimbi? 

Timp: 15 minute 


6. Cântec creştin. 


e Pentru finalul activității, poţi introduce un cântec 
creştin care să fie cântat sau învăţat de tinerii tăi. Din 
experienţă s-a observat că tinerilor le plac cântările la 
cateheze sau pricesnele. 


7. Încheiere 

Capitolul 7 - ORGANIZAREA UNEI 
EXCURSII 


Ce trebuie să cunoşti? 


O ieşire organizată cu tinerii grupului tăi îți oferă 
numeroase avantaje: îi cunoşti mai bine, te apropii de ei 
mai mult, este văzută ca un premiu pentru fidelitatea lor 
față de Biserică şi faţă de grupul de tineri. 

Ieşirile cu tinerii sunt de mai multe categorii: 

e Deo după-amiază sau de o zi: picnicuri, drumeţii, 
ieşiri la iarbă verde sau scurte pelerinaje la o mănăstire din 
imediata apropiere. 

e De două zile, excursii la munte sau pelerinaje la 
mănăstire. 

În materialele anterioare (Activitățile unui grup de 
tineri) ai văzut, pe scurt, ce presupune organizarea unei 
activități. Vom face o scurtă amintire a celor trei 
momente: pregătirea acțiunii, desfăşurarea acțiunii şi 
evaluarea acțiunii. Luăm ca exemplu o ieşire la iarbă 
verde. 


Pregătirea acțiunii 


Ce trebuie pregătit? Aici stabileşti din timp, cu cel 

puţin o săptămână înainte, următoarele aspecte: 

e  Responsabilul / responsabilii acțiunii. Aceştia sunt 
tineri care organizează acțiunea cu tot ceea ce 
implică ea: se interesează de mijloacele de 
transport simple, sigure, comode şi accesibile ca 
preţ; unul din ei face un drum la locul ţintă, se 

întocmeşte o listă cu cei care au dreptul să 
participe (lista va cuprinde întâi numele membrilor 
şi apoi, dacă există posibilitatea să fie luaţi, a 
simpatizanților. Menţionează, cu ocazia întâlnirii 
anterioare ieşirii, că pentru fidelitatea lor sunt 
răsplătiți cu această ieşire), etc. 

e Mobilizarea participanţilor. Aici tu ca organizator 
vei trasa sarcini colaboratorilor tă: tineri, 
responsabili sau animatori. Unul din ei sau fiecare 
anunţă un anume număr de membri despre acțiune 
şi eventualele condiții de participare. Cineva adună 
datele şi face evaluarea lor (câţi vin sigur şi au 
confirmat, câţi nu vin, etc.) 

e Materialele. Şi aici este nevoie de tine ca 
organizator. Pune la treabă şi vezi: cine evaluează, 
ce materiale sunt necesare acțiunii (mâncare, apă, 
pături), cine strânge banii sau colectează 
materialele, etc. Nu uita să îți notezi tu sau 
colaboratorii tăi câteva activități practice — jocuri, 
şi să luaţi cu voi o minge. 

e Locul de desfășurare a acţiunii. În cazul unei 
acțiuni în afară nu este nevoie de organizare din 
partea grupului de tineri. 

e Agenda întâlnirii. Acesta trebuie să cuprindă, pe 
ore, toate etapele acțiunii: întâlnirea tinerilor 
pentru plecare (de la ora 10,00 la 10,30); 
deplasarea la locul acţiunii (de la 10,30 la 12,00) şi 
celelalte. Aşadar, ai stabilit acestea cu circa 10 zile 
înainte. În cadrul întâlnirii anterioare acţiunii, 
anunță ce se va întâmpla, cum, cine vine şi ce să 
facă. 


PS. a în calcul dacă plouă. Niciodată nu strică să ai un 
plan de rezervă. 

Cum să faci? 
Desfăşurarea acţiunii: 


Aşadar ai stabilit ziua, ora, locul de întâlnire şi lista cu 
participanţii. Acum îi primeşti, notezi pe listă cine nu a 
venit şi eventual de ce, apoi porneşti la drum. Pentru o mai 
bună organizare tinerii care au anunţat alți 4 sau 5 tineri 
vor fi numiţi responsabili de grupuri mici. 

Aţi ajuns la locul ţintă, urmează agenda şi petrecere 
binecuvântată. 


Evaluarea acțiunii: 


Această etapă este mai scurtă decât o acțiune dar de o 
mare importanță. Evaluarea poate fi făcută într-o întâlnire 
specială de evaluare sau în cadrul acţiunii următoare a 
grupului, la început, după prezență. Îi întrebi simplu: 
scopul, dacă a fost atins sau nu; desfăşurarea acțiunii, ce a 
fost bine şi ce nu, ce poate fi revizuit; reacţiile 
participanţilor (feed-back-ul): a plăcut sau nu acțiunea, 
cine a deranjat în timpul acţiunii, ce poate fi făcut pentru a 
îmbunătăţi acţiunea, participarea tuturor, şi, bineînţeles, 
când va avea loc următoarea ieşire. 

ANEXE 


MATERIALE AJUTĂTOARE PENTRU 
MODERATOR 


Anexa 1 - Model de program de desfăşurare a 
unui seminar de formare 


orientativ 
Urarea de bun venit şi rugăciunea de 
deschidere 
Prezentarea moderatorului, a scopului 
seminarului şi a aşteptărilor organizatorilor 


Aflarea aşteptărilor participanților 


Inceperea primei sesiuni — anunţarea şi 
prezentare a temei 

25 minute Discuţii în grupuri mici şi formularea 

răspunsurilor 


10 minute | Prezentarea răspunsurilor în grupul mare 
15 minute Discuţii şi comentarii în grupul mare 
10 minute Evaluarea sesiunii 


Anunţarea temei sesiunii următoare, 
stabilirea datei şi rugăciunea de sfârşit 


Pauză 30 de minute dacă sesiunea a II-a are loc în 
aceeaşi zi 


(4 SESIUNEA a Il-a şi următoarele 


5 minute | Urarea de bun venit şi rugăciunea de 
deschidere 
5 minute | Prezentarea noilor veniţi 

10 minute | Recapitularea sesiunii p 


5 minute | Anunţarea temei sesiunii 


5 minute | Dictarea întrebărilor sesiunii 


5 minute | Formarea grupurilor mici 


25 minute | Discuţii în grupurile mici şi formularea 
răspunsurilor 


15 minute | Prezentarea răspunsurilor în grupul mare 
30 minute | Discuţii şi comentarii în grupul mare 
10 minute | Evaluarea sesiunii 


5 minute | Anunţarea temei sesiunii următoare, 


stabilirea datei şi rugăciunea de sfârşit 
IE ULTIMA SESIUNE 
Urarea de bun venit şi rugăciunea de 
deschidere 


5 minute Prezentarea noilor veniţi 
10 minute Recapitularea sesiunii precedente 
Anunţarea temei sesiunii 


5 minute Dictarea întrebărilor sesiunii 
5 minute Formarea grupurilor mici 


25 minute Discuţii în grupurile mici şi 
formularea răspunsurilor 

15 minute Prezentarea răspunsurilor în grupul 
mare 


30 minute Discuţii şi comentarii în grupul mare 
15 minute Evaluarea finală a seminarului 
5 minute Rămas bun şi rugăciunea de sfârşit 

Anexa 2 Chestionar de evaluare finală a 
seminarului 


1. La câte sesiuni ai participat în cadrul acestui 
seminar? 


2. Ce a însemnat pentru tine participarea la acest 
seminar? 


....nooocoeeseeooeeceosoooceeosaooececeesaosecseseaoeessesesoceeeeese 
o... ..............nccnccooeeesoooecoensoeocoeesecseoenneooocsoeosenooseee 
o... ..........cccccoseseceoeeeenoeaoeeesecenoocsensneooseneneocoooeeeece 
.......ccccccconoeosoeeooeceeseooooeeeeesooooeecsooeoeeeeeonoeeseeaee 


.c...onoceosnsecsosnneseceoeses ..... 


3. Ceţi-a plăcut cel mai mult? 


o............... o... .......ccocosoneosecoaceenneoovoconoeoeooooeoooscoeese 
o... .c.........c.ccccceceeeececsecoeecesecoseceseeoseecososaeeeae o... 
o....c..cooveeoosenoseosece o... ...............ccccccccococoosococeooaeee 
o... o. .c..ccoeocesecooecoeseoaesesseeseceseeoee o... .......ccsvcesee 
.............cccnvccocoocosoeconooooe.e o... ...............ccccc... o... 

................ ....ccccoosecooeosesseeeeoosecase .............ccccso. 
o... .............. o... .........cc.. o. .....cooseoossesoonosseonecoesseese 
o... .........n...cnnccenecoesscnocososeoesoseseososonaseoeeeese o... 
o... ........c.c.ccscssosece .... 

4. Ce nu prea ţi-a plăcut? 
5. Ce ai învăţat nou? 


6. Ce s-a schimbat în atitudinea ta față de Dumnezeu, 
de Biserică şi de cei din jurul tău? 


................ccccsnncconcssesecenssceocanecenseeseenncesoanneceoeses.. 

o. ...c..ccosesoessooeesonoseeeeoeneneoveceoncsnssecocosscsescoenessooeese 
...cenacsocscccosessassecscsecseesosecseoececoeresecesecooooasoccsoese 
........... .......c....c.ccccococccecosseocsesesaseceseseceesonsevoceose 
.............ccsssosoececensencececcnacensoessecocensocececnsaneoosese 


o... .....cncnsscccsocsosocsosoonese. 


7. Ce teme ai dori să aibă viitoarele seminarii? 


o. .............cccsoeecoeesoessecnecoeecnecoceoeeeenecnoeeoceasanennoooeee 
o... ..c.ccoessooesoeconoecesonoensoosocoecennensecoonocsecoseeoosaneooease 
o... ...c..vccccccosocoeesosooeecooeooeeososocoeoooecoeecaceecennonoeoeee 
o... .....c..cccnsooeeonasosecoencensenesocooessesocoeseoosceoosoeneonese 
o... .....c.cccccnnococccocecsoesseoeoccocoooeeeeeeoesoooenoaoececocee 
...............c.ccccocooeenoesooeoceeoenoceooeceecoonoonecoseoeooeoooooee 
....nonsonecnccccoceoesecooccecoeesoooseeoeeeecocoooonececcoosoeoaneeee 
o... .... ..ccncccccooocecococecoeeooeeeooesesoooeoeeeeoeooosooeneceee 


....... .....ccccccnrocooooeoasoo.. 

Anexa 3 - Texte din Sfânta Scriptură folosite 
în sesiunea „Eu şi ceilalţi”: 


„Domnul este Duh și unde este Duhul Domnului, acolo 
este libertate” (2 Corinteni 3,17). 


Capitolul 12 din Epistola Sfântului Apostol Pavel către 
Romani 


1. Vă îndemn, deci, fraților, pentru îndurările lui 
Dumnezeu, să înfățişați trupurile voastre ca pe o 
jertfă vie, sfântă, bine plăcută lui Dumnezeu, ca 
închinarea voastră cea duhovnicească, 

2. Şi să nu vă potriviți cu acest veac, ci să vă 
schimbaţi prin înnoirea minţii, ca să deosebiți care 
este voia lui Dumnezeu, ce este bun şi plăcut şi 
desăvârşit. 

3. Căci, prin harul ce mi s-a dat, spun fiecăruia din 
voi să nu cugete despre sine mai mult decât trebuie 
să cugete, ci să cugete fiecare spre a fi înțelept, 
precum Dumnezeu i-a împărțit măsura credinţei. 

4. Ci precum într-un singur trup avem multe 
mădulare şi mădularele nu au toate aceeaşi lucrare, 

5. Aşa şi noi, cei mulţi, un trup suntem în Hristos şi 
fiecare suntem mădulare unii altora; 

6. Dar avem felurite daruri, după harul ce ni s-a dat. 
Dacă avem proorocie, să proorocim după măsura 
credinţei; 

7. Dacă avem slujbă, să stăruim în slujbă; dacă unul 
învaţă, să se sârguiască în învățătură; 

8. Dacă îndeamnă, să fie la îndemnare; dacă împarte 

20. 


21. 


altora, să împartă cu firească nevinovăție; dacă stă 
în frunte, să fie cu tragere de inimă; dacă miluieşte, 
să miluiască cu voie bună! 

Dragostea să fie nefățarnică. Urâţi răul, alipiți-vă 
de bine. 


. In iubire frăţească, unii pe alții iubiţi-vă; în cinste, 


unii altora daţi-vă întâietate. 


„La sârguință, nu pregetaţi;, cu duhul fiți fierbinți, 


Domnului slujiți. 


. Bucuraţi-vă în nădejde; în suferință fiți răbdători; 


la rugăciune stăruiți. 


. Faceţi-vă părtaşi la trebuinţele sfinților, iubirea de 


străini urmând. 


„Binecuvântaţi pe cei ce vă  prigonesc, 


binecuvântaţi-i şi nu-i blestemați. 


. Bucuraţi-vă cu cei ce se bucură; plângeţi cu cei ce 


plâng. 


. Cugetaţi acelaşi lucru unii pentru alţii; nu cugetaţi 


la cele înalte, ci lăsaţi-vă duşi spre cele smerite. Nu 
vă socotiți voi înşivă înţelepţi. 


„Nu răsplătiți nimănui răul cu rău. Purtaţi grijă de 


cele bune înaintea tuturor oamenilor. 


„Dacă se poate, pe cât stă în puterea voastră, trăiţi în 


bună pace cu toți oamenii. 


„Nu vă răzbunaţi singuri, iubiților, ci lăsați loc 


mâniei (lui Dumnezeu), căci scris este: „A Mea 
este răzbunarea; Eu voi răsplăti, zice Domnul”. 
Deci, dacă vrăjmaşul tău este flămând, dă-i de 
mâncare; dacă îi este sete, dă-i să bea, căci, făcând 
aceasta, vei grămădi cărbuni de foc pe capul lui. 
Nu te lăsa biruit de rău, ci biruieşte răul cu binele. 


129 


Anexa 4 - Îndrumar pastoral pentru Seminarul 
„Eu, ceilalţi şi Biserica” 


Mulţi tineri îşi pun adesea întrebări cum ar fi: „Cine 
sunt cu?” sau „Ce reprezint eu pentru ceilalți?”. Căutarea 
propriei identități şi raportarea acesteia la comunitate, 
adică la ceilalți, reprezintă o preocupare frecventă în 
rândul tinerilor, care, în loc să ofere răspuns la întrebările 
de mai sus, dă naştere la altele. Se creează, astfel, un 
impas din care nu există decât o ieşire: Hristos şi Biserica. 
Biserica vine şi-l integrează pe „eu” în „ceilalți”, oferind 
posibilitatea ca tinerii înşişi să afle răspuns adecvat la 
toate neliniştile şi trăirile lor interioare. 

Din punct de vedere etimologic, cuvântul „Biserică” 
are sensul de „chemare”, chemare a oamenilor să 
constituie o adunare, o comunitate hristocentrică. Din 
perspectiva temei abordate, Biserica - instituţie divino- 
umană întemeiată de Mântuitorul lisus Hristos - poate fi 
definită ca aşezământ care are drept scop realizarea 
comuniunii omului cu Dumnezeu asumându-și totodată 
responsabilitatea mântuirii tuturor. Pentru a îndeplini acest 
deziderat în rândul tinerilor din vremea noastră este nevoie 
ca Biserica să manifeste deschidere față de frământările lor 
printr-o implicare care să fie mai presus de temeri şi 
polemici. 

Cum putem realiza acest lucru? 

Ca principală modalitate, Biserica a folosit 
întotdeauna „Cuvântul”. Cuvântul, ca mijloc de vestire a 
lui Hristos-Cuvântul lui Dumnezeu, răsună în inima 
omului, găseşte întotdeauna în om un ecou, o receptivitate. 
Cuvântul ne poartă spre Biserică, ne atrage şi ne introduce 
în ea, după cum ne luminează, ne judecă, ne păzeşte şi ne 

călăuzeşte. Dumnezeu lucrează prin intermediul 
„Cuvântului” care înainte de a fi descoperit, trebuie 
ascultat. 

Prezenţa noastră, a slujitorilor Bisericii, în lumea 
tinerilor presupune, aşadar, o atitudine  înțeleaptă, 
deschisă, abilă, plină de tact şi însoțită de seriozitate, 
menită să facă posibilă o comunicare reală. În acest sens, 
edificatoare sunt cuvintele Mântuitorului rostite când Îşi 
trimite ucenicii la propovăduire: „Fiți dar înfelepți ca 
şerpii şi nevinovaţi ca porumbeii” (Mat. 10, 16), precum 
şi atitudinea Sfântului Apostol Pavel care ne spune: 
„Tuturor toate m-am făcut ca, în orice chip, să mântuiesc 
pe unii "(| Cor. 9, 22). 

Astfel, lucrarea noastră cu tinerii nu trebuie să 
pornească de la incriminarea faptelor acestora, ci de la 
„jertfirea” noastră în sprijinul lor, întru întâmpinarea 
problemelor cu care se confruntă, întocmai Mântuitorului 
nostru lisus Hristos „Care n-a venit în lume să mântuiască 
pe cei drepti, ci pe cei păcătoşi”. 

Pentru a da un cât mai bun răspuns tinerilor este 
nevoie să le cunoaştem năzuințele, stările sufleteşti, 
neliniştile cu care se confruntă şi pe care, de cele mai 
multe ori, nu le cunoaştem sau le cunoaştem doar în parte 
sau doar le bănuim. 

Ceea ce ştim însă cu siguranţă este realitatea acestui 
„spirit al timpului nostru” care, practic, impune tinerilor, 
prin intermediul diverselor mijloace şi în special prin 
mass-media, un standard, o ideologie invizibilă şi obscură 
ce îi face să nu mai cunoască nici o alternativă. 

Ca expresie a „spiritului timpului nostru” 
permisivitatea cultivată distruge adevărata libertate a 
tânărului de a alege, răstoarnă toleranța şi anulează 
capacitatea lui de a selecta între normal şi anormal, firesc 
şi nefiresc. 

Libertatea nu mai poate fi astfel folosită în sprijinul 
formării propriei personalități, ci, dimpotrivă, îl conduce 
pe tânăr la autonomie, individualism, detaşare faţă de 
ceilalți, prin căutarea satisfacerii propriilor plăceri şi 
adversitate față de orice persoană cu care vine în 
contradicție. Tânărul ajunge în situația de a-şi revendica 
numai drepturile, întotdeauna întemeiate pe iubirea de 
sine, nu însă şi îndatoririle, generate de libertatea 
responsabilă a omului. 

Paradoxal, modul de viaţă al tinerilor nu mai poate fi 
unul personalizat, ci doar colectiv, impus de o minoritate 
şi dominat de false valori lipsite de sens. De asemenea, 
acest „spirit al vremii” face ca educaţia să se transforme 
dintr-una liberă într-una pentru libertinaj, scopul ei 
constând în eliberarea tinerilor de convingerile lor 
religioase, numite prejudecăţi, având drept consecinţe 
dezinteresul şi relativizarea valorilor. Este de înţeles astfel 
atitudinea superficială a tinerilor de azi față de relațiile de 
prietenie dintre ei, față de castitate, față de drogurile aşa- 
zis uşoare (marijuana, haşiş), deoarece aceasta se 
manifestă ca urmarea firească a devalorizării sexului, a 
ideii de normal, sănătos, moral. 

Prin izolare, prin lipsa de reacție şi prin refuzul de a 
încerca găsirea unor răspunsuri adecvate legate de 
propriile trăiri sufleteşti, se ajunge uşor la indiferența 
religioasă. Mai mult chiar, există tendinţa de a înăbuşi 
aceste trăiri prin recurgerea la diverse mijloace 
compensatorii. Apare în acest context pericolul de a 
petrece timpul liber în activități păgubitoare: alcool, 
fumat, droguri, abuz sexual, care, alături de singurătate, 
sentimentul frustrării, complexele de personalitate şi 
comportamentul deviant, devin doar câteva din 
consecinţele directe şi imediate ale acestei stări de fapt. 

Într-o societate a bunurilor de consum ce trădează o 

absenţă, o lipsă de sens, există riscul de a ne pierde 
identitatea prin pierderea inițiativei în propria noastră 
viaţă. Se ajunge uşor la o indiferență față de problemele 
curente ale vieţii social-morale, lucru demonstrat de 
implicarea tardivă a tinerilor în lupta împotriva 
prostituţiei, a traficului de carne vie, a drogurilor sau în 
lupta pentru protejarea mediului înconjurător. Tânărul nu 
se mai poate regăsi lângă „ceilalți”, nu este educat să 
trăiască comunitar. 

Răspunsul Bisericii nu poate să aibă ca fundament 
decât iubirea lui Dumnezeu față de oameni, întocmai 
Domnului nostru lisus Hristos, Care, întrupându-Se 
„pentru noi şi pentru a noastră mântuire ”, „prin multa Sa 
iubire de oameni” vine alături de noi toți. Hristos, ca 
Lumină a vieţii, „care luminează tot omul” (loan 1, 9) 
oferă tinerilor, prin intermediul Bisericii, adevăratul centru 
de greutate şi dă vieții fiecăruia sens. 

Prin venirea în „spaţiul ecclesial” ne putem împărtăşi 
cu Dumnezeu, prin energiile şi lucrările Sale, care 
transformă starea noastră sufletească din dezordine în 
ordine, din lipsă de armonie în armonie. Tinerii sunt 
chemați să participe şi să constate (probeze) că Dumnezeu 
nu cere mai întâi, ci oferă, aşteptând de la noi să intrăm 
întru bucuria Sa (pilda talanților). Trebuie înlăturat astfel 
complexul de nevrednicie şi neputinţă, precum şi ideea că 
Dumnezeu cere de la noi tot timpul, datoria noastră fiind 
aceea de a ne petrece viaţa îndeplinindu-l cererile. Prin 
lisus Hristos, Dumnezeu întinde mâinile Sale pline de har, 
invitându-ne să luăm din ele tot ceea ce lipseşte în vieţile 
noastre: dragoste şi milă, lumină şi putere, pace şi fericire, 
bucurie şi mântuire, viață şi binecuvântare: „,Gustaţi şi 
vedeți că bun este Domnul ” (Psalmul 33, 8). 

Astfel, mergerea la Biserică - venirea în comunitate - 
nu trebuie făcută pentru a împlini cota de evlavie 

personală sau pentru a-l face pe plac lui Dumnezeu, Care, 
oricum, nu ar fi mulțumit niciodată, ci pentru a lua cât mai 
mult posibil din bogăţia pe care ne-o oferă EI prin viaţa 
Bisericii în viața noastră săracă. 

Tinerilor li se oferă şansa de a redescoperi adevărata 
însemnătate a unei bune şi folositoare utilizări a timpului 
lor liber. „Cine nu preţuieşte timpul şi viaţa nu le merită”, 
spunea Leonardo da Vinci. Timpul reclamă a fi utilizat în 
dobândirea celor de folos vieţii noastre, după îndemnul 
Sfântului Apostol Pavel care ne spune: „Toate îmi sunt 
îngăduite, dar nu toate îmi sunt de folos ” (| Cor. 6, 12). 

Prin intermediul Bisericii, tinerii pot regăsi normalul 
din viața lor, însemnătatea valorilor morale creştine pentru 
viaţa de zi cu zi, precum şi modul în care îşi edifică 
personalitatea prin raportarea la „ceilalți”. 

Ca parte a trupului lui Hristos, noi toți suntem chemaţi 
să participăm la lucrarea Bisericii în lume. Pentru aceasta 
nu este nevoie ca fiecare să devină un propovăduitor, ci să 
trăiască după voia lui Dumnezeu, devenind, astfel, un 
exemplu viu pentru ceilalți. Aşadar, nu este suficient să 
promovăm colectivitatea şi solidaritatea între oameni, ci să 
participăm activ la comuniunea (unitatea) tainică pe care 
ne-o oferă Hristos în Biserică. 

Responsabilitatea față de ceilalți implică o 
responsabilitate faţă de sine însuşi. Libertatea personală 
este condiționată de libertatea celui de lângă tine: „ceea ce 
voiţi să vă facă vouă oamenii, spune Domnul, facețţi-le şi 
voi la fel”. Mai mult decât atât, libera manifestare a 
noastră nu trebuie să-l smintească pe cel de lângă noi, căci 
vai de cel ce sminteşte dar mai vai de cel prin care vine 
sminteala. (Luca 17, 1-2); de asemenea libertatea fiecăruia 
trebuie folosită atât în ceea ce ne este de folos nouă înșine 
cât şi semenilor noştri (1 Corinteni 6, 12). 

Tinerii au posibilitatea să evite indiferența cotidiană 

pricinuită de sărăcia de la tot pasul, faţă de cei aflați în 
nevoi, față de problemele semenilor noştri. De altfel, 
direcționarea energiilor tinerilor către semenii lor, către 
sprijinirea celor de lângă noi, se poate face pornind de la 
buna înțelegere a filantropiei (iubirea de oameni) şi a 
carității (compasiunea), termeni care în ultimul timp 
aproape au devenit sinonimi cu ajutorul material. Ei pot să 
se implice în viaţa comunităţii, prin acțiuni concrete, care 
nu necesită neapărat ajutorul material, ci dragostea, 
compasiunea, respectul față de demnitatea umană. 

Venind alături de celălalt, tânărul are şansa să nu cadă 
în capcana justificărilor lamentabile, a derogării de 
răspundere, a evitării problemelor celorlalți, a întâlnirii 
concrete cu celălalt. Un bun exemplu în acest sens îl 
constituie și modul în care este folosit, ca mijloc de 
comunicare, internetul. Această fascinantă modalitate de 
comunicare ne permite să evităm întâlnirea directă cu 
celălalt, într-o comunicare fără riscuri. Din păcate această 
lume a informaţiei şi a posibilității de cunoaştere este 
folosită astăzi ca mijloc de a comunica fără să ne vorbim, 
adică fără să ne vorbim faţă în față cu sinceritate, fără a 
resimţți nevoia, dar mai ales dorinţa, de a-i vorbi vecinului, 
colegului şi, în general, aproapelui nostru. 

Poate tocmai de aceea şi iubirea curată, în cadrul unei 
relaţii de prietenie dintre doi tineri, a devenit astăzi, în mare 
măsură, o trăire sufletească falsă. Separaţia artificială dintre 
iubire şi sexualitate a dus la cultivarea satisfacerii propriilor 
dorinţe prin intermediul celuilalt; dragostea dintre doi tineri 
nu mai există în dăruire, în sacrificiul unuia față de celălalt. 
Mai mult, această dihotomie (iubire - sexualitate) este 
principala cauză a relativizării relațiilor dintre tineri, a 
devalorizării sexului, a lipsei respectului față de celălalt, a 
lipsei de încredere, şi chiar a temerii de a iubi. 

Raportarea la Hristos face ca într-o relație de prietenie, 

persoana iubită să nu se confunde cu obiectul dorinţei, cu 
satisfacția trupească imediată. Înainte de a primi Sfânta 
Taină a Nunții, un cuplu tânăr este întărit de Hristos în a 
gusta „iubire” care pare să cheme cuvântul „mereu”. 
Alături de Hristos tinerii îndrăgostiți au posibilitatea să se 
folosească de libertatea de a fi „împreună”, în adevăratul 
sens al cuvântului şi de a evita neliniştea provocată de 
pierderea interesului pentru persoana iubită. Cu Hristos 
tinerii pot să-şi cultive, fără a cădea pradă dorințelor 
trupeşti, adevărata dragoste a unuia față de celălalt prin 
respect şi sprijin reciproc. 

Mai mult ca oricând, Biserica are astăzi menirea de a 
atrage atenţia tinerilor noştri asupra pericolelor care îi 
pândesc la tot pasul, sub aspect moral şi social. 

Indivizi şi instituţii care reclamă astăzi în numele 
drepturilor omului aşa-zise libertăţi (consumul drogurilor 
uşoare, legiferarea prostituţiei etc.) îl împing pe om la 
dependenţă, robie față de păcat şi moarte. Oamenii 
făpăduiesc altor oameni libertăți ce izvorăsc din robia 
viciilor care îi stăpânesc pe ei înşişi sau lumea lor, 
îndemnându-i pe alţii la robie tocmai pentru a nu fi singuri 
în păcatul lor. 

Sfântul Apostol Pavel ne îndeamnă: „ŢȚineţi-vă tari în 
libertatea pentru care ne-a eliberat Hristos şi nu vă prindeți 
iarăşi în jugul robiei” (Ga. 5, 11) căci: „Unde este Duhul 
Domnului, acolo este şi libertatea”(2 Cor. 3, 16). 

Biserica este chemată astăzi să le ofere tinerilor nu un 
exces de nădejde sau speranţă, ci dreaptă socotință, spiritul 
discernământului, într-un cuvânt echilibru lăuntric şi viață 
adevărată. 

Pentru toate acestea este nevoie de dialog şi 
comunicare, de crearea în parohie, la biserică, la şcoală, a 
unui real şi deschis mediu de dezbatere a tuturor 
problemelor cu care tinerii de astăzi se confruntă din punct 

de vedere spiritual, moral şi chiar social. 

Conform formulei liturgice „Cu pace să ieşim”, 
Biserica are datoria, prin însăşi vocaţia ei misionară, să 
iasă din spațiul liturgico-cultic şi să prelungească 
Liturghia în viaţa comunității. 


Pr. Dr. loan Reşceanu 

Anexa 5 - De la tineri adunate 


Răspunsuri _ date _de_ tineri la_ întrebările seminarului 
„Eu şi Biserica” 


Întrebarea 1 


In ce relaţie eşti cu Dumnezeu? 


Răspunsuri date în seminarul de la Centrul de 


Formare şi Consiliere 


Relaţie ambiguă, Îl caut dar mă simt departe de EI. 
Cred în El. 
Sunt conştientă că există... dar totuşi nu am o 
legătură profund spirituală cu EL. 
Relaţie normală pentru că accept că este inteligența 
absolută care-mi organizează viața. 
Uit câteodată să-l mulțumesc. 
Singurul meu refugiu în care am încredere totală şi 
mă ajută să trec peste obstacole. 
Sunt într-o relație foarte bună, îmi răspunde la 
rugăciuni. 
Relație de rugăciune. 
Relaţie de prietenie, tată — fiică şi ajutor în situații 
dificile. 
Relaţie bună. De iubire, încredere, de rugăciune la 
necaz. 
Nu este atât de puternică, dar am încredere că mă 
va asculta. 
Am senzaţia că mă ascultă dar uneori am senzația 
că S-a depărtat de mine şi de lume. 

Podari 


Dumnezeu reprezintă credință, ajutor, îngăduinţă. 
Cineva de la care aş cere: iubirea față de toată 
lumea; bucurie; pace, linişte; să mă împace cu 
mine. 


Răspunsuri date în seminarul de la Parohia 


În toate relaţiile sunt bine cu Dumnezeu. 

Sunt cu Dumnezeu într-o relaţie bună pentru că în 
fiecare seară spun rugăciuni. 

Am o relaţie cu EI pentru că eu cred în El. 

Sunt în relaţii foarte bune cu Dumnezeu pentru că 
de multe ori dorinţele mele s-au împlinit şi m-a 
ajutat foarte mult. 

Sunt cu Dumnezeu într-o relaţie bună deoarece 
Fecioara Maria este cu noi totdeauna şi la bine şi la 
rău. 

Sunt într-o relaţie bună cu Dumnezeu deoarece 
comunic cu EI prin rugăciune. 

Pot spune că în relaţii bune, dar se poate şi mai 
bine, de acea sunt aici, pentru a mă apropia cât mai 
mult de Biserică şi de Dumnezeu şi sper că într-o 
ZI voi avea şi răbdare să vin şi la slujbele ce se ţin 
în zilele de Duminică. 

În ultimul timp, nu ştiu de ce dar Îl simt pe 
Dumnezeu mult mai aproape de mine. 

Ori de câte ori am o problemă, nu numai că 
vorbesc în fața unei icoane, ci simt că Dumnezeu 
mă ascultă şi într-un fel sau altul mă aţută. 

Mă rog la Dumnezeu şi Îl iubesc. 

Relația mea cu Dumnezeu este cam şubredă, 
deoarece mă cam îndoiesc de existența Lui. 
Îndoiala mea este următoarea: de ce nu face ca toţi 

oamenii să fie într-o legătură bună şi să fie toți 
fericiți? 

Pe zi ce trece simt că sunt mai aproape de 
Dumnezeu. 


Întrebarea 2 


Ce înseamnă pentru tine Biserica? 


Răspunsuri date în seminarul de la Centrul de 


Formare şi Consiliere 


Este un spaţiu sacru, Mireasa lui Hristos. 
Intermediarul relaţiei cu Dumnezeu. 

Loc de rugăciune în care poţi vorbi cu Dumnezeu. 
Este mamă perfectă, mă îndrumă şi mă înţelege 
chiar dacă nu este de acord cu mine. 

Locul în care ne regăsim spiritual, în care ne 
simțim liberi şi împliniți. 

Este casa lui Dumnezeu unde se poate găsi pacea. 
Locul în care ne putem lepăda de griji. 

O mare absenţă. 

Este trupul tainic al Mântuitorului Hristos. 

Asigură legătura omului cu Dumnezeu prin preoți. 


Răspunsuri date la seminarul din Parohia 


Casa Domnului. 

Lăcaşul sfânt în care credincioşii se roagă şi Îl 
preaslăvesc pe Dumnezeu. 

Loc sfânt în care mă simt mai aproape de 
Dumnezeu. 

Loc sfânt unde mă simt foarte uşor atunci când fac 
rugăciuni. 

Locaşul sfânt în care să nu înjuri, să nu drăcui, să 
nu te porți urât şi să nu te desparţi de prieteni. 
Locul în care Dumnezeu te poate ajuta la bine şi la 
rău indiferent de faptele făcute. 

Un locaş al binelui. 

Un mijloc de comunicare cu Dumnezeu. 

Locuinţă unde mulți creştini se întâlnesc pentru a 
asculta slujbele. 

Locul cel mai apropiat de Dumnezeu. 

Trupul lui Hristos, iar credincioşii sunt mădularele 
acesteia. 

Casă unde oricând suntem bine veniți şi unde 
putem împărtăşi unui părinte ceea ce nu putem 
spune nimănui, nici măcar celor mai apropiaţi 
prieteni. 

A doua casă pentru mine, unde mă simt în 
siguranță şi unde intru în legătură directă cu 
Dumnezeu. 

Un loc unde te poți refugia când ai o problemă sau 
chiar atunci când simţi că lumea nu te înţelege şi 
aştepţi ca o altă forță să te înţeleagă şi să îți poată 
da un sfat. 

Un locaş unde mă simt în largul meu şi-mi simt 
sufletul uşurat. 

Este legătura dintre mine şi Dumnezeu. 


Întrebarea 3 


Ce crezi că s-ar putea face pentru ca mai mulţi 
tineri să meargă la Biserică? 


Răspunsuri date în seminarul de la Centrul de 


Formare şi Consiliere 


Părinții să fie mai înţelegători (să ne rugăm pentru ei). 

Podari 


Profesorii să predea religie mai practic. 

Să avem o programă mai practică. 

Modernizarea cultului. 

Explicarea Tradiţiei Bisericii. 

Să stârnim curiozitatea. 

Profesori specializaţi pe religie (nu suplinitori şi de 
alte specializări). 

Relaţia preoților cu enoriaşii să fie mai apropiată. 
Emisiuni, întâlniri în care să fie şi oamenii 
Bisericii dar şi tineri ca noi. 

Exemple vii ale minunilor Bisericii să fie 
mediatizate (icoane făcătoare de minuni). 
Redeşteptarea simțului minunii. 

În copilărie, educaţie religioasă. 

Desene animate religioase. 

Mai multe seminarii. 

Cateheze. 

Preotul şi profesorul de religie trebuie să creadă 
ceea ce spun. 


Răspunsuri date la seminarul din Parohia 


A le spune despre credință, despre minunile pe 
care Dumnezeu le face zi de zi. 
Seminarii de genul acesta ar fi răspunsul potrivit. 
Preoţii să ştie să-şi apropie tinerii prin seminarii de 
genul „Eu, ceilalți şi Biserica”. 
Să se facă mai multe emisiuni la televizor, pe la 
şcoli profesorii de religie să-i facă pe copii să-L 
iubească pe Dumnezeu şi atunci cred că ar veni. 
Discuţiile preoților cu oamenii ar trebui să fie mai 
interesante iar preoții să-i asculte şi să-i înţeleagă 
mai mult pe tineri. 

e Noi ar trebui să le spunem ce importanţă are 
Biserica în viața unui tânăr. 

e Să fie mediatizate minunile care se întâmplă în 
Biserică. 

e Tinerii nu pot fi obligați să meargă la biserică. 

e  Artrebui organizată o mică adunare pentru tineri. 

e  Preoţiiartrebui să fie mai înțelegători cu tinerii. 

e Să li se explice ce se întâmplă în timpul Sfintei 
Liturghii. 

e  Preoţiiartrebui să facă slujbe frumoase. 

e Să sc facă afişe în care să se scrie că în casa lui 

Dumnezeu se rulează filme religioase despre lisus 

Hristos care să ne arate cum s-a făcut El văzut în 

faţa lumii. 

Lipirea afişelor în comună. 

Să li se explice cât de important este Dumnezeu. 

Preoţii să fie întotdeauna alături de tineri. 

Să se vorbească în casă mai mult de Dumnezeu. 

Ar trebui să se vorbească despre prietenie. 


Câteva răspunsuri din chestionare de evaluare 


Răspunsuri la întrebarea: „Ce a însemnat pentru tine 
participarea la acest seminar?” 


e Foarte mult, văd multe lucruri altfel decât înainte. 
Mi-a arătat că sunt mult mai multe lucruri despre 
care trebuie să ştim. 


e Un prilej de a discuta cu alte persoane despre 
domeniul acesta. 

e O modalitate de a-mi răspunde la unele întrebări. 

e Experienţa, bucuria cunoaşterii lui Dumnezeu. 

e  Experienţă, descoperirea propriei personalități. 

e A însemnat destul de mult pentru că prin seminar 

şi Taine mă simt mai aproape de Dumnezeu. 

M-a făcut să văd sau să îmi amintesc de unele 
lucruri de care practic uitasem. 

În cadrul acestui seminar am aşteptat să descopăr 
anumite lucruri despre religia creştin-ortodoxă pe 
care nu le cunoşteam. 

Am venit din curiozitate iar aceasta persistă aşa că 
mai am (am nu „mai am”) destul timp să vă spun. 
A însemnat CEVA şi va însemna. 

Prin participarea la acest seminar simt că scap 
(Chiar dacă numai pentru câteva ore) de moartea 
(viaţa întunecată) în care se scaldă lumea întreagă. 
Pentru mine participarea la acest seminar a 
reprezentat un lucru foarte important deoarece am 
reuşit să-mi răspund la unele întrebări, să cunosc şi 
părerea altora despre problemele adolescenților de 
vârsta mea. Acest seminar m-a ajutat să-mi schimb 
părerea despre oamenii din jur. 

Un început, un imbold, o dorință de cunoaştere. 
Participarea la acest seminar a însemnat foarte 
mult, mi-a dat acea pace a sufletului de care aveam 
atâta nevoie, am reuşit într-adevăr să mă cunosc pe 
mine ŞI să-i cunosc şi pe cei din jurul meu. 

Găsesc foarte importantă participarea la acest 
seminar cel puţin cu am înţeles ce vreau de la 
viață. 

Participarea la acest seminar pentru mine a 
însemnat un prilej de a discuta despre alte lucruri 
cu celelalte persoane. 

Participarea la acest seminar a însemnat o ocazie 
de a încerca să mă cunosc pe mine însumi şi pe 
ceilalți. 

Experienţă. 

Răspunsul la anumite întrebări. 


Cursul m-a ajutat sub toate aspectele. Am învăţat 
să ne cunoaştem, să cooperăm. 


Răspunsuri la întrebarea: „Ce ai învăţat nou?” 


Majoritatea lucrurilor despre care am discutat au 
fost noi pentru mine, privite din acest unghi, 
deoarece nimeni până acum nu mă ajutase să 
înţeleg această religie. Acum știu ceva mai multe 
despre religia mea şi credinţa în Dumnezeu. 

Să am încredere în propriile mele puteri şi în 
credinţele mele. 

Puţine, puţine, puţine ... care formează un „tot” şi 
de la măicuţa puțin mai mult decât „tot”. 

Am învăţat să-i iubesc pe semenii mei sau să mă 
străduiesc să-i iubesc. Am învăţat să mă înţeleg pe 
mine însumi şi să mă autocontrolez. Am învăţat să 
vorbesc cu Dumnezeu. 

Am învăţat poate „ce să fac cu viaţa mea”. Am 
devenit mult mai echilibrată şi mai încrezătoare în 
propriile mele forțe. 

„Loate-s vechi şi nouă toate”. Cred că nu am 
învăţat nimic nou, numai am descoperit ceva vechi. 
Am învăţat să fiu mai iubitoare cu cei din jurul 
meu şi să îi ajut pe ceilalți să depăşească toate 
obstacolele care le sunt ridicate de viaţă. 

Faptul că eu chiar îl pot iubi pe Dumnezeu. 

Să mă cunosc pe mine însumi. 

Cum să interpretez Biblia. 

Cum să mă pot apropia mai mult de Dumnezeu. 

Nu ştiu să spun exact, dar multe. 

Foarte multe. Nu aş putea să desemnez, însă 
anumite întrebări pe care le aveam şi-au găsit 

răspunsul aici. 

Că există Dumnezeu. 

Să mă iubesc pe mine şi aproapele meu. 

Să nu-i mai judec pe alții. 

Să fiu mai deschis față de ceilalți. Să ascult şi 
părerea altora. 

Am învăţat despre conştient şi subconştient, despre 
trup, despre îmbrăcăminte — ce transmit prin ele, 
prin comportamentul meu. 

Am învăţat: - să-mi schimb şi limbajul, să-i spun 
celuilalt când mă doare, că mă rănește şi să-mi cer 
iertare pentru greşeli. 

Că mai întâi trebuie să mă cunosc pe mine, ca apoi 
să pot să-i ajut şi pe ceilalți; 

Să colaborez cu binele, să accept, să conştientizez 
cine sunt cu; 

Să privesc mai mult la ceilalți, şi ei au probleme şi 
nevoie de ajutor. 

Să ne cunoaştem şi să cooperăm cu ceilalți tineri de 
la curs. 

Am aflat că pot să trec peste probleme cu răbdare, 
credință şi rugăciune. Am început să conştientizez 
despre comunicare, de ce avem nevoie de 
comunicare şi cum să comunicăm eficient. 

Să comunic mai bine, să colaborez cu ceilalți 
colegi. Am căpătat noi cunoştinţe despre credința 
noastră ortodoxă, am încercat să găsesc soluții la 
problemele mele dar şi ale altora, am început să 
gândesc altfel, să mă comport altfel, să acţionez 
diferit. 

Mi-am dat seama că am o mulţime de lucruri de 
învăţat şi că trebuie să lupt atât cu viaţa cât şi cu 
mine însămi. Eu sunt duşmanul meu numărul unu 

şi trebuie să mă înving pentru a putea continua. 
Încerc să mă analizez mai lucid, să nu-mi fie teamă 
sau ruşine cu ceea ce cred sau simt. Am realizat 
condiţia mea umilă pe pământ. Paradoxal: sunt 
CINEVA, dar totuşi sunt o ființă umilă. Nu-mi mai 
este de ajuns să ştiu că sunt cineva. Nu sunt prea 
mulțumită de lenea mea fizică şi spirituală, care-mi 
îngrădeşte lărgirea orizontului cunoaşterii. Sunt 
aceeaşi de dinainte, şi totuşi mai nouă, mai 
puternică şi mai conştientă de sine. 
Am înţeles într-o oarecare măsură cine este omul, 
care este calea vieţii. 
Sunt mai sigură pe mine, pe deciziile mele şi sunt 
mult mai conştientă pe ceea ce fac, am început să 
mă descurc în comunicare, ea fiind înainte unul din 
punctele mele slabe. 
M-am cunoscut pe mine, am devenit mai 
răbdătoare cu ceilalți. 
Am început să mă cunosc pe mine, să-mi descopăr 
unele laturi de care nu ştiam că le deţin. Am aflat 
că există cu adevărat Persoana care ne-a creat şi 
care ne orânduieşte pe fiecare om, în fiecare 
moment (cum îl numim noi timp). Am întâlnit 
oameni care mă ascultă, mă iubesc şi îmi dau 
sfaturi, am găsit răspuns la întrebările în care cu 
eram confuză. 
Să fim mai buni unii cu alții, să împărțim puținul 
nostru cu alții, să ascultăm sfaturile altora 
indiferent de vârstă, să ajutăm pe cei nevoiaşi, să 
nu facem rău celor care ne ajută, şi prin toate am 
învăţat să „credem”. Fiindcă fiecare om are 
credinţa lui, iar a noastră este una minoritară, poate 
uneori şi falsă dar acum începem să ne dezvoltăm 
fizic şi nu în ultimul rând psihic , avem 

discernământul pentru „a alege” credința şi calea 
pe care vrem să apucăm. 


Răspunsuri la întrebarea: „Ce s-a schimbat în 
atitudinea ta față de Dumnezeu, faţă de Biserică şi în 
relaţia cu cei din jurul tău?” 


e Nu potspune că acum cred mai mult sau mai puţin 
în Dumnezeu, nici că sunt mai bună cu cei din jurul 
meu sau că merg la Biserică prea des, nu prea 
merg, aproape deloc, dar m-a făcut să-mi dau 
seama că Cineva acolo sus mă iubeşte şi este 
suficient să cer şi mi se va da, mai devreme sau 
mai târziu. Şi, poate cel mai important, m-a făcut 
să mă gândesc mai des dacă faptele mele sunt 
plăcute de EI şi să mă întreb „E bine ce fac?” 

e Unele din părerile mele au fost adeverite. În relația 
dintre mine şi Biserică nu s-au schimbat prea 
multe. 

e Biserica: încredere (dar nu multă aşa). Aici fac 
referire la popi, etc. Dumnezeu — aflați după leac 
(poate). Cei din jur — la fel ca până acum dar cu 
mai multe sau mai puţine diferenţe. 

e Mă străduiesc să îi înţeleg pe ceilalți punându-mă 
în locul lor şi asta mă face să nu mă mai supăr pe 
alții fără motiv. Am reuşit să înțeleg de ce 
Dumnezeu nu-mi dă anumite lucruri pe care le cer 
şi de ce Dumnezeu îngăduie să se întâmple 
anumite lucruri. 

e Am devenit mult ma: apropiată de Dumnezeu, de 
Biserică şi mă rog mult mai mult. Acum pot să-i 
înţeleg pe cei din jurul meu şi, poate, să-i ajut. 

e Dumnezeu — am început să mă gândesc la El. 
Biserică — rămâne încă ceva la care ajung foarte 
greu. Ceilalţi — foarte tolerant cu ei. 

Relația mea cu Dumnezeu era strânsă şi acum a 
devenit foarte strânsă (consider eu), relația cu 
Biserica este de asemenea strânsă şi sper din tot 
sufletul să rămână tot aşa. Relaţia cu cei din jurul 
meu este mai bună (chiar dacă, câteodată mai am 
unele scăpări nu tocmai bune). 

Am început să fiu mai insistentă în a-L cunoaşte pe 
Dumnezeu. 

Sunt mai tolerantă cu ceilalți şi încerc să mă duc 
mai des la Biserică. 

Am învăţat cum să vorbesc şi să mă comport față 
de ceilalți, cum şi când să mă rog. 

Cred că este prea devreme să mă pronunţ, dar cu 
ştiu că nu ştiu nimic şi că Dumnezeu ştie toate şi 
mă lupt să fac voia Sa în orice situație. 

Ceva s-a schimbat dar nu ştiu ce anume. Am altă 
viziune asupra multor lucruri. Apreciez mai mult 
ce este în jur, încerc să fiu mai bună cu cei din jur. 
Am început să cred în existența lui Dumnezeu 
(toate vin de undeva şi se duc), am început să mă 
rog, să merg la Biserică şi am mai mulți prieteni. 

ÎI iubesc mai mult pe Dumnezeu, merg mai des la 
Biserică, îmi place Casa Domnului şi încerc să-mi 
iubesc aproapele mai mult. 

Am început să cred mai mult în Dumnezeu, iubesc 
Casa Domnului şi îmi iubesc aproapele. 

ÎL simt mai aproape pe Dumnezeu. Sunt mai 
sociabil şi am mai multă încredere în mine. 

Am început să-l simt pe Dumnezeu ca fiind iubire 
— prezent în tot şi în toate. ÎL simt mai aproape de 
sufletul meu. 

Anexa 6 - CUVINTE DE FOLOS DE LA 
PARINȚI CONTEMPORANI 


Prea Fericitul Părinte Teoctist. Patriarhul Bisericii 
Ortodoxe Române 


Cred că în zilele noastre Ortodoxia trebuie să facă un 
pas mai departe, fiind deţinătoare a unor valori unice în 
creştinătate şi păstrătoare a acestora, nu numai în centrele 
cunoscute, ca Sfântul Munte şi ca alte centre monahale, ci 
şi în şcoli de teologie, în rândul creştinilor. Ortodoxia 
trebuie acum să-şi afirme din plin valorile ei. Trebuie să 
reînvie cu mai multă actualitate gândirea şi teologia 
Sfinților Părinţi, care ne arată o deschidere mult mai mare 
spre lume, spre societate, spre domeniile de frământări ale 
societăţii, pe care Sfinţii Părinţi nu le-au evitat. Dacă ei au 
avut un tărâm de contemplaţie, de viață duhovnicească 
foarte înaltă, în sensul de retragere din lume, găsim la 
aceştia, în scrierea şi în gândirea lor, o prezenţă în 
tumultul lumii, în tumultul cel mai neașteptat. 

Cred că această actualizare a gândirii Sfinţilor Părinţi, 
dar şi a gândirii şi a încercărilor tuturor teologilor de-a 
lungul deceniilor, trebuie să constituie o punte către lumea 
de astăzi, lume care ne aduce aspecte şi probleme noi în 
familie, în viaţa tinerilor şi a omenirii întregi. Ortodoxia, 
cu aceste valori, cu acest fond atât de preţios al gândirii 
patristice şi postpatristice, ar putea să fie de mare folos 
lumii întregi, care se află în plină secularizare şi într-o 
îngrijorătoare îndepărtare de valori esențiale ale omenirii, 
chiar din punct de vedere ştiinţific, cultural, îndepărtându-se 
de ceea ce ar constitui valoarea de creaţie şi de călăuză în 

societatea aceasta zbuciumată a zilelor noastre. 

Nădejdea este ca generaţiile de tineri, de teologi, de 
studenți să îmbrăţişeze aceste aspecte, iar Biserica să 
proclame prioritatea valorilor, prioritatea Sfinților Părinţi, 
ideea de unitate, de sobornicitate a Ortodoxiei, ideea de 
smerenie proprie Ortodoxiei, proprie învăţăturii noastre. 
Acestea toate greu le găsim la alte teologii, la alte Biserici, 
dar le găsim în Ortodoxia noastră şi personal cred că afară 
de acest drum noi nu putem avea altul. Cred că numai 
acest drum va duce Ortodoxia acolo unde trebuie. Sunt 
nădejdi! Personal împărtăşesc un simțământ de optimism 
față de prezența Ortodoxiei şi posibilitățile sale de a se 
prezenta cu valorile ei oriunde s-ar cere sau s-ar impune. 

(Pe treptele slujirii creştine, Vol. VIII, pp. 471-472) 


Mitropolit Emilianos Timiades 


Oricare ar fi motivul pentru a nu merge la Biserică, 
acesta are la bază prezumția că fiecare este propriul său 
stăpân şi, astfel, că poate folosi duminica precum îi 
convine şi-i place lui. Aceasta este însă o mare greşeală pe 
care o ființă omenească inteligentă nu ar trebui să o facă. 
Iar aceasta deoarece Domnul vicţii noastre este Dumnezeu 
Căruia i-o şi dăruim. Lui Îi datorăm mulțumire. Îi datorăm 
ascultare. Îi datorăm o socoteală a vieţii noastre, iar într-o 
zi El Însuşi ne-o va cere, inclusiv despre felul în care am 
petrecut duminicile noastre. Din acest motiv nu poţi să-ți 
aranjezi duminicile aşa cum vrei; iar dacă totuşi o faci, 
atunci păcătuieşti împotriva ordinii şi poruncilor lui 
Dumnezeu. Nu eşti liber să faci cu duminicile ce vrei. 
Dumnezeu Însuşi a dispus de ele, zicând «Aminteşte-ţi de 
ziua sabatului şi ţine-o sfântă», (şi EL Însuşi a schimbat 
ziua Lui duminica, ziua întâia a săptămânii, ziua a opta, 
ziua Învierii). 

Mai am încă un motiv să spun că nu eşti propriul tău 

151 


stăpân. Domnul vieţii tale este lisus Hristos. EI a venit în 
lume să mărturisească din nou că Dumnezeu este 
Stăpânul. EI ne-a mântuit de puterile care ne țineau legaţi. 
El a murit pentru păcatele noastre, vărsându-Şi sângele 
pentru noi. Dacă avem credință întru El, atunci ne 
garantează iertare pentru păcatele noastre, ne garantează 
pacea lui Dumnezeu, viaţa veşnică şi adevărata fericire. 

Să vă spun motivul pentru care merg cu duminica la 
Biserică? Nu pentru că îmi place totul acolo, nu pentru că 
întâlnesc acolo creştini fără nici un reproş, ci fiindcă 
Domnul nostru Iisus Hristos a spus către cei care se adună 
întru numele Său şi primesc mesajul Lui: «Cel ce vă 
ascultă pe voi, pe Mine Mă ascultă» (Luca 10,16). lisus 
Hristos prezent, unit cu toţi în Euharistie, este motivul 
pentru care mergem noi la Biserică. Numai din cauza Lui 
există Biserica. Acolo, în ea poate fi EI slujit, venerat, 
acolo vorbeşte către noi; acolo Se revelează celor care sunt 
însetați de adevăr şi mântuire. 

Prin urmare, orice motiv pentru a nu merge duminica 
la Biserică este o încercare de a-L evita pe Hristos, de a te 
feri de Hristos. EI ne deranjează şi de aceea noi încercăm 
să-L evităm. Și tu eşti înfricoşat să vii în contact cu lisus? 
Crede-mă, frica ta nu este altceva decât frica de propria-ți 
fericire. Tocmai pentru această fericire a ta a intrat Hristos 
în viața ta. Nu există ceva mai frumos pe lume decât viața 
petrecută împreună cu El. Şi nu există altceva mai măreț 
decât viaţa trăită pentru El. 

(Preot, Parohie, Înnoire, Ed. Sophia, Buc. pp. 93-94) 


A 


Inalt Prea Sfinţitul Andrei Andreicuţ — Arhiepiscopul 
Alba Iuliei 


Dumnezeu nu ne-a impus restricții cinice, 
împiedicându-ne să fim fericiţi, ci ne avertizează că 
anumite comportamente ne sunt dăunătoare atât nouă, 

cât şi prietenilor. De aceea ne spune prin înțeleptul 
Solomon: „Bucură-te, omule, cât eşti tânăr şi inima ta 
să fie veselă în zilele tinereţii tale şi mergi în căile 
inimii tale şi după ce-ţi arată ochii tăi, dar să ştii că, 
pentru toate acestea, Dumnezeu te va aduce la Judecata 
Sa” (Ecclesiastul 11,9). 

Mare prieten cu tinerii, filosoful Petre Ţuţea pe care 
l-am mai citat, le dă acestora trei principii după care să-şi 
călăuzească viața: Să moară pentru ţara lor, fără regret, de 
câte ori aceasta le-o cere; Să nu necinstească nici o 
fecioară, pentru a nu ofensa maiestatea Maicii Domnului; 
Să respecte tot ce face altul şi nu sunt în stare să facă ei. 

Crezând în Dumnezeu vei accepta că sfaturile Lui 
sunt perfecte. Aşa scrie şi Proorocul David: „Legea 
Domnului este fără prihană, întoarce sufletele; mărturia 
Domnului este credincioasă,  înțelepțeşte pruncii; 
judecăţile Domnului sunt drepte, veselesc inima; porunca 
Domnului este strălucitoare, luminează ochii” (Psalm 
18,8-9). Ori ce spune porunca Domnului? Spune: „să nu 
fii desfrânat ” (leşire 20,14). 

Ştiu că sunt foarte mulți cei ce te sfătuiesc altfel. 
Prietenii îți povestesc aventurile lor păcătoase pe care tu 
eşti ispitit să le urmezi. Pe micile ecrane, la ore târzii, 
partidele de sex sunt de o varietate inepuizabilă. Internetul 
te ajută să iei contact cu toate mizeriile din lume. Toţi şi 
toate îți vor spune că un tânăr frumos şi sănătos ca tine e 
nefiresc să nu aibă relații sexuale. Vor râde de tine când le 
vei vorbi de castitate. 

Aşa făceau, odinioară, păgânii. Cel mai important 
lucru pentru ei era îmbuibarea şi desfrâul. Că prin aceste 
patimi se pângăreau pe ei şi pe alţii nu le mai păsa. A 
discuta cu ei despre o prietenie curată era un lucru fără 
sens. De aceea Domnul Hristos ne şi spune: „Nu aruncați 
mărgăritarele voastre înaintea porcilor” (Matei 7,6). 

Ştiu că lupta pentru a te păstra curat este grea. Dar 
oare ce lucru important se obţine fără efort? Merită o 
căsnicie fericită, cu copii sănătoşi, să faci acest efort. Şi 
apoi destinul tău veşnic care va fi? Sfântul Pavel ne spune 
că: „nici desfrânaţii, nici închinătorii la idoli, nici 
adulterii, nici malahienii, nici sodomiţii... nu vor moşteni 
Împărăţia lui Dumnezeu ” (| Corinteni 6, 9-10). 

În lupta cu tentaţiile nu vei izbuti de unul singur. Te 
va ajuta însă Dumnezeu. Tu trebuie să te rogi, să ai un 
duhovnic care să te spovedească şi să te călăuzească, să 
participi la slujbele Bisericii, să faci lectură religioasă şi să 
te împărtăşeşti cu Sfintele Taine. 

Prin Sfintele Taine Dumnezeu îţi împărtăşeşte Harul 
Său. De aceea e bine să te spovedeşti cât mai des şi, cu 
pregătirea cuvenită, să te împărtăşeşti cu Trupul şi Sângele 
Domnului Hristos. 

Rugăciunea îți este mereu la îndemână, dându-ți 
posibilitatea să-l spui oricând lui Dumnezeu necazul tău, 
iar postul te ajută să îţi înfrânezi trupul. 

Trebuie să ai acum la tinereţe, dar şi mai târziu, un 
program de viață ordonat. Sculare şi culcare la oră fixă, 
rugăciune, lectură religioasă, muncă, iar duminica şi în 
sărbători, participarea la Sfânta Liturghie. 

(Dragoste, libertate şi sex responsabil, Ed. Reîntregirea, 
Alba Iulia, 2001, pp. 20-23) 


Prea Sfinţitul Drd. Siluan Marsilianul — Episcop vicar 
de Paris 


Mă gândesc că astăzi trebuie poate să fim mai atenți 
ca oricând la a nu încerca să tragem concluzii grave şi să 
catalogăm degrabă şi să sancționăm degrabă cutare sau 
cutare afirmaţie scandaloasă, provocatoare, din partea unor 
tineri... înainte de a fi intrat într-o legătură deschisă de 

dialog — în măsura în care se poate — cu drag şi cu 
rugăciune. Sau, în ceea ce îi priveşte pe tineri în general, 
tinerii revoltați, ca nu cumva să ne aflăm vrând să 
conformăm o mişcare duhovnicească, pe care noi de fapt nu 
o sesizăm şi trăind într-o confuzie duhovnicească, într-o 
închipuire, în aşteptarea ca oamenii aceia, ca sufletele 
acelea să se conformeze clişeului pe care noi îl avem 
despre omul corect, conform aşteptărilor, exigenţelor şi 
nesocotind astfel mişcarea pe care Însuşi Dumnezeu poate 
să o genereze în sufletul omului... 

Cred că, în primul rând, dacă L-am găsit pe Hristos şi 
dacă ne facem alegerea proprie de a-L urma pe Hristos, 
„cu ajutorul lui Dumnezeu” cum zic monahii când fac 
făgăduinţele, atunci cel mai important lucru este ca noi să 
ne trăim, cu mai puţine comentarii şi mai puţină 
îndrăzneală în cuvânt, ceea ce suntem şi să ne trăim 
credința noastră şi să trăim Liturghia noastră, să 
redescoperim împăcarea fiului risipitor cu Tatăl la ospăţul 
Liturghiei la care nu se poate ca fiul risipitor stând la masă 
să nu fi mâncat deşi era fiu risipitor şi venea din lucruri 
grave. Şi la Dumnezeiasca Liturghie fiul cel de acasă nu se 
bosumflă şi nu stă afară şi nu face reproşuri Tatălui, ci e 
Fiul cel de acasă, Fiul cel bun cu adevărat, Care este acasă 
ŞI, în acelaşi timp şi totdeauna, a rămas legat de Tatăl și 
credincios Tatălui şi a făcut voia Tatălui, singurul Lui 
gând fiind să facă voia Tatălui, dar Care, mai mult decât 
atât, împreună cu noi şi pentru noi şi a noastră mântuire S-a 
făcut risipitor. S-a făcut împreună risipitor cu noi ca să ne 
adune, a căutat oaia cea rătăcifă ca să o aducă în staulul lui 
Dumnezeu. Şi a venit fără să-l fie frică că-şi pierde 
blazonul şi a împărtăşit cu noi ceea ce suntem noi, luând 
asupra Lui păcatul lumii, „Mielul lui Dumnezeu Care 
ridică păcatul lumii”. Dacă noi regăsim această conştiinţă 
şi o punem în practică şi punând-o în practică se va coace 
în noi cu adevărat, atunci ceea ce trăim noi şi rugăciunea 
noastră la Dumnezeu ne vor ajuta să avem o altă privire 

asupra celor ce sunt împreună cu noi fraţi ai noştri şi care 
încă nu se împărtăşesc din ospățul Împărăției, din 
Banchetul acesta, din ospăţul împăcării şi al regăsiri cu 
Tatăl, al revenirii în sine, pentru că asta sunt toţi oamenii 
care nu-L ştiu pe Dumnezeu. Sfântul Siluan zice că cei 
care nu-L cunosc pe Dumnezeu nu sunt altceva decât 
oameni care nu şi-au revenit încă în sine, sunt ieşiţi din 
sine. Şi noi am avut binecuvântarea de la Dumnezeu, fără 
nici un merit, binecuvântarea de la Dumnezeu să ne 
revenim în fire, pentru că odată ne-a atins un cuvânt mai 
adevărat sau poate, pentru că am întâlnit pe cineva mai 
deschis duhovniceşte. Tinerii de azi, mai ales, nu aşteaptă 
de la noi ce trebuie să facă şi ce nu trebuie să facă, cum 
trebuie să se îmbrace şi cum nu trebuie să se îmbrace, cum 
trebuie să se comporte sau nu, pentru că noi nu suntem 
instituția bunelor maniere, ci aşteaptă de la noi ceea ce 
Insuşi Dumnezeu ne-a dat ca poruncă nouă: să ne iubim 
unii pe alţii precum şi El ne-a iubit pe noi. Să-i iubim aşa 
cum sunt, precum EI ne-a iubit şi ne iubeşte dintru început 
— spune Sfântul Apostol Pavel — şi S-a răstignit pentru noi 
şi S-a jertfit pentru noi când noi eram încă păcătoşi. Aici 
să înţelegem că asta înseamnă urmarea lui Hristos şi asta 
înseamnă mărturie creştină: mărturia iubirii astăzi mai 
mult ca oricând. lubire care poate îmbrăca milostivire, 
care poate îmbrăca compătimire, îngăduință, blândeţe, 
care să ajungă să facă ceea ce Mântuitorul Hristos a făcut, 
după cum zicem într-unul din troparele de la 
înmormântare: „pogorâtu-Te-ai pe pământ, Hristoase, 
căutând pe Adam şi negăsindu-l până la iad Te-ai pogorât 
ca să-l aduci”. Noi astăzi avem un limbaj foarte criticist 
față de ei. Avem două luni de studenție în teologie sau 
suntem mari creştini de un an de zile şi începem să arătăm 
cu degetul tineretul care-i aşa şi pe dincolo şi care-i 
destrăbălat şi care-i dezorientat şi care n-are sens vieţii şi 
noi nici nu ne dăm seama că suntem fiii de acasă care ne 
bosumflăm şi care îl criticăm pe Fiul risipitor. Dar 

atitudinea Tatălui, care de departe l-a văzut venind, e 
atitudinea celui care n-a încetat nici o clipă să-l iubească şi 
nici să-l aştepte şi pentru iubirea lui a venit, pentru că dacă 
trebuia să vină pentru atitudinea fratelui n-ar fi venit 
niciodată. În plus, cum spuneam, avem un Frate care se dă 
pe EI însuşi. Nu ne dă Tatăl viţelul cel gras; Fiul se dă pe 
EI Însuşi, Fratele se dă pe EI însuşi, dă viaţa Lui pentru 
fiul risipitor. 

(In volumul Tinerețe, ideal şi Biserică, p. 60) 


Părintele Teofil Părăian 


Mă gândesc la un text din Epistola Sfântului Apostol 
Pavel către Tit, unde e scris ceva în legătură cu ceea ce 
trebuie să facă bătrânii, bătrânele şi tinerii. Voi prezenta 
îndemnul Sfântului Apostol Pavel, în ceea ce priveşte 
toate aceste categorii pentru că îndemnurile lui pot fi 
împlinite de către toate categoriile, deci şi de către tineri. 
Este vorba de textul din Tit 2,1-5... M-am gândit că este 
bine să avem în vedere toate acestea la un loc, fără să ne 
mai gândim că unele îndemnuri sunt adresate tinerilor, 
altele bătrânilor, altele femeilor bătrâne, toate se potrivesc 
pentru tineri. Toţi oamenii, bărbați şi femei, trebuie să fie 
treji, întregi la minte, cinstiți, sănătoşi în credință, în 
dragoste şi în răbdare, să aibă sfânta cuviinţă, să 
înțelepţească pe ceilalți, să fie iubitori unii față de alții, să 
fie înfrânaţi. 

Dacă ne formăm în felul acesta, suntem în stare să 
lucrăm pentru Dumnezeu acolo unde vrea Dumnezeu. 
Când mi-am început eu viața la mănăstire la Sâmbăta, 
acum 47 de ani, părintele meu duhovnic mi-a spus să mă 
pregătesc în aşa fel ca să lucreze Dumnezeu cu mine. Nici 
el, nici cu n-am ştiut atunci cum v-a lucra Dumnezeu în 
mine. Am încercat să-mi împlinesc datoria şi am simţit că 

Dumnezeu lucrează cu mine. Am ajuns la împreşurări de 
viaţă în care mi-am dat seama că eu şi nu altcineva eram 
cel mai potrivit om cu care a lucrat Dumnezeu atunci. 

Am căutat să mă depăşesc şi să mă dăruiesc. Aşa mi-a 
spus părintele meu duhovnic: să te depăşeşti şi să te 
dăruieşti; să mă depăşesc în credinţă şi să mă dăruiesc în 
iubire. Era ceea ce spune Sfântul Apostol Pavel în Epistola 
către Galateni, că ceea ce se cere este „credinţa lucrătoare 
prin iubire”. Este ceea ce spunea Sfântul Apostol Pavel în 
Epistola către Corinteni, „de aş avea atâta credință încât să 
mut şi munţii, iar dragoste nu am, nimic nu sunt”, n-am 
nici o valoare. 

Deci, un tânăr care vrea să se angajeze într-o lucrare, 
oricare ar fi ca, în Biserică, trebuie mai întâi să se angajeze 
în lucrarea modelării de sine. Să-L aibă pe Domnul Hristos 
învăţător, să fie el ucenic al Domnului Hristos, să aibă 
mintea care 1 se supune lui Dumnezeu, în loc să discute cu 
Dumnezeu, să Îi dea dreptate lui Dumnezeu, să facă ceea 
ce a făcut Simon Petru: „mână la larg şi lăsaţi mrejele ca 
să pescuiți” iar el a răspuns: „toată noaptea ne-am trudit şi 
n-am prins nimic, dar pentru cuvântul Tău, pentru că Tu 
zici aşa, arunc mreaja în mare” şi a scos mulțime mare de 
peşte. De ce? Pentru că L-a ascultat pe Domnul Hristos şi 
de aceea a văzut minune şi minune vede oricine care se 
supune cu mintea faţă de Domnul Hristos. 

Deci, iubiţi tineri, asta este ceea ce trebuie să facă un 
tânăr, în special un tânăr, pentru că fiecare dintre noi stă în 
faţa vieţii cu ceea ce suntem. 

(Întâmpinări, Ed. Sofia, Bucureşti 2000, pp. 275-277) 


Ileromonah Rafail Noica 


Întrebare: Părinte, dacă am o problemă, spuncţi-mi la 
cine să merg, la un preot sau la un psiholog? 
Părintele Rafail: Eu aş zice: Bineînţeles că ar trebui 

la un preot. Dar observ cu multă, multă durere un lucru 
în lumea noastră: simţim din ce în ce mai des că noi, 
preoții, nu găsim felul ortodox de a-l asculta, de a-l 
înţelege, de a-l învia pe om. Şi zic aşa, ca unul care vine 
din Apus, unde Biserica de o mie de ani nu a fost, şi 
unde spiritualitatea apuseană a falimentat total; veacul 
al XX-lea i-a manifestat falimentul care era în ea 
demult. Şi acum Apusul, cei luminaţi ai Apusului, caută 
din ce în ce mai mult către Ortodoxie, acea Ortodoxie 
care-i prost înțeleasă pe aceste meleaguri de baştină ale 
ortodoxiei. Şi riscăm să fim acum în poziţia Evreilor, 
care ei înşişi au pierdut tradiţia ce s-a dat neamului lor. 
Vă spun tocmai ca să nu se întâmple lucrul acesta, ca să 
cer Domnului ca nu numai apusenii să găsească 
adevărul, dar ca voi să vă înnoiţi în bogăţia care este 
moştenirea voastră, a noastră. 

Deci în Apus, unde Biserica nu mai este, am impresia 
că ştiinţa asta a psihologiei este şi ea un fel de milă a lui 
Dumnezeu într-o lume în care Dumnezeu nu mai există. Și 
există o para-Biserică, o para-preoție, ca să zic aşa; nu 
vreau să-i zic „pseudo” — deşi ar fi trebuit, probabil. 

Adică ce este psihologul? Este un om la care te poţi 
duce şi poți descărca toate, şi poţi spune toate, şi ştii că nu 
o să fi judecat, şi că, pentru motive profesionale, acela îţi 
ține „taina  spovedaniei”. Părinţi preoţi, asta este 
prerogativa noastră! Noi trebuie nu numai să putem să 
înlocuim pe psiholog, dar şi să depăşim, peste orice 
aşteptare, ceea ce poate face psihologul pentru clientul lui. 
De ce? Fiindcă avem Taina, avem pe Dumnezeu, pe Care 
Îl putem împărtăşi. Şi vă spun acest lucru iarăşi: Un pic să 
intrăm în Taina lui Dumnezeu, şi nu ştiu până unde va 
merge. Am văzut „înviere în masă,” am văzut, de la o 
persoană care s-a întors către Dumnezeu, zeci de familii 
care au înviat din morți, în Apus, şi aceia la fel. 

Deci, aş zice, bineînţeles că la preot! Dar iertaţi-mă, 
fraţi preoţi şi arhierei, trebuie să spovedim şi adevărul 
acesta: Suntem în aşa hal, că nu ne mai ştim vocaţia. Și 
atunci poporul, debusolat, merge unde poate şi la cine 
poate. Şi vă spun şi lucrul acesta: Psihologia care, din câte 
ştiu, a început cu Dl. Freud şi a continuat cu Dl. Jung şi cu 
alte nume care se cunosc astăzi, a făcut multe rele pentru 
om, dar iarăşi, dacă priviți dintr-un punct de vedere istoric, 
până şi acolo omul „se caută,” îşi caută adevărata ființă. Și 
asta, şi cred că sunt şi mai mulţi pe la noi şi în ţările de 
baştină ortodoxă -— care găsesc şi descoperă multe 
adevăruri. Dacă vă uitaţi bine, acele adevăruri erau 
cunoscute cândva în Biserică, şi nu le mai trăim şi, spre 
ruşinea noastră, nu le mai aplicăm. 

Ştiţi, eu consider că noi toţi suntem un singur om, 
spovedania mea este spovedania ta, viața mea este viaţa ta; 
împărtăşim aceeaşi soartă, şi aş dori să vă chem pe toţi, ca 
un singur om, să ne înnoim în Duh. Nu zic asta ca voi, 
mirenilor, să judecaţi pe preoţi, zic ca voi, mirenilor, să vă 
rugaţi pentru noi, ca Dumnezeu să ne lumineze ca să vă 
putem lumina. Zic asta pentru frații mei preoții, ca să ştie 
că suntem într-o decădere cumplită, şi ca să luăm pildă de 
la dreapta şi de la stânga, şi de la Părinți, şi prin 
psihologie. Şi să ne învăţăm şi din lumea dreptăţii, şi din 
lumea păcatului, din toate mărturiile să înțelegem, cu ajutorul 
lui Dumnezeu, şi să ne întoarcem, cum zice în Apocalipsă 
uneia din Biserici: „Întoarce-te la cele dintâi, până nu-ţi voi 
lua lumina din mijlocul tău.(Cf. Apoc. 2,5; 3,3). 

(Cultura Duhului, Ed. Reîntregirea, Alba luha, 2002, 


pp.131 ş.u.) 

Monahii John Marler şi Andrew Wermuth (SUA ) 


La început, când toate erau într-o desăvârşită armonie, 
omului i s-a dat înfricoşătorul şi minunatul dar al liberei 
voințe. Acest dar extraordinar al vieţii a fost însă pricină a 
morţii sale. Cu aceste dar al libertăţii de voință se 
deschideau două căi, două posibilități de alegere: binele şi 
răul. Omul a ales răul; şi precum a fost de fulgerătoare 
căderea îngerilor din cer, la fel a fost şi prăbuşirea întregii 
firi umane în abisul stricăciunii şi al morții. 

Ca fii ai războiului, aceasta ne e originea. Ne tragem 
din mii de ani de suferință — foamete, sete, goliciune, 
întemniţare şi moarte. Cu fiecare pas pe calea răului, omul 
şi-a distrus aproape cu totul puntea care îl lega de 
Creatorul său, iar în locul Creatorului a ridicat pe tron 
mintea sa nedesăvârşită şi oribila lui maşinărie. 

Cu această maşinărie, omenirea a alunecat într-un 
proces de involuţie. Maşinăria s-a dovedit a fi funcţională 
şi acum, scăpând cu desăvârşire de sub control, 
masacrează tineretul zilelor noastre. Din ghearele 
nihilismului nu a scăpat nici măcar un singur tânăr al 
acestor vremuri apocaliptice. 

Din război în război, din genocid în genocid, din 
holocaust în holocaust, istoria omenirii se poate reduce la 
un singur cuvânt: moarte. De la primele războaie tribale 
până la primul război civil, de la Revoluția Franceză la 
Revoluţia Rusă, de la Primul Război Mondial la Al Doilea 
Război Mondial, de la Războiul din Vietnam la războaiele 
gangsterilor din marile oraşe, omenirea a ales de bunăvoie 
această cale. Omenirea a ales războiul dintre rău şi bine. 

În întreaga istorie, toate războaiele au avut un sfârşit 
sângeros. Însă, mai este şi un alt război pe care omenirea |- 
a declanșat încă de la începuturile creaţiei şi pe care acum 
îl poartă actuala generație de tineri. Cu fiecare zi, pe 

măsură ce lumea se îndepărtează de adevăr, întunericul 
acestui război se coboară asupra noastră. Şi întunericul va 
creşte până când vom înţelege că războiul pe care îl 
dispreţuim şi care ne aduce foamete şi suferință se dă pe 
câmpul de luptă al inimilor noastre. 

Acest război nu este al unei naţiuni împotriva alteia 
sau al unui om împotriva altui om, ci, pur şi simplu, al 
Omului împotriva lui Dumnezeu. 

(Tinerii vremurilor de pe urmă, Ed. Sofia, 
Bucureşti, 2002, pp. 13-14) 


Preot Prof. Ilie Moldovan 


Iubirea, darul lui Dumnezeu. E bine să-mi cunoşti 
cuvintele de la început, pentru că eu nu-ţi vorbesc la figurat, 
ci la propriu. Când rostesc cuvântul primăvară, definesc cu el 
adolescența, iar când rostesc cuvântul adolescenţă, definesc 
cu el iubirea din zorii primăverii. Dacă este ceva frumos în 
tinereţe, pe lângă percepţia vie a frumuseţii din natură, este 
această încântare spontană, pe care ţi-o procură gândul la 
aceea pe care o iubeşti. Ştiu bine că aproape nu ai curajul să- 
ți dezvălui acest gând, dar el totuşi e un fior care te farmecă. 
Tinereţea este generozitate şi avânt, este sete de ideal şi 
dăruire. Dar mai este, totodată, chiar de la izvorul din care ca 
țâşneşte, puritate şi nevinovăție, într-un cuvânt, este iubirea 
curată. Este iubire cu un pronunţat conținut spiritual. Iubirea 
aceasta este ca un cristal. Dacă ţii cristalul în lumina soarelui, 
el însuşi devine un adevărat focar de lumină şi se aseamănă 
cu soarele din ale cărui raze se împărtăşeşte. Vreau să-ţi spun 
cu această figură de stil că iubirea ce o păstrezi fetei de care 
cu discreţie mi-ai vorbit se înfiripă o rază din strălucirea 
divină. De aceea această sclipire lăuntrică nu mai poate fi 
numită doar o iubire naturală, adică, mai precis, o iubire 
numai naturală. Când floarea de pe un ram de primăvară este 
o minune, iar viaţa ce se înnoieşte este o taină, iubirea se 

descoperă a fi darul lui Dumnezeu. 

Posibila contrafacere a iubirii curate. "Tinereţea, 
iubitul meu, e visătoare, tinereţea este romantică. Puteri 
nebănuite stau îngrămădite în tinerețe şi sunt gata să 
izbucnească în lumină. Mai ales când sunt îndreptate a se 
revărsa în iubire. Întrebarea e, rămân aceste puteri sub 
paza sfântă a lui Dumnezeu? Pot fi numite binecuvântări 
cereşti? lată, nu sunt atâţia colegi care se apropie de 
sufletul tău, spunându-ţi altceva şi căutând în multe 
chipuri să te înșele? Ei nu văd tinerețea decât ca un 
fenomen, cum se spune, biologic. Instruiţi de „educaţia 
sexuală” din şcoală sau de aiurea, ca şi de unele emisiuni 
radio sau televiziune, pentru ei, ca şi pentru cei care îi 
învaţă pe ei, a trăi conform naturii nu înseamnă altceva 
decât a trăi conform animalităţii din natură. Prin ce se 
deosebeşte omul de animal? Doar prin aceea că devine 
conștient de faptele sale, fără ca spiritul să mai aibă în cl 
un cuvânt? Nu, iubite tinere, nu te lăsa înşelat! Iubirea, 
căreia noi i-am zis „serafică”, nu este tot una cu iubirea 
decăzută, cu aceea care şi-a pierdut sensul divin şi a 
devenit simplă plăcere sau voluptate, - căreia noi îi zicem 
erotism — pentru că s-a aliat unor atracții şi pasiuni de 
ordin inferior. Voința lui Dumnezeu este să simți 
revărsarea de energii ce se prefac în iubire, să te bucuri de 
prezenţa lor în sufletul tău, dar tot voinţa lui Dumnezeu 
este să te opui coruperii şi contrafacerii lor. Căci iubirea 
care nu este flacără pură a tinereţii este cădere din tinereţe. 
Este grav eşec. Este eşecul existențial al tinereţii. 

lubire_ şi sfințenie. Îţi repet, tinere, iubirea curată, în 
prima ei înfăţişare serafică, este descoperirea unui dar divin 
ce se află sădit în fiinţa ta. Ea se afirmă ca o simțţire ce atârnă 
de legile vieţii rânduite de Dumnezeu. De aceea îţi pot spune 
că simţirea aceasta este ca însăşi sfântă, câtă vreme nu te vei 
amesteca în rosturile ei cu gânduri şi cu intenţii care să o 

întunece şi să o falsifice. Sfânt este sufletul tău dacă se lasă 
străbătut de razele iubirii lui Dumnezeu; sfânt este şi trupul 
tău, dacă oglindeşte şi el aceleaşi raze, pentru că este făptura 
Tatălui ceresc şi locaşul sufletului, împodobit minunat de 
acelaşi Creator. 

Porunca iubirii. Simţire curată şi sfântă, iubirea 
aceasta despre care vorbim îşi face drum în cuget şi inimă 
sub forma unei porunci şi a unei îndatoriri. Este 
îndatorirea ce-ţi revine de a te păstra în curăţie şi de a 
rămâne nevinovat față de alte multe şi nenumărate dorințe 
şi ispite ce dau şi ele năvală în inima ta şi despre care se 
cuvine să discutăm. Deocamdată, referindu-mă numai la 
iubirea pe care am numit-o „serafică”, îşi fac, totuşi, de pe 
acum o recomandare: să-ți păstrezi cu scumpătate 
sentimentele frumoase de care te bucuri nespus, însă, în 
limitele pe care ţi le impune propria ta dezvoltare sufletească 
şi propriile tale frământări lăuntrice. Dacă inima îți spune că 
în viață nu poți iubi cu adevărat decât o singură dată, de acest 
lucru trebuie să te asiguri. De altfel, Dumnezeu are grijă să-ți 
pună la încercare fidelitatea în iubire. 

(Adolescența, preludiu la poemul iubirii curate, 
Ed. Renaşterea, Cluj Napoca, 2001, pp. 36-38) 


Preot Conf. Dr. loan Bizău 


Maladia secularismului induce un acut sentiment de 
vulnerabilitate în viaţa persoanelor şi a comunităților 
umane. Dacă Bisericile locale nu ţin seama de existența 
acestui sentiment şi întârzie a iniția strategii misionare ce 
au în vedere vindecarea acestei maladii spirituale, atunci 
sectele şi mişcările religioase „„moderne” vor capta 
interesul celor care caută în religie siguranță şi confort 
psihic. Industrializarea şi urbanizarea au modificat într-un 
mod esenţial  mentalităţile şi structura societății 
tradiționale, populaţii întregi fiind marcate de sentimentul 

dezrădăcinării şi al singurătăţii. De aici nevoia acută de 
apartenenţă la o comunitate caldă, primitoare, în care omul 
să se simtă acceptat, luat în considerare şi iubit. Se ştie că 
grupările sectare au succes în mediile secularizate tocmai 
pentru că folosesc aproape obsedant o terminologie în care 
predomină noţiunile de iubire, fraternitate, comunitate, 
căldură sufletească, prietenie, ajutor, solidaritate, 
consolare, înțelegere, participare, apropiere, siguranță, 
protecţie, etc. De asemenea, aceste grupări, prin faptul că 
nu sunt încorsetate de rigorile birocrației eclesiale, se 
acomodează foarte uşor la cele mai diverse situaţii 
naționale, culturale, economice şi politice, inițiind proiecte 
de asistență şi protecţie socială, de re-socializare a 
persoanelor marginalizate, de la alcoolici şi consumatori 
de droguri la refugiați şi puşcăriaşi. Trebuie să 
recunoaştem că toate aceste forme de punere în lucrare a 
dragostei creştine ar trebuie să caracterizeze de fapt 
comunitățile euharistice, adică să constituie substanţa reală 
a ceea ce exprimă sintagma „liturghia fratelui”. 
(Viaţa în Hristos şi maladia secularizării, 
Ed. Patmos, Cluj-Napoca, 2002 p. 196) 


Preot Constantin Necula 


Ce a mai rămas din familia creştină şi din copilăria 
românească? 


Desigur că dacă este să analizăm realitatea românească 
în ceea ce priveşte familia şi dezvoltarea ei actuală lucrurile 
se prezintă un pic altfel decât idealul pastoral propus de către 
conferința de la Braşov între parametrii funcționali ai unei 
misiologii coerente. Dacă sociologul sau psihologul sau 
profesionistul în analiza socio-demografică constată câte 
ceva, preotul — ca unul ce ar trebui să fie părintele 
comunității, atunci când îşi ia în serios această misiune — 

poate îmbogăţi şi el, prin observarea directă, baza de date cu 
privire la fondul de probleme al familiei creştine româneşti. 

Ce constată? Că în majoritatea cazurilor cuplurile care 
vin către Sfânta Taină a Căsătoniei sunt formate tot mai rar 
din tineri ce ţin la unicitatea relaţiei. Multe din cupluri îşi 
„organizează” viața după o perioadă de concubinaj mai mult 
sau mai puţin marcat, ba chiar după ce a consumat experienţe 
sexuale multiple. Dacă pentru dogma socială a permisivității 
— de care am amintit deja — lucrul este normal, în ce priveşte 
fundamentul moral al Tainei Cununiei el este profund 
marcat. Este greu în fața unei relații ce nu se încarcă de 
conotaţii morale să readuci mereu înainte ideea că, în since, 
căsătoria este o taină a jertfei, că în fapt ea ţine de împreună 
răstignirea de dragul lui Hristos, Cel acceptat foarte greu 
drept contemporan. Sporirea divorţialităţii, ca şi prelungirea 
timpului de şedere în concubinaj pre-nunţial arată că 
mentalitatea socială a fost atinsă şi că cei dintâi care-i cad 
victimă sunt tinerii, cei care, într-un fel sau altul, constituie 
pătura socială care mai oferă o şansă pentru reaşezarea 
morală a României. 

Ce mai poate constata preotul? Că în mare parte, atinşi 
de grija zilei de mâine, dar şi de o seamă de incongruențe ale 
sistemului de asistenţă socială din România, familiile tinere — 
mare parte lipsite de locuinţă ca şi de un loc de muncă stabil 
— se constituie în vetre ale unei veritabile promiscuități. 
Consumul de alcool, dependenţa de tutun sau consumul 
excesiv de timp pentru lucruri sub sau a/culturale (60% din 
marii consumatori de televiziune sunt tinerii sub 21 de ani, 
20% încadrându-se în marja de 21-28 de ani) creează un 
mediu „underground” care transferă în comportamentul 
individual datele găunoase ale unei mentalități generale. 

Preotul mai poate constata — fie pe seama întâlnirilor 
directe din consilierile pastorale, fie prin vizite pastorale 
întreprinse cu diferite prilejuri — că în cadrul familiilor au loc 

ruperi grave de comunicare. Interacțiunea părinți — copii nu 
este neapărat pozitivă. Dacă, pe de o parte, putem constata 
resorturi ce țin de funcționarea internă a comunicării (Care 
pot ține de tendinţele patologice ale funcționării minții 
fiecăruia dintre cei prezenți la dialog — generalizare a răului, 
negația), pe de altă parte factori externi (presiuni culturale, 
superficialitatea cu care este tratat raportul cu timpul, etc.) ne 
ajută şi mai mult în radiografia unui cuplu românesc profund 
virusat şi aflat, mai tot timpul, în prag de decuplare. 

În ce priveşte viaţa creştină a cuplului lucrurile iarăşi 
stau diferit. Veniţi cu o cultură religioasă diferită, aflaţi nu de 
puţine ori prima oară în mod conştient în faţa Bisericii cu 
prilejul propriei căsătorii (uneori chiar unica dată!), cei care 
alcătuiesc familia vin în fond să facă dovada că unitatea în 
divinitate este posibilă cu condiția acceptării unui pact 
mutual de neobstrucţionare a celuilalt. Preotul trebuie să 
aibă-n vedere acordarea acestor experienţe, pentru ca ele să 
nu constituie elemente de dezbinare, ci de unitate. 

Fenomenul înstrăinării între generaţiile aceleiaşi familii 
este remarcabil în starea deplorabilă a locuințelor celor 
vârstnici, lăsaţi să-şi vadă singuri de casele pe care, în 
tinereţe, — când aveau în jurul lor 2, 3, 4 copii — zidindu-le, 
au sperat să ţină cât mai mulți copii alături de ei. Este 
recomandabil acest fenomen în cartierele muncitoreşti ale 
anilor '50 acolo unde, astăzi pensionari, mare parte din tinerii 
acelei perioade, întâmpinau greutăţi în plata cu regularitate a 
datoriilor de întreţinere către Stat. 

Dacă până acum am vorbit în parte despre familia tânără 
— evitând cu bună ştiinţă factorul copil, pe care-l vom analiza 
mai detaliat mai apoi — familia matură sau cea cu membri de 
vârsta a treia au şi ele probleme specifice. Dacă din punct de 
vedere economico-social ele sunt aproape identice, din punct 
de vedere religios-moral ele alunecă şi în alte direcții. Dacă 
în cazul cuplurilor mature problemele ţin de imaturitatea 

relațiilor conjugale şi de o oarecare neîmplinire socială, 
profesională, odată cu îmbătrânirea apar şi problemele legate 
de boală și, în cele din urmă, de moarte. Greutatea cu care 
înregistrează toate aceste schimbări, ca şi lipsa unei consilieri 
adecvate — care poate veni şi de la omul Bisericii, duc de cele 
mai multe ori la grave scurteircuitări ale vieţii familiale. 

În această paradigmă răsturnată a familiei — transformată 
de cele mai multe ori în aprig cerc al familiarismelor — 
copilul apare de cele mai multe ori fie ca factor de întărire, 
fie ca unul de dărâmarea a sensibilului echilibru al casei. 
Oricum, un factor perturbativ care cere, de cele mai multe 
ori, reaşezarea în firesc prin eforturi, nu de puţine ori, 
maximale. 

Factorii care incubă risc în raport cu copilul, cel puţin 
din punct de vedere al analizei mediate, sunt uşor reparabili 
şi-l privesc pe copil aşezat înaintea propriei deveniri, înaintea 
familiei, şcolii şi a societății în general. 

Dintre crizele majore ale existenței sale cele mai grave 
apar a fi în raport cu diluarea conştiinţei comunitare, lipsa 
motivaţiei în viață, lipsa modelelor reale de urmat, falsa 
educaţie în raport cu viaţa sentimentală şi sexuală, riscul 
abandonului şcolar (sau a suprasaturării şcolare — alt fel de 
abandon), problema comunicării familiale, agresarea 
modelului prin maltratare emoţională sau fizică parentală sau 
maternală, cedarea la stres a familiei, separarea părinților pe 
termen lung sau scurt, transferul funcției parentale dintre 
părinți spre bunici (sau frați mai mari), stilul alternativ de 
viață familială (divorţ, concubinaj al părinților). 

De asemenea, o şcoală zidită pe interesul instituției ca 
atare şi nu al copilului riscă, la rându-i, să creeze o reţea de 
factori de risc în evoluția reală a acestuia. Programe realizate 
de dragul unor norme supradimensionate, lipsa unei igiene a 
timpului liber, exacerbarea importanţei unor examene în 
dezacord real cu finalitatea lor, alcătuirea unor cluburi de 

interese în raport cu unii sau cu alţii dintre copii, abuzul 
emoţional datorat în mare parte unei proaste pregătiri 
pedagogice a cadrelor didactice, abuzul fizic printr-o 
periculos de depăşită mentalitate educațională, inegalitatea în 
ceea ce priveşte raportul între aportul copilului la oră şi nota 
primită, existenţa unor relaţii de vagabondaj organizat în 
cadrul şcolilor, apariţia şi întreținerea cu obstinație a micilor 
baruri sau restaurante pentru tineri mai ales în preajma 
marilor aglomerări şcolare (licee, şcoli, universităţi) cu o 
largă libertate de consum a alcoolului, toate acestea şi multe 
altele nu mai fac din şcoală ceea ce aceasta s-ar cădea să fie: 
un decantor al conştiinţei şi un transformator de vocaţii. 

Dinspre societate bruiajul existențial este şi mai mare. Pe 
de o parte, modelele sociale oferite — frizând mereu corupția, 
înavuţirea peste noapte, falsul politic, uzurparea moralei — 
vin să incubeze dintru început o alternativă totalmente 
aberantă în ce priveşte supraviețuirea. Alternanţelor culturale 
din mediul şcolar le continuă, în plan social, alte bruiaje 
culturale care crează false fundamentări de viaţă. Este greu să 
readuci liniştea muncii conştiente şi a responsabilității 
acțiunilor tânărului sau copilului atunci când alternativa 
culturală oferită de social ține de larga cultură a alcoolului, a 
violenţei şi nu în ultimul rând, a pornografiei. 

Dincolo de acestea, societatea bruschează siguranța 
economică a copilului, amenințând şi dezechilibrând părinții 
printr-o sărăcire rapidă, lăsându-l să fie educat într-o şcoală 
sărăcită, având mereu deasupră-i sceptrul abandonării. 

Firesc, un loc aparte în situațiile de risc pe care le 
consemnează copilul îl ocupă cele care îl privesc pe copilul 
abandonat, preluat de o instituție de stat, dar uitat de societate. 
Aici lucrurile sunt mult mai grave şi cuprind un orizont mult 
mai larg. De la cele care cuprind aspecte economice (lipsa 
unor spații adecvate menținerii intimităţii personale şi evoluţia 
copilului, unei hrane adecvate, unor fonduri echilibrate pentru 

rechizite sau, de ce nu, vacanțe şcolare, etc.) la cele care 
cuprind aspecte socio-morale (pornind de la mentalitatea 
acceptării lor în spațiul comunitar, continuând cu încercarea de 
a nu-i lăsa singuri, de a-i întări în aspiraţiile lor, etc.), 
resorturile care le susțin existența trebuiesc a fi luate în 
considerare pentru a putea înțelege drama — uneori finalizată 
nedorit în tragedie (cazurile de delicvenţă sau abuz, nedându- 
ne dreptul să uităm de neputința noastră în a le cuprinde pe 
toate) — copiilor acestora. 

Desigur, această scurtă şi sumar-punctuală analiză poartă 
cu sine datele pe care preotul, creştinul angajat în pastorala 
Bisericii, nu are cum să nu le vadă. Temeiuri mai adânci pe 
care cercetarea medicală sau psiho-socială le-au relevat nu 
trebuiesc nici ele uitate atunci când încercăm să alcătuim 
planul pastoral al Bisericii care vizează precauţia şi, pe cât 
posibil, îndepărtarea sau, oricum, denumirea riscurilor la care 
este supusă familia creştină şi, prin ea, liantul ce dă 
dimensiune transcedentală familiei — copilul. Darul lui 
Dumnezeu către oameni. 

(Sarea pământului — Studii şi articole de Pastorală, vol. |, 
Ed. Tehnopress, laşi, 2002, pp. 97-102) 


Preot Nicolae Tănase 


Întrebare: Ce ar trebui să ceară fata de la băiat şi 
respectiv băiatul de la fată într-o relaţie între aceştia? 

Răspuns: Ce se cere nu ştiu. Ce este bine să existe 
ştiu aşa: fata trebuie să aibă bunătate, iar băiatul să fie 
nefumător, nebeţiv, neafemeiat, negelos şi cu frică de 
Dumnezeu. 

Întrebare: Fata să aibă doar bunătate? Contează şi 
spiritul ei, frumuseţea fizică... 

Răspuns: Dacă e bună, este de ajuns. După aspectul 
fizic toate femeile sunt frumoase, e clar asta. De aceea 
concursurile de „Miss” sunt o jignire la adresa femeilor. 

Adică vine cineva şi spune: „Tu eşti cea mai frumoasă 
femeie din lume”. Asta este foarte grav. Ar trebui 
suprimate imediat aceste concursuri, deoarece toate 
femeile sunt frumoase. Numai că frumuseţea este 
percepută diferit de diferiți ochi. Asta ştim. Deci dacă e 
bună, e gata. Şi-ţi dai seama că e bună aşa: dacă ai o boală, 
ulcer să zicem şi într-o noapte ai o criză de ulcer, dacă e 
bună se trezeşte, se duce, aprinde focul, pune apă, face 
ceai şi-ţi dă ceai; dacă nu e bună la inimă, dar e frumoasă, 
e inteligentă, are toate calităţile, atunci doarme în 
continuare şi tu te învârți pe podea. 

Întrebare: Familia este baza societăţii. Cum credeţi 
că ar trebui conştientizată această realitate? 

Răspuns: Faptul că familia este baza societăţii putem 
să conştientizăm. Dar faptul că în familie trebuie să existe 
iubire şi numai iubire, asta e mai greu. 

Întrebare: Mulţi oameni nu conştientizează caracterul 
sacramental (de taină) al căsătoriei. Care să fie cauza? 

Răspuns: Accasta se vede la nuntă; spre exemplu: 
mirele zâmbeşte, mireasa îl calcă pe picior, naşii sunt 
îmbrăcați indecent, nu ştiu să se închine, nuntaşii nu sunt 
decenţi, nu trăiesc momentul; este clar că nu-şi dau seama 
ce se întâmplă. Este vina noastră, a preoților, că nu 
catehizăm pe miri, pe naşi şi pe ceilalți, că nu îi 
determinăm să conştientizeze această Sfântă Taină; şi este 
vina lor că nu înţeleg exact cum stau lucrurile la 
Dumnezeu, că nu sunt identice celor omeneşti. 

Întrebare: Cum pregăteşte Biserica pe tinerii care 
urmează a se căsători? 

Răspuns: Îmi place să cred că preoții îi catehizează pe 
tineri, adică îi vizitează acasă, stau de vorbă cu ei înainte 
de căsătorie. Pregătirea de altfel trebuie să înceapă chiar 
de la Spovedanie de când sunt copii, copile; totul este 
gradat. Aşa ar trebui să se întâmple şi destul de mulţi 

preoți cred că fac acest lucru. 

Intrebare: Ce semnifică de fapt Taina Căsătoriei? 

Răspuns: Taina căsătoriei, aşa cum zice Sfântul 
Apostol Pavel, mare este în Hristos şi Biserică. Biserica şi 
Hristos sunt reprezentate în plan omenesc de soţ şi soţie; 
iar unitatea Sfintei Treimi are această corespondenţă: 
Tatăl, Fiul, Duhul Sfânt — soţul, soţia, copiii. De aceea 
familia fără copii spunem că este o slabă reprezentare a 
ceea ce există în cer. 

Întrebare: Cum vedeți desăvârşirea prin căsătorie? 

Răspuns: În căsătorie, desăvârşirea este precum în 
călugărie, numai că în călugărie ea se realizează prin 
împlinirea celor trei voturi monahale, iar în căsătorie prin 
respectarea jurămintelor de la cununie. 

Întrebare: Cuplurile de azi consideră o povară 
naşterea de prunci. Planning-ul familial, metodele 
contraceptive vin însă să le rezolve problema. Vedeţi 
vreun sens în această opţiune de a programa contracepţia? 

Răspuns: N-are nici un sens, ci dimpotrivă duc 
familia spre pieire; nu există bunul mers al familiei, nu 
există ajutor în familie pentru că Dumnezeu nu 
binecuvintează lucrarea familiei respective. Părinţii îşi pun 
problema cum să nu facă o perioadă de timp copii, apoi 
după ce fac, constată că deja a fost foarte complicat, apoi 
se sfătuiesc cum odraslele lor să nu facă copii. Într-un 
cuvânt, nu mai doresc să fie dusă crucea căsătoriei. 

Întrebare: Există cupluri, în general cele cu situație 
economică precară, care preferă să suporte un avort decât 
să dea naştere unui copil pe care, afirmă ei, l-ar chinui prin 
imposibilitatea de a-i asigura o viață decentă. Cum 
comentaţi? 

Răspuns: Dacă Patriarhul Justin era avortat ce făceam? 
Nu îl mai aveam pe Patriarhul Justin. Dar dacă n-a fost 
avortat, chiar dacă au venit vremuri grele și război şi a 

rămas abandonat şi fără părinţi, ei bine, s-a putut. Acesta 
este răspunsul cel mai bun. Dacă vreți, pentru că Eminescu 
n-a fost avortat am avut pe Eminescu. Şi pentru că mama 
lui Mozart n-a ascultat pe doctorul care i-a zis: „Nu-l 
naşte, măi, pe ăsta, că tu ai sifilis şi-l moşteneşte”, nu-l 
aveam pe Mozart. Pentru că Mozart este născut din mamă 
care avea sifilis. Nu pot să am opt copii şi să omor doi ca 
să trăiască ceilalți şase mai bine. Nu se poate asta! 

Întrebare: Care este urmarea practicării avorturilor 
asupra celor doi soţi? 

Răspuns: Sc crează o distanţă între cei doi, uneori se 
ajunge la divorţ fără să se spună un anumit motiv, ei înşişi 
nu ştiu, alteori nu ajung la divorț, dar apar repercusiuni 
asupra celorlalți copii , asupra neamului, există boli care 
se ivesc, există o stare de anxietate şi aşa mai departe. 
Toate aceste efecte secundare cu implicaţii psihosociale 
ale avortului afectează grav familia. 

Întrebare: Se zice că soţul și soția dorm iniţial în 
acelaşi pat, apoi în paturi separate, camere separate, poate 
chiar apartamente separate. Apare sentimentul de saturație, 
de plictiseală, ce dă naştere la înstrăinare. Care este cauza? 

Răspuns: Aceasta înseamnă că nu există un echilibru 
în relaţia lor. Ei vor să ia cu forța ceea ce Dumnezeu şi-aşa 
le dădea. Atunci sigur că apare şi rutina şi saturarea şi 
celelalte care îndepărtează pe unul de celălalt. 

Întrebare: Cum este înțeleasă problema divorțului de 
către Biserică? 

Răspuns: Biserica Ortodoxă nu este de acord cu 
divorțul. Ea recunoaşte de drept ceea ce de fapt s-a 
întâmplat, adică ruptura (constată numai). 

Întrebare: Care este icoana unei căsătorii 
desăvârşite? 

Răspuns: Ei, aceasta este o problemă complicată. 
Pentru ca o căsătorie să fie desăvârşită, trebuie să respecte 

cele 11 reguli canonice ale Sfântului loan Gură de Aur. 
Acesta, în secolul al IV-lea, sesiza ce ar trebui să facă o 
familie pentru ca să existe această tendință şi această stare 
de desăvârşire. lată câteva dintre aceste reguli: 
O să nu se ia neamuri în căsătorie; 
O să se învoiască tinerii, adică să nu fie obligaţi 
de altcineva; 
o părinții să fie de acord cu căsătoria; 
o băiatul şi fata să nu stea necăsătoriți până la o 
vârstă înaintată; 
o mirele şi mireasa să se spovedească şi să se 
împărtăşească înainte de nuntă; 
.o în ziua nunţii, mirele şi mireasa, naşii lor şi 
părinţii lor să asculte Sfânta Liturghie în Sfânta 
Biserică; 
o nunta nu se face cu lăutari, cu muzică; 
O mirii nu se împreună decât numai după o zi şi o 
noapte de la nuntă, întrucât Cununia este o 
Sfântă Taină; 
o în toată vremea căsniciei, creştinii trebuie să nu 
se împreune Lunea, Miercurea, Vinerea, 
Sâmbăta şi Duminica, ci numai Marţea şi Joia, 
exceptând Sfintele Posturi. 
(Căsătoria- Taina Iubirii, în Tinerețe, ideal, Biserică, 
Ed. Agaton, Făgăraş, 2002, pp. 219- 221) 

Anexa 7 - Fişe de prezență” 


povocococcococoneceocoeoesenoncecocneeseveoooee 


[....oococooocococococooeocococococococecococe 


Coordonator:: sense ucă ea aaată dieta voda 0aăa da aeaăa eat 
Moderatorul sesiunii: ......oecoeeoaeoeaeeeeoseeaeaeeaeeeaeeoeeaseeeaeaeesace 
Titlul activităţii: 


[.oocoocoooooooonococcocoooocococecoocecoeoeoeoooooeceeoceoococenooooococeooooooooooooooeoooce 


Timpul alocat: de Ia ........... până la ........ 
LISTA PARTICIPANȚILOR 


Nr. Nume şi Date personale 
crt. prenume Vârsta/ocupaţia/domiciliul/telefon 


PA ADA SERE IORE, A RONRT A CEE RI ERA 


Sdăda Vialtioac cale) acasa daza ua 


'5 Adaptare după modelul folosit de tinerii Grupului Parohial de la 
Parohia Brânduşa. 

atac ia ia ta daia al cad aaa dă d aa 
PPR PRR N A 30. / MRI DI 

POR, ARIA RER SPRIE AR te RSR ODIN 
ic e dai ie piziaă) aia aa ada 

RER, ARDEII SIRIU AMINE NEI RI RIP RINA 
ciuc tei coate aaa la uiti a 

SERI A RAU SPRIE CC RIOI AP nete MANOLE SD 
PD NOPIC IE ARI DR 

i oua Mă au de ceai) co găda la ae aaae aaa 
old ias aaa bei faca ad dpi 

îi ue stima ca zu cata dle acea antet fa cel 


Sao delia da 0tza aa aa 


PRR IE TEA AACOESINRNICEI 

...ooooosooose 


7 ANRINIDIERRE 
LILI Li 


Descrierea acțiunii (momentele): 


[...eococococooeoaooteeeoosoaneeeeeeoeoneoneeesece 


onnecococos.. 


[.....c.ce 


o.noncerecesocoooeee 


Moderator, 
secretar, 

“Tineretul român actual este supus unui 
număr extrem de mare şi diversificat de chemări, 
structurate, în linii mari, în două categorii. Pe de 
o parte, vocea lumii secularizate, în viziunea 
căreia Biserica nu poate avea cuvânt în cetate, ci 
doar în viata particulară, se face auzită în tot 
ceasul şi prin căi din ce în ce mai sofisticate. 
Această voce este dublată, sau mai bine zis 
constituie izvorul a tot mai felurite tentaţii prin 
care tânărul este cuprins în vraja unei 
pseudolibertăţi care se transformă, în scurt timp, 
în lanțurile celei mai aprige sclavii. 

Glasul Bisericii, pe de aită parte, răsună cu 
insistență la poarta vieţii tinerilor români 
actualmente, iar urmările acestei atitudini 
misionare, în reușiteie şi carențele ei, au fost 
analizate neexhaustiv în rândurile de faţă. 

Starea actuală şi calea de perspectivă ale 
societăţii româneşti permit ca cele două feluri de 
chemâări să poată fi auzite. înțelese, admirate şi 
urmate de tânărul contemporan. 

Depinde de înțelepciuiea şi patosul pastoral 
al clericilor şi a! laicilor angajaţi în misiunea 
Bisericii printre tineri, ca aceştia să rămână sau 
să devină iubitori si următori de Hristos, 
bucurându-se în acelaşi timp de entuziasmul, 
veselia, spontaneitatea şi dorinţa de libertate 
specifice vârstei. DA 

